STELCO ge Engineerunnah Wärtsilä ge thaureefu - vNews.mv\nސްޓެލްކޯގެ ބައެއް އިންޖީނިއަރުން ވަރޓްސިލާގެ ބޭފުޅުންނާއެކު މާލޭ އިންޖީނުގޭގައި ހުރި ވަރޓްސިލާ ޖަނަރޭޓަރެއް ކައިރީގައި\nސްޓެލްކޯގެ އިންޖީނިއަރުންނަށް ވަރޓްސިލާގެ ތައުރީފު\nޒިދާން މުޙައްމަދު Male' | 21 May 2022, 17:27\nސްޓޭޓް އިލެކްޓްރިކް ކޮމްޕެނީ (ސްޓެލްކޯ)ގެ އިންޖީނިއަރުން ކުރަމުން އަންނަ މަސައްކަތަށް ދުނިޔޭގެ އެންމެ ވަރުގަދަ ޖަނަރޭޓަރުސެޓް އުފައްދާ ކުންފުނިތަކުގެ ތެރޭގައި ހިމެނޭ ފިންލެންޑްގެ ވަރޓްސިލާ ކުންފުނިން ތަޢުރީފުކޮށްފިއެވެ.\nވަރޓްސިލާ އިން ސްޓެލްކޯގެ އިންޖީނިއަރުންގެ ވާހަކަ ފާހަގަކޮށް ތަޢުރީފުކޮށްފައި ވަނީ، ދެ ކުންފުނިން އެކުގައި މަސައްކަތް ކުރާތާ މިއަހަރަށް 30 އަހަރު ފުރުމާއި ގުޅިގެން ނެރުނު ނޫސްބަޔާނެއްގައެވެ.\nވަރޓްސިލާގެ ޖަނަރޭޓަރުސެޓްތައް އެންމެ ފުރުތަމަ ރާއްޖެއަށް ގެނެސްފައި ވަނީ 1990 ވަނަ އަހަރުގައި މާލޭ އިންޖީނުގެއަށެވެ.\nއެ ޖަނަރޭޓަރުސެޓްތައް މިއަދާ ހަމަ އަށްވެސް ބޭނުންކުރެވެމުން ދާކަން ފާހަގަކޮށް ވަރޓްސިލާ އިން ވަނީ މި ޖަނަރޭޓަރުތަކުގެ މެއިންޓަނެންސް ބެލެހެއްޓުމުގައި، ސްޓެލްކޯގެ ގާބިލް އަދި ތަޖުރިބާކާރު އިންޖިނިއަރުންގެ މަސައްކަތް ފާހަގަކޮށް، އެމަސައްކަތަށް ތައުރީފުކޮށްފައެވެ.\nވަރޓްސިލާ އިން ރާއްޖެއަށް 1990ގައި ފޮނުވި2ޖަނަރޭޓަރުސެޓުގެ އިތުރުން، މާލޭ އިންޖީނުގެއަށް އިތުރު6ޖަނަރޭޓަރުސެޓެއް ފޮނުވާފައިވެއެވެ. އަދި ހުޅުމާލޭގައި އަޅާފައިވާ 50 މެގަވޮޓް އިންޖީނުގޭގައި ބޭނުން ކުރަމުންދަނީވެސް ވަރޓްސިލާގެ6ޖަނަރޭޓަރު ސެޓްކަން ފާހަގަކޮށްލެވެއެވެ،.\nސްޓެލްކޯގެ ފިފްތްޕަވަރ ޕްރޮޖެކްޓްގެ ދަށުން ހުޅުމާލޭގައި އަޅާފައިވާ 50 މެގަވޮޓް އިންޖީނުގޭގައި ބޭނުން ކުރާ ވަރޓްސިލާގެ ޖަނަރޭޓަރުތައް\nމިއާއެކު މާލޭ ސަރަހައްދުގައި ހުރި ވަރޓްސިލާގެ އިންޖީނުތަކުގެ ކެޕޭސިޓީ ޖުމްލަ 100 މެގަވޮޓަށް އަރައެވެ.\nޖަނަރޭޓަރުސެޓް ފޯރުކޮށްދިނުމުގެ އިތުރުން ވަރޓްސިލާ ލައިފްސައިކަލް ސަރވިސަސްގެ ހިދުމަތުގެ ދަށުން ވަރޓްސިލާއިން ގެންދަނީ ސްޓެލްކޯގެ އިންޖިނިއަރުންނަށް އަބަދުވެސް ތަމްރީނުތައް ދެމުންނެވެ.\nމީގެ އިތުރުން ވަރޓްސިލާގެ އެންމެފަހުގެ އުފެއްދުންކަމަށްވާ ސްޓޭޓް އޮފް ދަ އާޓް އިންޖިން ކޮންޓްރޯލް އެންޑް މޮނިޓަރިން ސިސްޓަމް މިހާރު ސްޓެލްކޯގައި ދަނީ ބޭނުން ކުރަމުންނެވެ.\nމިއީ ޖަނަރޭޓަރުސެޓްތަކުން ކަރަންޓު އުފައްދަން ބޭނުންވާ ތެލުގެ މިންވަރު ކުޑަކޮށް، ވައި ތަގައްޔަރުވާ އިންސައްތަ މަދުކުރުމަށް އުފައްދާފައިވާ ސިސްޓަމެކެވެ.\nމިކަމާއި ގުޅޭ ގޮތުން، ސްޓެލްކޯގެ މެނޭޖިންގ ޑިރެކްޓަރ ޢަހްމަދު ޝަރީފް ވިދާޅުވީ، ރާއްޖެފަދަ ޖަޒީރާ ރަށްތަކެއްގެ މައްޗަށް ބިނާވެގެންވާ އަދި ފަތުރުވެރިކަމުގެ ސިނާއަށް ބަރޯސާވާ ގައުމަކަށް ކަރަންޓު ފޯރުކޮށްދޭންޖެހޭ ނިޒާމު ތަފާތުވިކަމުގައި ވީނަމަވެސް ކަރަންޓުގެ ހިދުމަތް އެންމެ ފުރިހަމައަށް ފޯރުކޮށްދެވޭކަމަށާއި އެއީ ވަރޓްސިލާ ކުންފުނީގެ ޓެކްނިލަކް ގާބިލްކަމާއި، އެފަރާތުން ދެއްވާ ކަސްޓަމަރ ސަރވިސްގެ ފުރިހަމަކަމުން ކަމަށެވެ.\nމީގެ އިތުރުން، 1990 އަހަރު ބޭނުންކުރަންފެށި ޖަނަރޭޓަރުސެޓްތަށް މިއަދާ ހަމައަށް އެހާ ފުރިހަމަށް މަސައްކަތްކުރުމަކީ ފާހަގަކުރަންޖެހޭ ކަމެއްކަމަށާއި، ވަރޓްސިލާ ކުންފުނިން ސްޓެލްކޯއަށް ވެދެއްވާފައިވާ، އަދި މިހާރު ދެމުންގެންދާ އެއްބާރުލުމަށް ޝުކުރު ދަންނަވާ ކަމަށް. އަދި މުސްތަގްބަލުގައި އިޔާދަ ކުރަނިވި ހަކަތައަށް ބަދަލުވުމަށް ސްޓެލްކޯއިން ކުރާ މަސައްކަތުގައި ވަރޓްސިލާގެ ފުރިހަމަ އެއްބާރުލުން ލިބިގެންދާނެ ކަމުގެ ޔަގީންކަން އޮތް ކަމަށްވެސް ޝަރީފް ވަނީ ވިދާޅުވެފައެވެ.\nވަރޓްސިލާއަކީ 1834 ވަނަ އަހަރު ވަޑާމުގެ މަސައްކަތްތަކަށް ހާއްސަކޮށްގެން އުފެއްދި ކުންފުންޏެކެވެ. 180 އަހަރު ވީ މިކުންފުނިން 1959ގައި ފުރަތަމަ ޖަނަރޭޓަރުސެޓް އުފައްދާފައިވާއިރު ބައިންލްއަގުވާމީ ގޮތުން ޖަނަރޭޓަރުސެޓްގެ ހިދުމަތްތައް ފުޅާކޮށްފައިވަނީ 1970ގެ އަހަރުތަކުގެ ތެރޭގައެވެ.\nއަހުމަދު ޝަރީފް ރާއްޖެ


ޖޫން 12 ގައި "ދައުވަތު" ސްކްރީނަށް\nވީ މީޑީއާގެ މުނިފޫހި ގޮފިން ގެނެސްދޭ، ޔޫސުފް (ޔޫއްޕެ) ޝަފީއު ޑައިރެކްޓްކޮށްފައިވާ ފިލްމު "ދައުވަތު" އަންނަ މަހުގެ 12 ގައި އޮލިމްޕަހަށް ގެންނަން ނިންމައިފި އެވެ.\nޔޫސުފް (ޔޫއްޕެ) ޝަފީއު ޑައިރެޓްކޮށް މި އަހަރު ގެނެސްދޭ ތިން ވަނަ ފިލްމު "ދައުވަތު" އަންނަ ޖޫން މަހު އޮލިމްޕަސް ސިނަމާ އަށް ގެންނަން ނިންމައިފި އެވެ.\n"ނަފުރަތުވުމުން" ގެ ޕްރިމިއާ މިރޭ\nމި އަހަރު އޮލިމްޕަހުގައި އަޅުވާ ހަތަރު ވަނަ ފިލްމު އަދި ޔޫސުފު (ޔޫއްޕެ) ޝަފީއު ޑައިރެކްޓްކޮށް ގެނެސްދޭ ދެވަނަ ފިލްމު "ނަފުރަތުވުމުން" މިރޭ ޕްރިމިއާ ކުރަން ތައްޔާރުވެއްޖެ އެވެ.\n"ނަފުރަތުވުމުން" އަންނަ މަހުގެ9ގައި\nލޯބީގެ އަސަރުގަދަ ވާހަކައަކަށް ހަދާފައިވާ ފިލްމު "ނަފުރަތުވުމުން" އަންނަ މަހުގެ9ގައި އަޅުވާ ގޮތަށް ނިންމައިފި އެވެ.\nއަންނަ މަހު ރިލީޒް ކުރާ ހޮރޯ ކޮމެޑީ "40+" ގެ އިތުރު ޓީޒާތަކެއް ދައްކާލައިފި އެވެ.\n"40+" ގެ ޓިކެޓް ވިއްކަން ފަށައިފި\nމި އަހަރު އަޅުވާ ތިން ވަނަ ފިލްމު ކަމަށްވާ "40+" ގެ ޓިކެޓް މިއަދު އޮލިމްޕަހުން ވިއްކަން ފަށައިފި އެވެ.\nޔޫއްޕެގެ "ނަފުރަތުވުމުން" ވެސް އަންނަ އަހަރު


BREAKING NEWS: Gaanoon Asaasee Islaahkoh Beyrumeehunnah Raajjey Ge Rahvehikan Dhenee - Vaguthu\nޤާނޫނު އަސާސީ އިސްލާހުކޮށް ބޭރު މީހުންނަށް ރާއްޖޭގެ ރަށްވެރިކަން ދެނީ\nޕީޕީއެމްގެ ސަޕޯޓަރުން މިރޭގެ އެއްވުމުގައި – ވަގުތު އިމޭޖްސް: މުހައްމަދު އަފްޒަލް\nޤާނޫނު އަސާސީ އިސްލާހުކޮށް ބޭރު މީހުންނަށް ރާއްޖޭގެ ރަށްވެރިކަން ދިނުމަށް ސަރުކާރުން ތައްޔާރުވަމުންދާ ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވެއްޖެއެވެ.\nޕީޕީއެމް އާއި ޕީއެންސީ އިން ބާއްވަމުންދާ އެއްވުމެއްގައި ވާހަކަފުޅު ދައްކަވަމުން ޝިޔާމް ވިދާޅުވީ ވަރަށް އަވަހަށް ޤާނޫނު އަސާސީ އަށް އެއިސްލާހު ހުށަހަޅަން ސަރުކާރުން ނިންމާފައިވާ ކަމަށެވެ.\n"ރައްޔިތުންގެ މަޖިލީހަށް ވަރަށް އަވަހަށް އެމީހުން ގެންނަން އެބައުޅޭ ބިލެއް، ގާނޫނެއް. ގާނޫނު އަސާސީއަށް ގެންނަ އިސްލާހެއް އެއީ. އަޅުގަނޑުމެންނަށް މި އިވެނީ ދިވެހިރާއްޖޭގެ މީސްކޮޅު މަދުވީމަ، އިގުތިޞާދު ހަލާކުވެގެންދާ ވާހަކަ މި މީހުން މި ދައްކަނީ. އެހެން ގައުމެއްގެ ބަޔަކު މި ގައުމުގެ ދަފްތަރުގައި ނުވަތަ މި ގައުމުން ރަށްވެހިކަން ދޭން އެބަ މަސައްކަތް ކުރޭ،" އޭނާ ވިދާޅުވިއެވެ.\nޝިޔާމް ވިދާޅުވީ އެހެން ގައުމުތަކުގެ މީހުން ރަށްވެހިކަން ދޭން އުޅެނީ މި ސަރުކާރަށް އެއްވެސް ކަމެއް ނުކޮށްދެވޭތީ ކަމަށާއި އެއީ އެހެން ބަޔަކަށް ވޯޓުލުމުގެ ހައްގު ދީ، ތާއަބަދު ވެރިކަމުގައި ތިބެވޭނެ ގޮތެއް ހަދަން ވެގެން ކަމަށެވެ.\n"ކީއްކުރަންތޯ މިއުޅެނީ؟ މިވެރިކަމަށް ޑެލިވާ ނުކުރެވޭތީ. މި ވެރިކަމަށް އެމީހުންނަށް ޕާފޯމް ނުކުރެވޭތީ. ކަމެއް ނުކޮށްދެވޭތީވެ އެހެން ބަޔަކު ގެނެސްގެން ވޯޓުލުމުގެ ހައްގު އެމީހުންނަށް ދީ، މި މީހުން ތާއަބަދު ވެރިކަމުގައި ބައިތިއްބަން ކުރަމުންދާ ކަމެއް ކަމުގައި އަޅުގަނޑު ދަންނަވަން. ތިބޭފުޅުން ވަރަށް ވިސްނަވާތި. މި ދެންނެވި އިސްލާހު ގާނޫނު އަސާސީއަށް އެބަ އާދޭ. މިބޭފުޅުން އެބަ ގެންނަވާ،" ޝިޔާމް ވިދާޅުވިއެވެ.\nޤާނޫނު އަސާސީ އަށް މިފަދަ އިސްލާހެއް ގެންނަން އުޅޭކަން ސަރުކާރުން އަދި ކަށަވަރު ކޮށެއް ނުދެއެވެ.\nއޮގަސްޓް 1, 2019 23:11\nއޭރުންތާ ބުދުފައްޅި އެޅޭނީ.\nއޮގަސްޓް 2, 2019 09:23\nބިރުގަތީ ދޯ ބުދުފައްޅި ދެކެ؟\nއޮގަސްޓް 2, 2019 16:26\nހަފުސާ! ބުދުފައްޅި އަޅައި މުޅިގައުމު ދާނީ ހަފުސްވެގެން.\nއޮގަސްޓް 1, 2019 23:32\nމިގައުމުގެ ދިވެހިން ކޮޅު މަރާ ހުސްކޮށްލާނެ. ސުބުހާނަﷲ\nއޮގަސްޓް 1, 2019 23:33\nއޮށްޓްރޭލިޔާގެ ރައްވެހިންހެން ދިވެހިންވެސް ފައްސާ ނަގާލާނެ.\nއޮގަސްޓް 2, 2019 00:02\nތިހަދަން އުޅެނީ އެއްމެ ފަހުއެތި، ބާތިލް ދީންތަކުގެ މީހުން މި ކުޑަމުޖުތަމައް މަސްހުނިކޮށް، އަމިއްލަވަންތަކަންވެސް މިގައުމުން ފޮހެލަން މި އުޅެނީ. ﷲ މި މީހުންގެ މި ހީލަތްތެރިކަމުން މިޤައުމު ސަލާމަތްކުރައްވާންދޭވެ.\nއޮގަސްޓް 2, 2019 00:40\nމިސަރުުކާރަކީ ތެޔޮބިޑީގެ ފިިކުރާއި މޮޑީމަޒާގެ ބާރުން ޤައުމުު ހިންގާ ސަރުކާރަކަށް ވުުމުން. ދެންް ދިިވެހިންނަށް ލިބޭ ފުުރުުޞަތާއި ފުދުުންތެރިކަންްދާނީ ނެެތެމުން. މިއީ އެމްޑީޕީޕީގެ ފަރާތުން ދިިވެހިންގެ މައްޗަށް ފިލުވާލަދޭ ޖަޒީރާ ޙަސަދައެއް. ބަނަވެ ނިކަމެތިވުމުގެ ކުރީގައި ވިސްނަންޖެހެ\nއޮގަސްޓް 2, 2019 02:05\nބަލަ ރީނދޫ ގަމާރުތަކާ އިހަށް ދިވެހިރައްޔިތުންނަށް ކަމެއް ކޮށްދެވޭތޯ ބަލާބަލަ. އަނގަޔާ އަތާ ދިމާނުވާވަރު ވަމުން މިދަނީ.\nއޮގަސްޓް 2, 2019 03:02\nއެއީ މިނިވަންކަމަކީ އެހެންނޫންތޯ.. މި އެމްޑީޕީއަކީ ރާއްޖެ މިނިވަން ގައުމެއްގެ ގޮތުގައި އޮތްއޮތުމައް ނިމުން ގެންނާނެ މީހުން.. ބަލަންތިބޭ.\nއޮގަސްޓް 2, 2019 03:58\n“ނުވާނަމަ ސަފުން ބަދަލުވުމުގެ ހިޔާލާތެއް\nކަލާންގެ ސަފުން ނުކުރައްވަތެ ބަދަލެއް”\nއެބައެއްގެ ހަލާކާ ގެއްލުން އެބައެއްގެ އައްތަކުން ނޫނީ އެބަޔަކު ހޯދާ ނުގަނެއެެވެ. ދިވެހިންނަށް ހެޔޮވިސްނުން މިންވަރު ކުރައްވާ ރާއްޖޭގެ މަސްރަހުގައި ހިގަމުން މިދާ ކަންތައްތަކުން އިބުރަތް ހާސިލްކޮށް ދިވެހިންގެ ދީނާއި އަމިއްލަވަންތަކަން ދެމެހެޓުމުހައި ސާބިކަން ދެއްވާށި. ޢާމީން\nއޮގަސްޓް 2, 2019 04:20\nޢެއީ އެވަރުކަމެއްތަ؟ މިނޫނިއްޔާ މިދުނީއޭގަވެސް ނޯވޭ ތިޔަ ފުރުސަތު ނެތްގައުމެއް ބޮޑެތި މަހުޖަނުންނާ ތަފާތު ޢިލްމްވެރިންނާ ހުނަރުވެރިންނަށް ރައްވެހިކަން ހަމަދޭންވީ\nއޮގަސްޓް 2, 2019 11:40\nތިބާގެ ގެއިން ނުވަތަ ގޯތިން ބިދޭސިންނަށް ބައި އަޅާފާނަންތަ؟ ޖަނަވާރުންގެ ތެރެއިން އޫރު ނޫނިއްޔާ ނުރައްކަލެއް ދިމާވާ ހާލަތުގައި އަނބިދަރިން ދޫކޮށްފައި ނުބަޗާނެ. އިންސާނުންގެ ތެރެއިން އެގޮތަށް ކަންކުރަނީ ދެބަދޭތެރޭގައި އުޅޭ ބުރާންތިން.\nއޮގަސްޓް 2, 2019 07:14\nއެހެންޤައުމުތަކުގެވާހަކަދައްކާއިރު ވިސްނާލިންތޯ އެޤައުމުތަކަކީ މިޤައުމާއަޅާބަލާއިރު އެތައްގުނައެއްބޮޑެތިގައުމު ކިހިނެއް މިޤައުމައްހަދަންތޯ ތިވިސްނަނީ ބޭނުންހާއެއްޗެއްހަދަން ދިވެހިން ފުރުސަތެއްނުދޭނެކަން ހަނދާންކުރާތި މީވަރައްވާހަކަ\nއޮގަސްޓް 2, 2019 07:32\nފިޖީ އަށް ހެދިގޮތަށް ހަދާލާނެ. އެތަނުގައުވެސް ވެރިކަން ކުރަނީ އިންޑިޔާ ދަރިކޮޅު!\nއޮގަސްޓް 2, 2019 08:45\nކިހާ ރަނގަޅު... މިރާއްޖޭގެ ދަރިންތަކެއް އަސީރުވެފަ ސީރިޔާގެ ކުރުދީން އަތްދަށުގަ... އެތަނުން އެއްވެސް މީހަކު ގެނަޔަކަ ނުދިން އަންނިއެއް... އިބޫ ކިތައްމެ ގެންނަން އުޅުނަސް އަންނި އެކަން ހުއްޓުވާ އެބަ... މީގެ ދޮޅު އަހަރެއްވަރު ކުރިން ސީރިޔާގެ ރެފިޔުޖީ މުސްލިމުންތައް ގެންނަން ވާހަކަދެއްކި... އެކަމު އެއީ މުސްލިމުން ވީމަ އޭރު އެމްޑީޕީން ކެކި އެރީ... ޔަމަނުން ރެފިޔުޖީ އެއްގެ ގޮތުގަ އައިސް ރާއްޖެ ކުއްޖަކާ ކައިވެނިކޮށް ރާއްޖޭގައި އުޅެމުން ދަނިކޮށް ހައްޔަރުކޮށް ޖަލަށްލީގޮތަށް އަދިވެސް އަޅައެއް ނުލާ... އެކަމު އިންޑިޔާ ބުޑިސްޓުންތައް ގެންނަންވީމަ މިކުއްތާއިން ތެޅޭ ވައްތަރެއް ތާ ދޯ... މިޔަންމާގެ މުސްލިމުން ވަންނާނެ ތަނެއް ނެތި އެއުޅެނީ\nދަރިފުޅާ ސޯލިހުގެ ރޭވުމާ އެއްގޮތަށް އައްނި މަސައްކަތްކުރަނީ. ސޯލިހު ސާފުކޮށް ޒިންމާއެ ނަގަންނުޖެހި މޑޕއާ އައްނިއާ ސޯލިހު ބޭނުންވާ ހުރިހާކަމެ ކުރަމުންދަނީ. ސޯލިހަކީ ރޯނުފިލާހުރި ޅަކުއްޖެނޫން. ތިމަންނަގެ މަގާމާ މަސްއޫލިއްޔަތުނޭގެން. 25އަހަރު މަޖުލިހުގަ އިދެފި މޑޕ އުފެދުނީއްސުރެ އެޕާޓީގަ އުޅެނީ ޅައިރުއްސުރެ ގާތް އެކުވެރިޔާ އައްނި. ސޯލިހުގެ ބާރުނެތި ސޯލިހު ބޭނުންނުވެ މިހުރިހާ ނުބައެއް ހިގަންޏާ ސޯލިހު އެބަޖެހޭ ރައްޔިތުންނަ ވާނުވާ އޮޅުންފިލުވަދޭން.. އަދި އިސްތިއުފާދޭން.. މިއީ ސޯލިހު ކަންކުރަންޖެހޭގޮތް. އެކަމަކު ސޯލިހުގެ ނަމުގެ ފަހަތަށް ސޯލިހު އައިގޮތަށް ކަންކަމުގެ ރަގަޅުގޮތްވެސް ފަހަތަށް ފޮނުވާލާފަ ހަނުހުރެގެން އައްނި ކެރޭމީހާލައްވާ ނުބައިބައި ކުޅުވަނީ\nއޮގަސްޓް 2, 2019 17:44\nއަންނި އެއީ ބުއްބޯ ޅަކުއްޖެއްތަ؟\nއޮގަސްޓް 2, 2019 11:08\nދިވެހިން ހޭއަރަންވެއްޖެނު. ގައުމަށް ހަރާމްކޯރު ބަޔަކު މިގައުމުގައި ފިތުނަފަސާދަ އުފައްދައި ކާމިޔާބު ހޯދައިފި. ރައްޔިތުން ނިކަމެތިކޮށް އަޅުދާސްތުކޮށްފި. މިހާހިސާބަށް އާދެވުމުން އެހެނިހެން ދީންތަކަށް ގައުމު ހުޅުވާލިޔަސް ޗުއްޕޭ ބުނަންކެރޭނެ މީހަކު ހުންނާނެތަ. ޢެއޮތީ ވަޒިފާގެ ބިރު. އެއޮތީ އިންޑިއަްއްޑޫ މިލިޓަރީ ބޭސް ބިރު. ނުލަފާ މީހާގެ ނުލަފާކަން ދެކެގެން ތިބުން ނޫން ގޮތެއް ދިވެހީންނަކަށް ނެތް.\nމޮޔައިން ގޮވާގޮވެލި ތާއީދުނެތުނީމަ ދައްކާވާހަކަ\nތިއުޅެނީ ގައުމުގެ ބައިތުލްމާލު ކާލިބައިގަޑު\nއޮގަސްޓް 2, 2019 11:52\nމި މަސައްކަތް ކުރަނީ އިންޑިއާ އިން އަންގައިގެން އަންނި...މި ގައުމުގެ ވެރި އަކަށް އިންޑިއާ މީހެއް ގެނެސް އެމިހުން ގެ ގައުމުގެ ދަށް އަޅުވެތި ކުރަން...ބޮޑެތި މުޖިރިމުން ނަކީ އަންނި ކަހަލަ އައުވާނުން\nއޮގަސްޓް 2, 2019 12:40\nމިހާރުވެސް ރައްވެހިވެވޭނެ ރާއްޖޭގެ ވަކި ޝަރުތުތަކެއއ ހަމަވާންޖެހޭ.. ޤާނޫނު އަސާސީއަށް ބަދަލު ގެންނަންޖެހޭކަމެއް ނޫން އެއީ..ޝިޔާމްމެންގެ ޢިލްމީ ޤާބިލްކަމެއް ނެތީމަ ކޮސް ގޮވަނީ..\nއޮގަސްޓް 2, 2019 17:40\nދެރަކަމެއްނު. މިހާރުވެސް މިތާ ބޭރުމީހުން ގިނަވެގެން އަހަރުން މިއުޅެނީ، އަނެއްކާ ބަޔަކު ގެނެސް ރަށްވެހިކަންވެސް ދެނީ. ދުވަސްކޮޅަކުން އަހަރެމެން ދިވެހިން ކަން ނޭގެ މިތަން ދޫކޮށް ދާން ޖެހޭނީ އެހެން ގައުމަކުން ރަށްވެހިކަން ހޯދަން.


Bodu Musaara Nunangavaa, Memberunnaai Ehvaruge Musaara Eh Nengevumah Eva Nihmmavaifi | Hathaavees\nބޮޑު މުސާރަ ނުނަންގަވާ، މެންބަރުންނާއި އެއްވަރުގެ މުސާރައެއް ނަންގަވަން އީވާ ނިންމަވައިފި\nރައްޔިތުން މަޖިލީހުގެ ރިޔާސަތުގައި މަޖިލީހުގެ ނާއިބު ރައީސް އީވާ އަބްދުﷲ: ފޮޓޯ / މަޖިލިސް\nކޮވިޑް19 ގެ ސަބަބުން ދައުލަތުގެ އިސްވެރިންގެ މުސާރަތައް ކުޑަ ކުރުމަށް ރައްޔިތުންގެ މަޖިލީހުން ނިންމެވުމުންވެސް ދައުލަތުގެ ތިންބާރުގެ ވެރިންނަށް ވުރެ ބޮޑު މުސާރައެއް ލިބިވަޑައިގަންނަވާ ގޮތަށް އޮތް ރައްޔިތުން މަޖިލީހުގެ ނާއިބު ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ މެންބަރުންނެކޭ އެއްވަރުގެ މުސާރައެއް ނަންގަވަން ނިންމައިފިއެވެ.\nރައީސުލްޖުމްހޫރިއްޔާގެ އަސާސީ މުސާރައިގެ ގޮތުގައި ލިބިވަޑައިގަންނަވަނީ 100،000 ރުފިޔާއެވެ. ނަމަވެސް މުސާރައިން 35 ޕަސެންޓު އުނި ކުރުމުން ކުރިޔަށް އޮތް ތިން މަހު އެމަނިކުފާނަށް ލިބިވަޑައިގަންނަވާނީ 65،000 ރުފިޔާއެވެ. ރައީސުލްޖުމްހޫރިއްޔާގެ ނައިބުގެ އަސާސީ މުސާރައަކީ 75000 ރުފިޔާއެވެ. އެމަނިކުފާނުގެ މުސާރައިން 35 އިންސައްތަ އުނިކުރުމުން ލިބިވަޑައިގަންނަވާނީ 48،750 ރުފިޔާއެވެ.\nރައްޔިތުން މަޖިލީހުގެ ރައީސަށް މަހެއްގެ މައްޗަށް 73،000 ލިބިވަޑައިގަންނަވައެވެ. ނަމަވެސް 35 ޕަސެންޓު ކުޑަ ކުރެއްވުމުން އެމަނިކުފާނަށް ކުރިޔަށް އޮތް ތިން މަހު ލިބިވަޑައިގަންނަވާނީ 57،000 ރުފިޔާއެވެ. އުއްތަމަ ފަނޑިޔާރަށް މަހެއްގެ މައްޗަށް 74،000 ރުފިޔާ ލިބިވަޑައިގަންނަވާއިރު 35 ޕަސެންޓު މުސާރައިން އުނި ކުރުމުން ލިބިވަޑައިގަންނަވާނީ 58،000 ރުފިޔާއެވެ.\nމުސާރަ ކުޑަކުރި ނަމަވެސް މަޖިލީހުގެ ނާއިބު ރައީސް އީވާއަށް 75،000 ލިބިވަޑައިގަންނަވައެވެ. ސަބަބަކީ އެކަމަނާ އަކީ މަޖިލީހުގެ ނާއިބު ރައީސަށްވެ ހުންނަވާ ވެސް މަޖިލީހުގެ ކޮމެޓީތަކުގައި ބައިވެރިވަޑައިގަންނަވާ ބޭފުޅަކަށް ވާތީއެވެ. ސަރުކާރުން ނިންމާފައި ވަނީ އަސާސީ މުސާރައިން 35 ޕަސެންޓު އުނި ކުރުމަށެވެ. އެއްވެސް އިނާޔަތެއް އުންޏެއް ނުކުރެއެވެ. ކޮމެޓީ އެލަވަންސްގެ ގޮތުގައި މަޖިލީހުގެ މެންބަރުންނަށް 20،000 ރުފިޔާ ލިބިވަޑައިގަންނަވައެވެ. މަޖިލީހުގެ ރައީސް އަކީ މަޖިލީހުގެ އެއްވެސް ކޮމެޓީއެއްގައި ބައިވެރިވެވޭނެ ބޭފުޅެއް ނޫނެވެ. އެހެންކަމުން އީވާގެ މުސާރައިން 35 ޕަސެންޓު ކަނޑާލި ނަމަވެސް އޭނާ އަށް ކޮމެޓީ އެލަވަންސާއި އެކުގައި އެ އަދަދުގެ މުސާރައެއް ލިބިވަޑައިގަންނަވާނެއެވެ.\nއީވާ އަކީ މަޖިލީހުގެ ރައީސަށްވުރެ ވެސް ބޮޑު މުސާރައެއް މަހެއްގެ މައްޗަށް ލިބިވަޑައިގަންނަވާ ބޭފުޅެކެވެ. މުސާރަތައް ކުޑަ ނުކުރާއިރުވެސް މަހެއްގެ މައްޗަށް 91،000 ރުފިޔާ އީވާ އަށް ލިބިވަޑައިގަންނަވައެވެ. އެއީ ކޮމެޓީ އެލަވަންސާއި އެކުގައެވެ.\nމަޖިލީހުގެ އިދާރާ އިން މިއަދު ބުނީ އީވާ އަށް، އެހެން މެންބަރުންނާ އެއްވަރުގެ މުސާރައެއް ދެއްވުމަށް އޭނާ އެދިވަޑައިގެންފައިވާތީ، އެ ގޮތަށް އަމަލުކުރަން ނިންމާފައިވާ ކަމަށެވެ.\nރައްޔިތުންގެ މަޖިލީހުގެ ނައިބު ރައީސް އޮނަރަބަލް އީވާ ޢަބްދުالله އަށް، މެންބަރުންނާ އެއްވަރުގެ މުސާރައެއް ދެއްވުމަށް އެ ކަމަނާ އެދިވަޑައިގެންފައިވާތީ، އެގޮތަށް އަމަލުކުރެއްވުމަށް ނިންމަވައިފިި pic.twitter.com/RZQmU83J0B\n— People's Majlis (@mvpeoplesmajlis) May 21, 2020\nރައްޔިތުން މަޖިލީހުގެ މެންބަރުންނަކީ މަހެއްގެ މައްޗަށް 82،500 ރުފިޔާ ލިބިވަޑައިގަންނަވާ ބައެކެވެ. ނަމަވެސް 35 ޕަސެންޓު މުސާރައިން އުނި ކުރުމުން 69،000 ރުފިޔާގެ މުސާރައެއް ލިބިވަޑައިގަންނަވާނެއެވެ. އެހެންކަމުން މަޖިލިސް މެންބަރުންނަށް ލިބިވަޑައިގަންނަވާ މުސާރައަކީ ރައީސުލްޖުމްހޫރިއްޔާ އާއި ރައީސުލްޖުމްހޫރިއްޔާގެ ނާއިބާއި ރައްޔިތުން މަޖިލީހުގެ ރައީސް އަދި އުއްތަމަ ފަނޑިޔާރަށްވުރެ ގިނައިން ކުރިޔަށް އޮތް ތިން މަހު މުސާރަ ލިބިވަޑައިގަންނަވާނެ ބޭފުޅުންނެވެ.\nއެހެންކަމުން ދެން އީވާ ނަންގަވާނީ ރައްޔިތުން މަޖިލީހުގެ މެންބަރުންނަށް ލިބިވަޑައިގަންނަވާ މުސާރައެވެ. އެއީ 69،000 ރުފިޔާއެވެ. ނަމަވެސް އިއްޔެ ދައުލަތުގެ ތިންބާރުގެ ވެރިންގެ މުސާރައަށް ވުރެ އީވާގެ މުސާރަ ބޮޑު ކަމަށް މީޑިއާތަކުގައި ރިޕޯޓު ކުރުމުން ގިނަބައެއްގެ ފާޑު ކިޔުންތައް ވަނީ އަމާޒުވެފައެވެ.\nPrevious ޔާމީން އުފަންދުވަހުގެ ޓްވީޓު ނަޝީދު ރީޓްވީޓު ކުރައްވައިފި\nNext ކުޅުދުއްފުށި ލޮކްޑައުން އުވާލައިފި


Baaghi3release nukuranees leak kohlaifi - AO News\nބާގީ3ރިލީސްނުކުރަނީސް ލީކްކޮށްލައިފި\nއިންޑިޔާގެ މަޝްހޫރު ތަރި ޓައިގާ ޝްރޮފް ލީޑު ރޯލުން ފެނިގެންދާ ބާގީ3ރިލީސްނުކުރަނީސް އެ ފިލްމު ލީކްކޮށްލައިފި އެވެ.\nބެލުންތެރިންގެ އެތަކެއް ސަޕޯޓެއް ލިބިފައިވާ ބާގީ 1 އަދި2ކަށް ފަހު ބާގީ3ބެލުންތެރިންނާ ހަމައަށް ގެނެސްދޭން ހަމަޖެހިފައި އޮތީ މިއަދެވެ. ނަމަވެސް މި ފިލްމު ރިލީސް ނުކުރަނީސް ފިލްމު މިވަނީ ލީކް ކޮށްލާފައެވެ. ފަހަކަށް އައިސް އިންޑިޔާގައި ދަނީ މި ގޮތަކަށް ފިލްމުތައް ލީކް ކުރަމުންނެވެ.\nއިންޑިޔާގައި ފިލްމުތަށް ލީކްކުރަމުން އަންނަނީ ޓެމިލް ރޮކާސް ކިޔާ ވެބްސައިޓަކުންނެވެ. މިފަހުން އިންޑިޔާގައި ލީކްކުރި ފިލްމުތަކުގެ ތެރޭގައި ވިކީ ކުޝާލްގެ “ބޫތް ޕާޓް ވަން: ދަ ހޯންޓަޑް ޝިޕް”، ތާޕްސީ ޕަންނުގެ “ތައްޕަޑް” އަދި އަޔުޝް ކުރާނާގެ “ޝުބް މަންގަލް ޒިޔާދާ ސާވްދާން” ފަދަ ފިލްމުތައް ހިމެނެ އެވެ.\nބާގީ3އުފެއްދުމަށް 70 ކުރޯޑް ރުޕީސް ހަރަދުކޮށްފައިވާއިރު މި ފިލްމުގައި ފެނިގެންދާ ތަރިންގެ ތެރޭގައި ޝްރައްދާ ކަޕޫރާއި ރިތޭޝް ދޭޝްމުކް އަދި ޖެކީ ޝްރޮފް ހިމެނެ އެވެ. މި ފިލްމުގެ ޓްތެއިލާ އަށް ބެލުންތެރިންގެ ބޮޑު ތަރުހީބެއް ލިބިފައިވާއިރު މި ފިލްމަށް ބޮކްސް އޮފީހުން ރަނގަޅު ޖާގައެއް ލިބޭނެކަމަށް ވަނީ ބެލެވިފައެވެ.\nބާގީ3ލީކްކޮށްލުމުން މި ފިލްމުން ލިބޭނެ ކަމަށް ބެލި އާމްދަނީގެ ބޮޑު ބައެއް ގެއްލިގެންދާނޭ ކަމަށް ފިލްމުގެ ޓީމުން ބުނެއެވެ. މިއީ އެމީހުންނަށް ލިބުނު ފޫނުބެއްދޭ ވަރުގެ ގެއްލުމަކަށް ވެގެންދާނޭ ކަމުގައި ވެއެވެ.\nމިއީ އަހްމަދު ހާން ޑައިރެކްޓު ކޮށް ނެރޭ ފިލްމެކެވެ.\nހިންދީ ފިލްމު ބާގީ3މުނިފޫހި ފިލުވުންޓައިގަރ ޝްރޮފް\nދެ ފިރިހެނުންނާއި އިނދެގެން އުޅުނު އަންހެނަކަށް7އަހަރުގެ ޖަލު ހުކުމެއް\nހުރިހާ އަންހެނުން “ނިކް ޖޯނަސް” ކަހަލަ ބައިވެރިޔަކު ހޯދާ: ޕްރިޔަންކާ\nމުހުސިނަށް އެއްމިލިއަން އިންސްޓަގްރާމް ފޮލޯވާސް ލިބި އުފާފާޅު ކޮށްފި\nމާޗް 10, 2020\n😂Ohneheh hathares Kan hamavefei


Kureege MP nazim ge jalu hukkum baathil koffi\nރައްޔިތުންގެ މަޖިލީހުގެ ކުރީގެ ނައިބު ރައީސް އަދި މަޖިލީހުގެ ދިއްގަރު ދާއިރާގެ ކުރީގެ މެމްބަރު އަހުމަދު ނާޒިމް\n13 ޑިސެންބަރ 2018 1 ކޮމެންޓް\nކުރީގެ މެމްބަރު ނާޒިމްގެ ޖަލުހުކުމް ބާތިލް ކޮށްފި\nރައްޔިތުންގެ މަޖިލީހުގެ ކުރީގެ ނައިބު ރައީސް އަދި މަޖިލީހުގެ ދިއްގަރު ދާއިރާގެ ކުރީގެ މެމްބަރު އަހުމަދު ނާޒިމްގެ މައްޗަށް ކޮށްފައިވާ އުމުރު ދުވަހުގެ ޖަލު ހުކުމް ސްޕްރީމް ކޯޓުން ބާތިލު ކޮށްފިއެވެ.\nނާޒިމް 25 އަހަރަށް ޖަލަށް ލުމަށް 2015 ވަނަ އަހަރު ހުކުމް ކުރީގެ ދަށުކޯޓްތަކުން މައްސަލަ ސާބިތު ނުވާކަމަށް ނިންމާފައިވަނިކޮށް ސްޕްރީމް ކޯޓުންނެވެ. ނާޒިމްގެ މައްޗަށް ހުކުމްކުރީ ކުރީގެ އެޓޮލްސް މިނިސްޓްރީ އަށް ދިދަތަކެއް ގަތުމަށް ކުރި އިއުލާނަކާ ގުޅިގެން މަކަރާއި ހީލަތުން އެ ޕްރޮޖެކްޓް ކާމިޔާބު ކުރި ކަމަށް ދައުލަތުން ދައުވާކުރި މައްސަލައެއްގައެވެ.\nމައްސަލަ އަލުން ރިވިއުކޮށްދިނުމަށް ނާޒިމްގެ ފަރާތުން ސްޕްރީމް ކޯޓަށް ހުށަހެޅުއްވި މައްސަލަ ބެއްލެވި ތިން ފަނޑިޔާރުންގެ އިއްތިފާގުން މިއަދު ނިންމެވީ، ކުރީގެ ހުކުމަށް ބަދަލު ގެންނަން ޖެހޭ ކަމުގައެވެ.\nނާޒިމްގެ ފަރާތުން އިޖްރާއީ ނުކުތާއެއް ނަގާފައިވަނީ ހައިކޯޓުން މައްސަލަ ނިންމާ އިސްތިއުނާފްގެ މުއްދަތު ހަމަވެފައި ވަނިކޮށް އެމައްސަލާގައި ދައުލަތުން ސްޕްރީމް ކޯޓްގައި އިސްތިއުނާފް ކުރުމުންނެވެ.\nނާޒިމްގެ މައްޗަށް ކުށް ސާބިތު ނުވާކަމަށް ކަނޑައަޅައި ހައިކޯޓުން ހުކުމް ކޮށްފައިވަނީ 2014 ވަނަ އަހަރު އެވެ. ހައިކޯޓުން ނިންމާ މައްސަލަތައް އޭރު އޮންނަ ގޮތުން ތިން މަސްދުވަހުގެ ތެރޭގައި ސްޕްރީމް ކޯޓްގައި އިސްތިއުނާފް ކުރަން ޖެހެއެވެ. ނަމަވެސް އެ މުއްދަތު ފަހަނައަޅާ ދިޔަފަހުން ނާޒިމްގެ މައްސަލަ ދައުލަތުން ސްޕްރީމް ކޯޓްގައި އިސްތިއުނާފްކޮށް ނާޒިމްގެ މައްޗަށް ކުށް ސާބިތުވާކަމަށް ސްޕްރީމް ކޯޓުން ހުކުމް ކޮށްފައިވަނީ 2015 ވަނަ އަހަރުއެވެ.\nއިސްތިއުނާފް މަރުހަލާ ފަހަނައަޅާ ގޮސްފައި ވަނިކޮށް އިސްތިއުނާފް ކުރި މައްސަލައެއްގައި އޭރު ކުރި ހުކުމް ބާތިލްކޮށް ސްޕްރީމް ކޯޓުން މިއަދުކުރި ހުކުމުގައިވަނީ އިސްތިއނާފް މަރުހަލާ ގޮސްފައިވަނިކޮށް އެމައްސަލަ އިސްތިއުނާފް ނުކުރެވޭނެކަމަށްބުނެ ނާޒިމްގެ ފަރާތުން ނެންގެވި އިޖްރާއީ މައްސަލައަށް ސްޕްރީމް ކޯޓުން ތާއީދު ކޮށްފައެވެ.\nނާޒިމްގެ މައްޗަށް ކޮށްފައިވާ ހުކުމް ސްޕްރީމް ކޯޓުން ބާތިލް ކުރިއިރު ސިޔާސީ ބައެއް އެހެން ބޭފުޅުންގެ މައްޗަށް ކޮށްފައިވާ ބައެއް ހުކުމްތައްވެސް ސްޕްރީމް ކޯޓުން މި ފަހުންވަނީ ބާތިލް ކޮށްފައެވެ.\nނާޒިމް ސްޕްރީމް ކޯޓް\nސަރުކާރު ބަދަލް ވުމާއި އެކު ސުޕްރިމް ކޯޓުން ކޮށްފައި ހުންނަ ހުކުމް ބަދަލްކޮށް ބާތިލް ކުރެވޭނަމަ ސުޕްރިމް ކޯޓުން ނިހާއީ ހުކުމެއް ނެރޭނީ ކޮންދުވަހަކަުންބާ ؟ ސުޕްރިމް ކޯޓެއް ހުރުމުގެ ބޭނުމެއް އެބައޮތްބާ ؟


މާލެ ސަރައްހަދުގައި ކުރިއަށް ގެންދާ ބަހުގެ ޚިދުމަތުގެ ތައްޔާރީތައް ނައިބު ރައީސް ބައްލަވާލައްވައިފި – DhiDaily\nމާލެ ސަރައްހަދުގައި ކުރިއަށް ގެންދާ ބަހުގެ ޚިދުމަތުގެ ތައްޔާރީތައް ނައިބު ރައީސް ބައްލަވާލައްވައިފި\nތޮށްޖެހިފައިވާ މާލެ ސަރަހައްދުގައި ދަތުރުފަތުރުގެ ނިޒާމު އިތުރަށް ހަރުދަނާ ކުރުމަށް އެކުލަވާލެވިފައިވާ ބަހުގެ ނިޒާމުގެ އެންމެ ފަހުގެ މަސައްކަތްތައް ނައިބު ރައީސް ފައިސަލް ނަސީމް ބައްލަވާލައްވައިފިއެވެ.\nނައިބު ރައީސްވަނީ މިއަދުގެ ވަގުތެއްގައި މަލޭގެ އެކިއެކި ސަރަހައްދުތަކުގައި ހަދަމުންދާ ”ބަސްހުއްޓި“ތައް ބައްލަވާލައްވާފައެވެ. މާލޭގެ ބޮޑުތަކުރުފާނު މަގުގައި ކުރީ ސަރުކާރުގައި ހަދާފައިވާ ރަސްފަންނު/ވެސްޓު ޕާރކް ސަރައްޙައްދަށް ވަޑައިގެން އެ މަސައްކަތް ކުރިއަށްދާ ގޮތް ނައިބު ރައީސް ފައިސަލް ނަސީމްވަނީ ބައްލަވާލައްވާފައެެވެ. އާންމު ދަތުރުފަތުރުގެ ނިޒާމުގެ ދަށުން ބަސް ހުއްޓާ ބައެއް ސަރައްހައްދު ތަކަކީ، އައިޖީއެމްއެޗް، ވެސްޓް ޕާރކް، ތާޖުއްްދީން ސްކޫލް އަދި ހިރިޔާ ސްކޫލް ސަރަހައްދެވެ.\nމި ބައްދަލުވުމުގައި ނައިބު ރައީސްވަނީ އެމްޕީއެލްގެ އިސްވެރިންނާއި، މާލެ ސިޓީ ކައުންސިލްގެ ބޭފުޅުންނާއި ބައްދަލުކުރައްވާފައެވެ. އެމްޕީއެލްއަކީ މި ބަސް ދަތުރުފަތުރުގެ ނިޒާމު އާއި ހަވާލުވެފައިވާ ކުންފުންޏެވެ.\nނައިބު ރައީސްވަނީ މާލޭގެ ކާރޯބާރޯބޮޑު ކަމަށް މި ބަސް ޚިދުމަތާއެކީ ލުއިތަކެއް ހޯދޭނެ ގޮަތްތައް މަޝްވަރާކުރައްވަވާ ބަސް ހުއްޓިތައް ހުރި ތަންތަނަކީ އާންމުންނަށް ހިއްފަސޭހަ ތަންތަން ގޮތުގައި ހެދޭނެ ގޮތްތައްވެސް މަޝްވަރާކުރައްވާފައެވެ.


mulige is rahveheen "bandufilaagai" raalhaa alhaagoth dhakaalaifi - Hali News\nރާޅާ އެޅި އިސް ރަށްވެހީން، މުއައްސަސާތަކުގެ އިސް މީހުނާއެކު، ފޮޓޯ: އެފްބީ\nމުލީގެ އިސް ރަށްވެހީން "ބަނޑުފިލާގައި" ރާޅާ އަޅާގޮތް ދައްކާލައިފި\nއެމްޓީސީސީ ދިވެހި ސާފް ލީގު "މުލީކޮޅު ރާޅުގަނޑު" ނިމުން ފާހަގަކުރަމަށް މުލީގެ އިސް ރަށްވެހީން ދިވެހީން އިހު، ރާޅާ އަޅާ އުޅުނުގޮތް ކަމަށްވާ ބަނޑުފިލާގައި ރާޅާ އެޅުން ދައްކާލައިފިއެވެ.\nބަނޑުފިލާގައި މުލީ އިސް ރަށްވެހީން ދައްކާލި ރާޅާ އެޅުމަކީ ގިނަ ބަޔަކު ބަލާހިތްވި މަންޒަރަކަށް ވިއެވެ. މިގޮތަށް ރާޅާ އަޅަނީ ފިލާގައި އޮށޯވެ އޮވެއެވެ. ސާފުއެސޯސިއޭޝަނުން މުބާރާތް ހުށަހަޅައިދެއްވި މެންބަރު ބުނުއްވީ މިއީ ވަރަށް ހިތްގައިމު މަންޒަރެއްކަމުގައެވެ. މިހާތަނަށް އެއްވެސް ރަށަކުން ރާޅާ އެޅުމުގެ މުބަރާތެއްގައި މިފަދަ ހިތްގައިމު މަންޒަރެއް ނުފެންނަ ކަމަށެވެ.\nބަނޑުފިލާގައި ރާޅާ އެޅި އިސް ރަށްވެހީން ރާޅާ އެޅުމަށް ތައްޔާރުވެގެން، ފޮޓޯ: މުލީން\nރާޅާ އެޅުމަކީ ޒަމާނުއްސުރެ ރާއްޖޭގައި، އެފުރުޞަތު ލިބިފައިވާ ރަށްރަށުގައި ކުރާކަމެކެވެ. ޚާއްޞަކޮށް ޅަފުރައިގެ ކުޑަ ކުދިންނާއި ޒުވާނުން ވަރަށް ބޮޑަށް ޝައުޤުވެރިވާކަމެކެވެ. އިހުގައި ދިވެހީން ރާޅާ އަޅާ އުޅުނީ ލަކުޑި މަޅުގައެވެ. ކުޑަކުދީން އާންމުގޮތެއްގައި ބޭނުންކުރަމުންދިޔައީ ނިދާ އެނދުގެ މަޅެވެ.\nކުޅިވަރެއްގެ ގޮތުގައި މިކަން ކުރި މީހުން ބޭނުންކުރީ ބަނބުކެޔޮ ފިލައިން ހަދާފައި ހުންނަ މަޅުފޮތްޗެވެ. އެ ޒަމާނުގައި މިހާރު މި ގެންގުޅޭކަހަލަ ސްކޭޓް ބޯޑާއި، ބޫގީބޯޑާއި، އިކްވިޕްމެންޓް ސާފް ބޯޑެއް ނުހުރެއެވެ.\nމިއަދު މުލީގައި އޮތް އިސް ރަށްވެހީންގެ ރާޅާ އެޅުމުގައި ބައިވެރިވި މުލީ ހަވީރީގޭ މުހައްމަދު ނައީމް (ދޮންބެ) ބުނީ ރާޅާ އެޅުމަކީ ވަރަށް ކުޑައިރުއްސުރެ ކުރާ ކަމެއް ކަމަށެވެ. "1977 އަދި 78 ގެ ދުވަސްވަރު މަދަރުސާ ނިންމާ ގޮތަށް ސޯފާ އެނދުގެ ފިލާ ހިފައިގެން ދަނީ ރާޅާ އަޅަން. ގިނަ ފަހަރަށް ގޭގެ މީހުނަށް ނުވެސް އެނގޭނެ މަޅު ގެންދާ ކަމެއްވެސް" ދޮންބެ ބުންޏެވެ. މިހާރު ފަންސާހުގެ ފަހުއަހަރުތައް ގުނަމުންދާ ދޮންބެ ބުނީ އަދިވެސް އެ ބުންވަރު އެބަހުރުކަމަށެވެ. "ދޮންބެއަކީ އަބަދުވެސް މޫދުގައި އުޅޭ މީހަކަށްވާތީ މިހާރުވެސް ރާޅާ އެޅުމަކީ ވަރަށް ފަސޭހަކަމެއް " ދޮންބެ ބުންޏެވެ.\nބަނޑުފިލާގައި ރާޅާ އެޅި އިސް ރަށްވެއްސެއްކަމަށްވާ މުހައްމަދު ނައީމް (ދޮންބެ) ފޮޓޯ: އެފްބީ\nމުލީގެ އިސް ރަށްވެހީން ޅަ އިރެކޭ އެއްގޮތަށް އެ ބުންވަރުގައި ފަރިތަކަމާއެކު ރާޅާ އެޅޭނެކަން މިއަދުގެ ޖީލަށް ދައްކާލައިފިއެވެ. އެމީހުން އެ ގެންގުޅުނު މަޅުގަ އެވެ. ހަމަ އެ ޖޯޝާއި ފޯރީގައެވެ. "މުލީކޮޅު ރާޅުގަނޑު" ގެ ސަބަބުން މުލީގެ އިސް ރަށްވެހީންނަށް އެމީހުންގެ ޅަފުރައިގެ ދުވަސްވަރު ހަނދާން އާ ވިއެވެ. ފުރާވަރު ދުވަސްވަރު އެ އުޅުނު ސަކަ މަންޒަރުތައް ލޯމަތީން ސިފަވެގެން ދިޔައެވެ. އެ ދިރިއުޅުން އަލުން ތަޖުރިބާ ކުރެވުނެވެ.\nބަނޑުފިލާގައި ރާޅާ އެޅި ބައެއް، އިސް ރަށްވެހީން ރާޅާ އެޅުމަށް ތައްޔާރުވަނީ، ފޮޓޯ: އެފްބީ\nމިއަދު ނިމުނު ގައުމީ ރާޅާ އެޅުމުގެ މުބާރާތް "މުލީކޮޅު ރާޅުގަނޑު" ފުރިހަމަކަމާއެކު ނިންމާލެވުނީ މުލީގެ އިސް ރަށްވެހީންގެ ބުރަ މަސައްކަތުން ކަމުގައި މުލީ ކައުންސިލުން ފާހަގަ ކުރެއެވެ. މި މުބާރާތް ފުރިހަމަކަމާއެކު ނިންމާލެވުނު ކަމުގެ ހެއްކަކީ އަންނަ އަހަރުވެސް ރާޅާ އެޅުމުގެ ގައުމީ މުބާރާތެއް މުލީގައި ބޭވުމަށް މިއަދުގެ ރަސްމިއްޔާތުގައި ސާފް އެސޯސިއޭޝަނުން އިއުލާނުކުރުމެވެ.\nމުލީގެ އިސް ރަށްވެހީންނަކީ އިޖުތިމައީ، ގައުމީ ކަންކަމުގައި ފަސްނުޖެހި، ރެއެއް ދުވާލެއް ނުބަލާ މަސައްކަތްކުރާ ބައެކެވެ. މިއީ އަދުގެ ޒުވާނުން، މި ޖީލުގެ ޅަކުދީން ނަމޫނާއަކަށް ބަލަންވީ އިސް ރަށްވެހީންނެވެ.


Etherey Ge Udhuhun Thah Alun Fashaanee Furabandhu Uvaalumun - Vaguthu\nއެތެރޭގެ އުދުހުންތައް އަލުން ފަށާނީ ފުރަބަންދު އުވާލުމުން\nނުރައްކާތެރި ކޮވިޑް-19 މާލެއިން އިއްޔެ ފުރަތަމަ ފަހަރަށް ފެނި، މާލެ ސަރަޙައްދު ފުރަބަންދު ކުރުމާއި ގުޅިގެން ރާއްޖޭގެ ޤައުމީ އެއާލައިން، މޯލްޑިވިއަން އިން ވަގުތީގޮތުން ހުއްޓާލާފައި އެތެރޭގެ އުދުހުންތަކުގެ އޮޕަރޭޝަންތައް އަލުން ފަށާނީ، ފުރަބަންދު އުވާލުމުން ކަމަށް އެ އެއާލައިނުން ބުނެފިއެވެ.\nމިކަން ހާމަކޮށް މިއަދު މޯލްޑިވިއަން އިން ބުނެފައި ވަނީ، "ކޮވިޑް-19އާ ގުޅިގެން މާލެސިޓީ ލޮކްޑައުން ގެ މުއްދަތު އިތުރުކުރުމާ ގުޅިގެން އެޗް.ޕީ.އޭއިން ވަކި ގޮތަކަށް އަންގަންދެން ކުރިޔަށް އޮތް ސައުވީސް ގަޑިއިރަށް އެތެރޭގެ އުދުހުންތައް މެދުކަނޑާލާފައި" ވާކަމަށެވެ.\nމޯލްޑިވިއަން އިން ބުނެފައިވަނީ، އެތެރޭގެ އުދުހުންތަކުގެ އޮޕަރޭޝަންތައް، މިހާރު އިއުލާނުކޮށްފައިވާ ފުރަބަންދު އުވާލުމުން އަލުން ފަށާނެ ކަމަށެވެ.\nIn view of the ongoing COVID19 situation the lockdown period of Male City has been extended to another 24 hrs by @HPA_MV & as such our domestic flights will remain suspended. Pls be advised that domestic operations will resume once the lockdown is lifted.Thankyou #StayHome\n— Maldivian (@MaldivianAero) April 16, 2020\nއިއްޔެ މާލެ އިން ކޮވިޑް-19 އަށް ފައްސިވެފައިވާ އަންހެނަކު ފެނުމާއި ގުޅިގެން، މާލެ ސަރަޙައްދު ފުރަބަންދުކޮށް އެލާޓް ލެވެލް ވަނީ ރަތަށް ޖައްސާފައެވެ. ރަތް އެލާޓް ނެރެނީ އެއްވެސް ގައުމަކަށް ދަތުރުކޮށްފައި ނެތް މީހުންގެ މެދުގައި ބަލި ފެތުރެން ފެށުމުންނެވެ.\nމި ފިޔަވަޅުތަކާއެކު މާލެ، ހުޅުމާލެ އަދި ވިލިމާލޭގައި ޕަބްލިކް ޓްރާންސްޕޯޓް (ބަހާއި ފެރީގެ) ހިދުމަތްތައް ވަނީ ހުއްޓާލަން އަންގާފައެވެ. މީގެ އިތުރުން، މާލެ، ހުޅުމާލެ، ވިލިމާލެ، ތިލަފުށި އަދި ގުޅީފަޅަށް މީހުން އަރައި ފޭބުން ހުއްޓާމަށް އަންގައި، މާލެ ސަރަހައްދުން އުޅަނދުތައް ފުރުން ވަނީ މަނާކޮށްފައެވެ.\nމާލެއިން އިއްޔެ ފުރަތަމަ ފަހަރަށް ކޮވިޑް-19 އަށް މީހަކު ފައްސިވެފައި ވާއިރު، ރޭ އިތުރު ދެމީހަކު ވެސް މި ބައްޔަށް ފައްސިވެފައި ވެއެވެ. އޭގެތެރޭގައި ހިމެނެނީ ފުރަތަމަ ބަލި ޖެހުނު އަންހެން މީހާގެ އުމުރުން ދެ އަހަރުގެ ތުއްތު ދަރިފުޅާއި، އޭނާ އާއި އާއިލީ ގޮތުން ގުޅުން އޮންނަ މީހެކެވެ. މިކަމާއި ގުޅިގެން މުޖުތަމަޢުގެ ތެރޭގައި ފުރަތަމަ ފަހަރަށް ވައިރަސް ފެތުރެން ފަށާފައިވާކަން ވަނީ ޔަޤީންކުރެވިފައެވެ.\nއޭޕްރީލް 16, 2020 18:03\nފުރަބަންދު އުވާނުލިޔަސް ހާއްސަ ހުއްދައެއް ނަގައިގެން ވިޔަސް ދަތުރު ތައް ފަށާބަ. ހާދަ ހާލެއްގައޭ އުޅެން މިޖެހެނީ، އަޅުގަޑަކީ އޭޕްރީލް6ގަ ޓިކްޓް ނެގި މީހެއް، އޭރުވެސް ޑިމާންޑް ބޮޑުކަމުން ޓިކެޓް ލިބުނީ 18 ވަނަ ދުވަހަށް، ދެން އަނެއްކާވީ މި ފުރަބަންދަކާ ހެދި މިތާ ގަނަތެޅެން ތިބެން.


Mohamed Shafiu: އަންދާ ޤާނޫން\nލިޔުންވެސް މިނިންމާލީއެވެ. މީހަކު ބުނެގެން ނޫނެވެ. އަހަރެން ބޭނުންވެގެންނެވެ. އަދި ދިގުކުރަންވީ ހެއްޔެވެ؟ ދިގުކޮށްފިނަމަ ގެއްލޭނީ ތިބާގެ ވަގުތެވެ. އެއީ އަހަރެން ނުކިޔާށޭ ބުންޏަސް ތިބާކިޔާނެތީއެވެ.\nPosted by Mohamed Shafiu at 3:49 PM\nLabels: މުޙައްމަދު ސިރުޙާން, މުޖްތަމަޢު, ޤާނޫނު އަސާސީ


ރިޕޯޓު: ސެން ޓީޗަރުން — އަބަދު އަނިޔާގައި، އެކަމަކު “ރިސްކް” ނެތް ބައެއް! – MV+\nރިޕޯޓު: ސެން ޓީޗަރުން — އަބަދު އަނިޔާގައި، އެކަމަކު “ރިސްކް” ނެތް ބައެއް!\n26 މެއި 2022 - 14:54\nތަފާތު އެކިއެކި ނުކުޅެދުންތެރިކަން ހުންނަ ކުދިން ގެންގުޅުމަކީ ކިހާވަރެއްގެ ކަމެއްކަން އިހްސާސް ވާނީ އެކަން ކުރާ ބަޔަކަށެވެ. އާއިލާއެއްގެ ތެރޭގައި އެންމެ ކުއްޖަކު ހުއްޓަސް މުޅި އާއިލާ އަށް އުފުލަންޖެހޭ ބުރަ އާއި ތަކުލީފް އެނގޭނީ އެ ބަޔަކަށެވެ. އޮންނަ ލޯތްބެއްގެ ބޮޑުކަމުން އެފަދަ ކުދިންގެ އާއިލާތަކުން އެ ކުދިން ބެލެހެއްޓުމުގައި މުޅި ރެއާއި ދުވާލު ހޭދަކުރެއެވެ. އެފަދަ އެތައް ކުދިންނެއް ވަގުތުތަކަކަށް އެއްތަނަކަށް އެއްކޮށްގެން ހަފުތާއަކު ފަސް ދުވަހު ބަލާ މީހަކު އުފުލަންޖެހޭނެ ބުރަޔާއި ތަކުލީފު ވިސްނާލާށެވެ.\nއިމާދުއްދީން ސްކޫލުން އިސްނަގައިގެން ކުރިއަށް ގެންދިޔަ 1 ދުވަހުގެ އޮކިއުޕޭޝަނަލް ތެރަޕީ އަދި އެކުއަޓިކް ތެރަޕީ ވޯކްޝޮޕްގެ ތެރެެއިން. މިއީ އިންޑިއާގެ މެޑިޓުއާޒް ހެލްތް އެންޑް ވެލްނަސް އާ ގުޅިގެން ކުރިއަށް ގެންދިޔަ ވޯކްޝޮޕެއް. pic.twitter.com/6108Gvmkxu\n— Department of Inclusive Education (@DoIEdumv) May 14, 2022\nއޯލް އިންކްލޫސިވް ނުވަތަ ހުރިހާ ފަރާތްތަކެއް ބައިވެރިކޮށްގެން އެއްވެސް ކުއްޖަކު ބާކީ ނުކޮށް ތައުލީމީ ނިޒާމް ބައްޓަންކޮށްގެން ކުރިއަށް ގެންދާ އިރު ސްކޫލްތަކުގައި މި ޒިންމާ އުފުލާ ބަޔަކީ ސްޕެޝިއަލް އެޑިއުކޭޝަނަލް ނީޑްސް (ސެން) ޓީޗަރުންނެވެ. މި ޓީޗަރުންނަކީ އެކަމަށް ހާއްސަ ތަމްރީންތަކެއް ލިބިގެން މަސައްކަތްކުރާ ބައެކެވެ. ސްކޫލްތަކުގައި ކިޔަވަމުންދާ އޯޓިސްޓިކް ކުދިންނާއި ޑައުން ސިންޑްރޯމް އާއި ސްޕީޗް މައްސަލަ ހުންނަ ކުދިންނާއި ހައިޕާ ކުދިން އަދި އެ ނޫން ވެސް އެފަދަ އެތައް ބިހޭވިއާ މައްސަލަތައް ހުރި ކުދިން ކްލާހުގައި ބެލެހެއްޓުމުގައި ހަރަކާތްތެރިވަނީ ސެން ޓީޗަރުންނެވެ. އާންމު ގޮތެއްގައި އެފަދަ ކްލާހެއްގައި ހަރަކާތްތެރިވަނީ ދެ ޓީޗަރުންނެވެ. މިއިން ކޮންމެ ކުއްޖަކީ ވެސް އެހެން ކުދިންނާ ހިލާފަށް އަޅާލުން ބޭނުންވާ ކުދިންނެވެ. އާންމުކޮށް ކުޑަކުއްޖަކު ގެންގުޅުމަށް ވުރެ މިފަދަ ކުދިން ގެންގުޅެން އެތައް އުނދަގުލަކާ ކުރިމަތިލާންޖެހެއެވެ.\nސެން މުދައްރިސެއްގެ ދުލުން\n“ބައެއް ކުދިންނަކީ ވަރަށް ހައިޕާ ކުދިން. އެއްޗެހި އުކުމާއި ކުޅުޖެހުމާއި ތަންތަނަށް އަރައި ފުމުމާއި އެ ނޫން ވެސް އެތައް ބިހޭވިއާގެ މައްސަލަތައް ހުންނަ ކުދިން. ކޮންމެ ދުވަހަކީ ވެސް ރިސްކް ބޮޑު ދުވަހެއް. ކޮންމެ ވެސް އަނިޔާއެއް ނުވަތަ ކޮންމެ ވެސް ކަމެއް ދިމާވާ ދުވަހެއް. ކުދިން އުރާލައިގެން ސިޑިން އަރާއިރު ވެއްޓުމާއި ކްލާސްތެރޭގައި ވެސް ތަފާތު އަނިޔާތައް ލިބޭ. އިނގިލިތައް ވެސް އަބަދު ހުންނާނީ ދުޅަވެފަ. ނޫނީ ތަދެއް އަރާފައި،” މާލޭގެ ޕްރީ ސްކޫލެއްގެ ސެން ޓީޗަރަކު ބުންޏެވެ.\nއޭނާ ބުނީ ގެއަށް ދެވޭއިރު ބައެއް ދުވަސް ދުވަހު ހުންނަނީ ކުޅުން ފުރިފައި ކަމަށެވެ. އަނިޔާވެގެން ޑޮކްޓަރަށް ދައްކަން ނުޖެހޭ މަހެއް މަދުވާނެ ކަމަށެވެ. ނަމަވެސް އެކުދިން ބަލަހައްޓަނީ ބަލަހައްޓާ ހިތުން ލޯބިން ކަމަށް އޭނާ ބުންޏެވެ.\n“މިހާރު ވެސް މި ހުރީ ވެއްޓިގެން ލިބުނު އަނިޔާއަކާ ގުޅިގެން މެޑިކަލް ލީވްއެއްގަ. އެތައް ފަހަރަކު ފިރިމީހާ ވެސް ބުނާނެ ތި ނޫން ކަމެއް ކުރަންވީ ނޫންހޭ. ޓީޗިންގެ ބައިވަރު ދާއިރާތައް އެބަހުރި ނޫންހޭ. އެކަމަކު އެ ކުދިން އުޅޭ ގޮތް ފެނިގައި ހިތަން އަރަނީ އަޅުގަނޑު ދިޔައިމަ ސްކޫލުގައި ދެން ކާކުހޭ އެކަން ކުރާނީ،” އެކި ދުވަސްވަރު ލާފައި ހުރި ލަކުނުތައް ދައްކާލަމުން ސެން ޓީޗަރަކު ބުންޏެވެ.\nއެޑިއުކޭޝަނުން ބުނަނީ “ރިސްކެެއް” ނެތް ކަމަށް\nސެން ޓީޗަރުންނަކީ ބޮޑު ރިސްކަކާ އެކު ހަރަކާތްތެރިވާ ބައެކެވެ. “ބަލި” އެތައް ކުދިންނެއް ގޮވައިގެން އުޅޭ ފަރާތެކެވެ. ނަމަވެސް އެއީ ރިސްކެއް ނެތް ބައެއް ކަމަށް އެޑިއުކޭޝަނުން ވަނީ ނިންމައިފައެވެ. މިހާތަނާ ޖެހެންދެން ސެން ޓީޗަރުންނަށް ދެމުން އައި ރިސްކް އެލަވަންސް ވަނީ އާ އޮނިގަނޑާ އެކު އުނިކޮށްފައެވެ. ތައުލީމީ ދާއިރާގައި މަސައްކަތްކުރާ ފަރާތްތަކުގެ މުސާރައިގެ އޮނިގަނޑަށް ގެނައި ބަދަލާ އެކު ގިނަ ޓީޗަރުންނަށް މުސާރައިގެ ކުރި އެރުން ލިބުނު ނަމަވެސް ސެން ޓީޗަރުންގެ ރިސްކް އެލަވަންސް ކަނޑާލުމުން މުސާރަ އަށް އެކަށީގެންވާ ބަދަލެއް ނާދެއެވެ. ރިސްކް އެލަވަންސްގެ ގޮތުގައި ކުރިން 2،000ރ. އައީ ދެމުންނެވެ. އަދި ޕްރީ ސްކޫލްތަކުގައި ތިބި ޓީޗަރުންގެ ތެރޭގައި ކޮންޓްރެކްޓް ޓީޗަރުން ގިނަވުމުން އެ ފަރާތްތަކަށް މުސާރައިގެ އެއްވެސް ކުރި އެރުމެއް ނުލިބި އަދި ކުރިން ލިބެމުން އައި ރިސްކް އެލަވަންސް ކަނޑާލުމުން ކުރިއަށް ވުރެ ވެސް މުސާރަ ކުޑަވެފައިވާ ކަމަށް އެ ޓީޗަރުން ދަނީ ބުނަމުންނެވެ.\nދިވެހިރާއްޖޭގައި ފުރަތަމަ ފަހަރަށް ތަޢާރަފުކުރެވުނު ދިވެހި ސްކްރީން-ރީޑިންގ ސޮފްޓްވެއަރ، 'ޝާމިލުއަޑު' އިފްތިތާޙު ކުރުމުގެ ރަސްމިއްޔާތުގައި މިނިސްޓަރ @aisthly ދެއްކެވި ވާހަކަފުޅުގެ ތެރެއިން.\n— Ministry of Education (@MoEdumv) March 21, 2022\n“ހަގީގަތުގައި އަގު ވަޒަން ނުކުރޭ އެއްވެސް ބަޔަކު. ސަރުކާރުން ވެސް އަދި ސްކޫލްތަކުން ވެސް. ބައެއް ބެލެނިވެރިން ވެސް ވަރަށް ހިތުގަ ޖެހޭ ކަހަލަ އެއްޗެހި ބުނޭ. ޕްރީ ސްކޫލްތަކުގައި މި އޮންނަ ގޮތަކީ އެ ކުދިން ވެސް ހިމެނޭނީ ހަމަ ނޯމަލް ކުދިންގެ ކްލާސްތަކުގައި. ދެން ވަކި ވަގުތަކަށް ސެން ކްލާހަށް މި ގެންނަނީ. ނަމަވެސް ޓީޗަރުން މި ހަދާ ގޮތަކީ ހަމަ އަވަހަށް އެ ކުދިން ގެނެސް ސެން ކްލާހަށް ލާފައި ދަނީ. ދެން ހުރިހާ ކަމެއް ކުރަން މި ތިބެނީ އެ ކްލާހެއްގައި ތިބޭ ސެން ދެ ޓީޗަރުން،” ސެން ޓީޗަރަކު ހިތުގެ އުދާސްތައް ބޭރު ކޮށްލިއެވެ.\nސެން ޓީޗަރުންގެ އަގު ވަޒަނެއް ނުކުރެވޭ\nއޭނާ ބުނީ ގިނަ ސެން ޓީޗަރުން މަސައްކަތްކުރަނީ ލިބޭ މުސާރަ އަށް ބަލައިގެން ނޫން ކަމަށާއި ހިތުގައި ޖެހެނީ ކުރާ މަސައްކަތުގެ އަގު ބަލައި ނުގަންނާތީ ކަމަށެވެ. މުސާރަ އަށް ގެނައި އޮނިގަނޑުން ވެސް އިހްސާސްވީ އެގޮތަށް ކަމަށާއި ނަމަވެސް ހާއްސަ އެހީތެރިކަން ބޭނުންވާ ކުދިންނަށް އެ އެހީތެރިކަން ފޯރުކޮށްދޭން ބޭނުންވާތީ ވަޒީފާގައި ދެމިހުންނަނީ ކަމަށް ވެސް އޭނާ ބުންޏެވެ. އަދި ކަމާ ބެހޭ ފަރާތްތަކުން މިކަންކަމާ މެދު ވިސްނާގައި ސެން ޓީޗަރުންގެ އަގު ވަޒަންކުރާނެ ދުވަހަކަށް އިންތިޒާރުކުރާ ކަމަށް ވެސް އޭނާ ބުންޏެވެ. މުސާރައިގެ އޮނިގަނޑުގައި ހުރި މައްސަލަތަކާ ގުޅިގެން އެކަމުގެ ކަންބޮޑުވުން ފާޅުކުރަން އުޅުމުން ވެސް ސެން ޓީޗަރުންނަކީ ނިސްބަތުން ސްކޫލްތަކުގައި ވަރަށް މަދު ބަޔަކަށްވާތީ އެ މީހުންގެ ހައްގުގައި އަޑު އުފުލާނެ ބަޔަކު ވެސް ނުވި ކަމަށް އޭނާ ބުންޏެވެ. ކަޅު ހެދުން ލުން ފަދަ ކަމެއް ކުރަން ބަލާއިރު ވެސް ސްކޫލްތަކުގެ މެނޭޖްމަންޓުން ވެސް އެކަމަށް ހުރަސް އަޅަމުންދާ ކަމަށާއި ހައްގުގައި އެކަށީގެންވާ މަސައްކަތްތަކެއް ކޮށްނުދޭ ކަމަށް އޭނާ ބުންޏެވެ.\n“އަތުގައި ނެތް ހުޅު ދުޅަނުވާ އެންމެ އިނގިއްޔެއް ވެސް. ތަޅާ ކުދިންނާއި ދަތް އަޅާ ކުދިންނާއި ކޮއްޕާ ކުދިންނާއި މިހެން ގޮސް ތަފާތު އެކި ބިހޭވިއާ ހުންނަ ކުދިން ގޮވައިގެން އެކަނިމާ އެކަންޏޭ ބުންޏަސް ރަނގަޅުވާނެ މި އުޅެނީ. އެކަމަކު އަނިޔާއެއް ލިބުނަސް އެ ޒިންމާ އެހެން މީހަކު ނުނަގާނެ. ހަމަ އަމިއްލަ އަށް ޑޮކްޓަރަށް ދައްކައިގެން ކަންކަމުގައި އުޅެންޖެހޭނީ،”


Sifainge vehiclethah fuluhun huttuvaa massala eh!\nސިފައިންގެ ދެ މީހަކު ޑެލިވަރީގެ މަސައްކަތުގައި: ސިފައިންގެ ވެހިކަލްތައް ފުލުހުން ހުއްޓުވާ މައްސަލަތަކެއް މެންބަރަކު ވަނީ ފެންމަތި ކުރައްވާފައި --\nސިފައިން ދުއްވާ ވެހިކަލްތައް މަގުމަތިން ހުއްޓުވާ މައްސަލަތަކެއް ފާހަގަކުރެވި އެކަމުގެ ކަންބޮޑުވުން ބައެއް ފަރާތްތަކުން ފާޅުކުރަމުންދާ ކަމަށް ރައްޔިތުންގެ މަޖިލީހުގެ މާފަންނު ހުޅަނގު ދާއިރާގެ މެންބަރު މުހައްމަދު ފަލާހް ވިދާޅުވެއްޖެ އެވެ.\nފަލާހް މިކަންބޮޑުވުން ފާޅުކުރައްވާފައިވަނީ މިރޭ އޮތް ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީގައި ވާހަކަދައްކަވަމުންނެވެ. މިރޭގެ ކޮމެޓީގެ ބައްދަލްވުމަކީ ޓްރާސްޕޯޓް މިނިސްޓަރު އައިޝަތު ނަހުލާއަށް ކާށިދޫ ދާއިރާގެ މެންބަރު އަބްދުﷲ ޖާބިރު ހުށައެޅުއްވި ސުވާލަކާއި ގުޅިގެން ބޭއްވި ބޭއްވި ބައްދަލްވުމެކެވެ.\nމި ބައްދަލްވުމުގެ ރިޔާސަތު ބެލެހެއްޓެވީވެސް ފަލާހެވެ. ފަލާހް ވަނީ ސިފައިން ދުއްވާ ވެހިކަލްތައް ފުލުހުން ހުއްޓުވާ މައްސަލައެއް ފެންމަތި ކުރައްވާފައެވެ. އޭނާ ވިދާޅުވީ މަގުމަތީގައި ހަރަކާތްތެރިވާ ފުލުހުން ސިފައިން ދުއްވާ ވެހިކަލްތައް ހުއްޓުވާ ކަމަށް ބުނެ ގިނަ ބަޔަކު ކަންބޮޑުވުން ފާޅުކުރަމުންދާ ކަމަށެވެ. ނަމަވެސް އެއީ ސީދާ ސިފައިން ކަންބޮޑުވުން ފާޅުކުރަމުންދާ މައްސަލައެއް ކަމެއް ނުވަތަ ނޫން ކަމެއް ވިދާޅެއް ނުވެއެވެ.\nފަލާހް ވަނީ އެ މައްސަލައާއި ގުޅިގެން ޓްރާސްޕޯޓް މިނިސްޓްރީއަށް ކުރެވިދާނެ ކަންކަމަކީ ކޮބައިތޯ ސާފުކޮށްދިނުމަށް އެދިފައެވެ.\nއެ ސުވާލަށް ޖަވާބު ދެއްވަމުން މިނިސްޓަރު ނަހުލާ ވިދާޅުވީ ފުލުހުންނާއި ސިފައިންނަކީ ރައްޔިތުންގެ ހިދުމަތުގައި މަގުމަތީ ހަރަކާތްތެެރިވަމުންދާ ދެ މުއައްސަސާ ކަމަށެވެ. އެފަދަ ކަމެއް ދިމާވާނަމަ ދެ މުއައްސަސާއިން ހައްލުތަކެއް ހޯއްދަވާނެ ކަމަށް ދެކެވަޑައިގަންނަވާ ކަމަށްވެސް ނަހުލާ ވިދާޅުވިއެވެ. އަދި އެފަދަ މައްސަލައެއްގައި ޓްރާސްޕޯޓް މިނިސްޓްރީގެ ދައުރެއް ނެތް ކަމަށްވެސް އެކަމަނާ ވިދާޅުވިއެވެ.\nނަމަވެސް ފަލާހް އަލުން އެ ސުވާލު ތަކުރާރު ކުރެއްވުމުން އެފަދަ މައްސަލައެއް ރަސްމީކޮށް ހުށައެޅިއްޖެނަމަ އެކަމުގައި އަމަލުކުރެވޭނެ ގޮތަކީ ކޮބައިތޯ ބައްލަވާ، އެކަމާއި ގުޅިގެން މިނިސްޓްރީގެ މެންޑޭޓްގެ ތެރޭގައި ކަމެއް އޮތްނަމަ އެކަމެއް ކުރައްވާނެ ކަމަށް ވިދާޅުވިއެވެ.\nކޮވިޑްގެ ބަލިމަޑުކަމުގައި ސިފައިންނާއި ފުލުހުންވެސް ދަނީ މުހިންމު ދައުރެއް އަދާކުރަމުންނެވެ. މަގުމަތި ބެލެހެއްޓުމުގައި ހަރަކާތްތެރިވަނީ ފުލުުހުންނެވެ. ފެސިލިޓީތަކާއި އޮޕަރޭޝަންގެ ވަރަށް ގިނަ ކަންކަން ކުރަމުންދަނީ ސިފައިންގެ ބެލުމުގެ ދަށުންނެވެ.\nމިކަމާއި ގުޅޭގޮތުން ސިފައިންގެ މީޑިއާ އޮފިޝަލްގެ ރަސްމީ ކޮމެންޓެއް ނުލިބުނެވެ. ނަމަވެސް އަވަސްއާ ވާހަކަ ދެއްކެވި ސިފައިންގެ އިސް ބޭފުޅަކު ވިދާޅުވީ އެފަދަ އެއްވެސް ކަމެއް ފާހަގަ ކުރެވިފައިނުވާ ކަމަށެވެ. އަދި ސިފައިންގެ ވެހިކަލެއް ފުލުހުންނަށް ހިފެހެއްޓޭނެ ކަމަށް ގަބޫލު ނުކުރައްވާ ކަމަށެވެ.\n"އެފަދަ ކަމެއް ހިނގިކަމެއް އެނގިފައެއް ނެތް. އަދި ހަގީގަތުގައި މިއީ ކުރެވޭނެވެސް ކަމެއް ނޫން. ސިފައިންގެ ވެހިކަލެއް ނުވަތަ ސިފައިންގެ މީހަކު ކޮވިޑާ ގުޅިގެން ކުރާ ކަމެއް ހުއްޓުވުން. އަނެއްކާ ސިފައިންގެ އެއްވެސް މީހަކު ބޭރަށް ނިކުންނާނީވެސް ހުއްދަ ލިބިގެން، ފާސް އޮވެގެން." އޮފިޝަލް ވިދާޅުވިއެވެ.\nނަމަވެސް އެފަދަ ވާހަކަތަކެއް މެންބަރަކު ފެންމަތި ކުރެއްވުމުން އެކަން ބައްލަވާނެ ކަމަށް އެ އޮފިޝަލް ވިދާޅުވިއެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް އެމްއެންޑީއެފް + މިނިސްޓަރު އައިޝަތު ނަހުލާ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން\nސްޓިކާގެ މައްސަލާގައި ނަހުލާ ހާޒިރު ކުރަނީ


އަނެކުންނަކީ މޮޔައިންނަށް ހައްދަވަނީތޯ އެވެ؟ – ދިވެހި ނޫސް\nHome ⁄ ރިޕޯޓް ⁄ އަނެކުންނަކީ މޮޔައިންނަށް ހައްދަވަނީތޯ އެވެ؟\nއަނެކުންނަކީ މޮޔައިންނަށް ހައްދަވަނީތޯ އެވެ؟\nކުރިން ރައްޔިތުންގެ މަޖިލީސް ހިންގި، ނާދީ އިމާރާތުގެ ފެންޑާމަތީގައި މަޖިލީހުގެ ރައީސް މުހައްމަދު ނަޝީދާ އެކު މަޖިލީސް ކަވަރު ކުރުމަށް ތިބި ހަނދާން އަޅުގަނޑު ބޮޑުކޮށްވެ އެވެ. އެ ދުވަސްވަރު މަޖިލީހުގެ ރައީސްގެ ގޮތުގައި އިންނަވަނީ ކުރީގެ ބޮޑުވަޒީރު އަދި ފަހުން މަޖިލީހުގެ ރައީސް އޯކިޑްމާގެ އަހުމަދު ޒަކީ އެވެ. މަޖިލީހުގެ ރިޔާސަތުގެ ގޮނޑިކޮޅުގައި ޒަކީ އިންނަވާ އިރު ގިނަ ފަހަރަށް އިންނަވާނީ ލޯފުޅު މަރުއްވައިގެންނެވެ. ބަލާ މީހުންނަށް ހީވާނީ އެ އިންނަވަނީ އަވަހާރަޅު ލައްޕަވައިގެން ކަމަށެވެ. އެކަމަކު އެހެނެއް ނޫނެވެ؛ މެންބަރުންގެ ބަހުސަށް ޖާގަދެއްވައިގެންނެވެ. ފަހަރެއްގައި ވެސް އަވަހާރަފުޅުލައްޕަވައިގެން އިންނަވަނީއެއް ނޫނެވެ. ވަރަށް ހުޝިޔާރަށް އިންނެވުމަށް ފަހު، އެއް މެންބަރަކު ވާހަކަ ދައްކަވައި ނިމުމުން އަނެއް މެމްބަރަކަށް ފުރުސަތު ދެއްވަ އެވެ. އަދި އެހެންމެ މުޅި ހައުސް ދިމާކްރާތީ އުސޫލުން ކޮންޓްރޯލުގައި ގެންގުޅުއްވި އެވެ. ބަހުސުގައި ބައިވެރިވެވަޑައިނުގަތުމުގެ އިތުރަށް، ދެ ފަރާތް ހަމަހަމަވުމުން ނޫނީ ވޯޓުގައި ބައިވެރިވެވަޑައެއް ނުގަންނަވަ އެވެ. ގަވާއިދުގައި އޮންނަ ގޮތަކީ ވެސް އެއީ އެވެ.\nބައިނަލްއަގުވާމީ ބެސްޓް ޕްރެކްޓިސްއަކީ ވެސް އެއީ އެވެ. ހުދު ރައްޔިތުންގެ މަޖިލީހުގެ ރައީސް މުހައްމަދު ނަޝީދު ކިޔަވައި ވިދާޅުވި އިނގިރޭސިވިލާތުގެ ހައުސް އޮފް ކޮމަންސްގައި ވެސް އަމަލު ކުރަނީ އެ ގޮތަށެވެ. އަދި ތަހުޒީބީ ގިނަ މުޖުތަމައުގައި ވެސް އަމަލުކުރާ ގޮތަކީ އެއީ އެވެ. މަޖިލީހުގެ ސުޕީކަރު ބަހުސުގައިބައިވެރިވެވަޑައެއް ނުގަންނަވަ އެވެ. އަދި ސުޕީކަރު ކަމަށް އިންތިހާބުވުމަށް ފަހު، އިހުތިޔާރު ކުރައްވަނީ ވަކި ފަރާތަކަށް ނުޖެހޭ މިނިވަން ބޭފުޅެއްގެ ގޮތުގަ އެވެ. އެއީ މަޖިލީހުގެ ހަމަހަމަ ކަން ގާއިމުކުރުމަށް ޓަކަ އެވެ. ވަކި ޕާޓީއަކުން ހޮވުނު ބޭފުޅަކަށް ވިއަސް، އެހާލަތުގައި ކުޅުއްވަނީ “ފަނޑިޔާރެއްގެ” ދައުރެވެ. އެއީ މަޖިލީހުގެ ގާނޫނާއި ގަވާއިދު ހިންގާ އެންމެ އިސް އޮފިޝަލަށް ވާތީ އެވެ.\nއެހެނަސް އަޅުގަނޑެމެންގެ މަޖިލީހުގައިކަން ހިނގަނީ އެ ގޮތަށްތޯ އެވެ؟ މިދިޔަ އަންގާރަ ދުވަހު އޮތް ރައްޔިތުންގެ މަޖިލީހުގައި ހުށަހެޅުނު ކުއްލި މައްސަލައަކަށް ވޯޓަށް އެހުމުގެ ކުރިން މަޖިލީހުގެ ރައީސްގެ ބަޔާނެއް އިއްވި އެވެ. އަދި ވިދާޅުވި އެވެ. މެންބަރުން ވޯޓު ދެއްވާ އިރު، ކްރޯނާ ވައިރަސްއާ ގުޅިގެން ދަތުރުފަތުރު ނުކުރުމަށް ޑަބްލިޔުއެޗުއޯ އިން ނުބުނާ ކަމަށާއި އެ މަގަށް ވޯޓު ދެއްވުމުގެ ކުރިން މެންބަރުން ވިސްނައިވަޑައިގުމަށް މަޖިލީހުގެ ރައީސް މުހައްމަދު ނަޝީދު ވަރަށް ފާޅުކަންބޮޑު ގޮތެއްގައި އެދިވަޑައިގަތެވެ. މިއީ ސީދާ ވޯޓަށް ނުފޫޒުފޯރުވުމެއް ނޫންތޯ އެވެ؟\nއެއީ އެ ދުވަހަ އެވެ. އެއޭގެ ކުރީ ދުވަހު ވެސް ހަމަ އެހެންނެވެ. ރައްޔިތުންގެ މަޖިލީހަށް ސުވާލު ކުރުމަށް ހާޒިރު ކުރެވިފައި އިންނެވީ ފިޝަރީޒު މިނިސްޓަރު ޒަހާ ވަހީދެވެ. ނައިފަރު ދާއިރާގެ މެންބަރު އަހުމަދު ޝިޔާމު ވަޒީރާ ކުރެއްވި އެއް ސުވާލަކީ ޔޫރަޕަށް ރާއްޖެ އިން އެކްސްޕޯޓް ކުރާ މަހަށް 24 ޕަސެންޓްގެ ޑިއުޓީއެއް ނަގަން ފެށީ އެމްޑީޕީ އިދިކޮޅު ޕާޓީއެއްގެ ގޮތުގައި އޮވެ، ކިހާވަރަކަށް މަސްވެރިން ނިކަމެތިކުރަން މަސައްކަތްކޮށްގެންތޯ އެވެ؟…\nމާލޭގައި މެންގޯ ބްރޭންޑުގެ ފިހާރައެއް ހުޅުވައިފި\nމަނީ ހެއިސްޓް 4ގެ ޓްރެއިލާ: ބާލިން މަރެއް ނުވޭ\nކަރަންޓު އުފައްދާ ޖެނެރޭޓަރު ސެޓުތައް ރާއްޖޭގައި އެސެމްބުލްކޮށް، އެކްސްޕޯޓު ކުރާނީވެސް، ރައީސް ސޯލިހުގެ ސަރުކާރުގައި؟\nރައީސް ވިދާޅުވީ ފަށާއިރު ޕްރޮގްރާމް ބެއްލެވުމުން ޤައުމުގައި ހުރި މައްސަލަތައް ދެނެގަންނަން ފަސޭހަފުޅު ކަމަށް!


India aai Raajjeyge gulhun alun varugadha kurumuge asaasakee dhe sarukaaruge siyaasee varugadha amaazu: Raees - One Online\nއިންޑިއާގެ ބޮޑުވަޒީރު ނަރެންދްރަ މޯދީ ރާއްޖެއަށް މިއަހަރު ކުރެއްވި ދަތުރުފުޅުގެ ތެރެއިން --- ފޮޓޯ: ރައީސް އޮފީސް\nއިންޑިއާ އާއި ރާއްޖޭގެ ގުޅުން އަލުން ވަރުގަދަ ކުރުމުގެ އަސާސަކީ ދެސަރުކާރުގެ ސިޔާސީ ވަރުގަދަ އަމާޒު: ރައީސް\nއިންޑިއާ އާއި ރާއްޖޭގެ ގުޅުން އަލުން ވަރުގަދަ ކުރުމުގެ އަސާސަކީ ދެ ސަރުކާރުގެ ސިޔާސީ ވަރުގަދަ އަމާޒު ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nރައީސް މިހެން ވިދާޅުވީ އިންޑިއާ ސަރުކާރާއި ދިވެހި ސަރުކާރާ ދެމެދު މުހިންމު ހަތަރު އެއްބަސްވުމެއްގައި ސޮއިކުރުމަށް މިއަދު ބޭއްވި ހާއްސަ ރަސްމިއްޔާތެއްގައި ވާހަކަފުޅު ދައްކަވަމުންނެވެ. ވީޑިއޯ ކޮންފަރެންސް މެދުވެރިކޮށް ބޭއްވެވި މި ރަސްމިއްޔާތުގައި އިންޑިއާގެ ބޮޑުވަޒީރު ނަރެންދުރަ މޯދީ ވެސް ވާހަކަފުޅު ދެއްކެވިއެވެ.\nރައީސް ވިދާޅުވީ ދެގައުމުގެ ދެމެދުއޮތް އިގްތިސާދީ އަދި ސަގާފީ ގުޅުން އިތުރަށް ވަރުގަދަކޮށް އާލާ ކުރުމަށް ކުރެވެމުންދާ މަސައްކަތްތަކަކީ ދެ ގައުމުގެ ސަރުކާރުން ވެސް އެކަމަށްދޭ އަހަށްމިއްޔަތު ދައްކުވައިދޭ ކަމެއް ކަމަށެވެ. އަދި އިންޑިއާ ކަނޑުގެ ސަރަހައްދުގެ މެރިޓައިމް ސެކިއުރިޓީ ވަރުގަދަ ކުރުމަށް އިންޑިއާއާއެކު ގުޅިގެން މަސައްކަތް ކުރުމަށް ރާއްޖެއިން ތައްޔާރަށް އޮތް ކަމަށް ވިދާޅުވިއެވެ.\nއިންޑިއާއާއެކު އޮތް ގުޅުން ކުރިއަށްވުރެ ބަދަހިވެފައިވާތީ އުފާކުރައްވާކަން ފާހަގަކުރައްވާ އެމަނިކުފާނު އިތުރަށް ވިދާޅުވީ، އިންޑީއާ އާއެކު ރާއްޖެއިން އޮންނަ ގުޅުމަކީ ރާއްޖެއިން އަބަދުވެސް އެކަމަކަށް އެންމެ އިސްކަން ދޭނެ ކަމެއް ކަމަށެވެ. އަދި ދެގައުމު އަބަދުވެސް އެކުގައި ކުރިއެރުމަށް މަސައްކަތް ކުރާނެ ކަމުގެ ޔަގީންކަން އެބައޮތް ކަމަށް ވިދާޅުވިއެވެ.\nރައީސް ވިދާޅުވީ، އިންޑިއާއާއެކު މިއަދު ބަދަލުކުރެވުނު ހަތަރު އެއްބަސްވުމުގެ އިތުރުން ވެސް އިންޑިއާ ކަނޑުގެ އެހެން ގައުމުތަކާ ރާއްޖެއާ އޮންނަ ގުޅުން ވަރުގަދަވެފައިވާ ކަމަށެވެ. އަދި އިންޑިއަން އޯޝަން ރިމް އެސޯސިއޭޝަނާ އެންމެ ފަހުން ގުޅުނު މެންބަރު ގައުމުގެ ހައިސިއްޔަތުން، މި ސަރަހައްދުގެ އެކި ކަންކަމުގައި މިހާރަށްވުރެ ގިނައިން ޝާމިލުވެ، ކަންކަމާމެދު ރާއްޖެއިން އަޑު އުފުލާނެ ކަމަށް ވިދާޅުވިއެވެ.\nމިއަދުގެ ރަސްމިއްޔާތުގައި ދެގައުމުގެ ދެމެދު ވެފައިވާ ހަތަރު އެއްބަސް ވުމަކީ އައްޑޫ ސިޓީގެ ތިން ސަރަހައްދެއްގައި "ގޭދޮށު މަސް ޕުލާންޓް" ގާއިމުކުރުމުގެ އެއްބަސްވުމަކާއި ރުޕޭކާޑު ރާއްޖޭގައި ތައާރަފު ކުރުމާގުޅޭ އެއްބަސްވުމެއްގެ އިތުރުން މާލޭގެ މަގުބައްތިތައް ލެޑު ލައިޓަށް ބަދަލުކުރުމުގެ މަޝްރޫއެއް އަދި އިންޑިއާއިން ރާއްޖޭގެ ކޯސްޓުގާޑަށް ހަދިޔާކުރާ ކަނޑު އުޅަނދު ރާއްޖެއާ ރަސްމީގޮތުން ހަވާލުކުރުމުގެ އެއްބަސްވުމެކެވެ.\nގުޅޭ ޓެގު ދިވެހި ރާއްޖެ ރައީސް އިބްރާހިމް މުހައްމަދު ސޯލިހު ނަރެންދްރާ މޯދީ އިންޑިއާ ރައީސް އޮފީސް


Beybe Riley Ge Fahathun Vifaq Ge Misraabu Kaamiyabu Career Akah - Vaguthu\nދެވަނަ ޑިވިޝަނުގެ ތައްޓާއެކު ވިފާގު އަދި އޭނާގެ ބޭބެ ރިލޭ\nދަނޑުމަތީގައި އިސްމާއީލް ވިފާގް އެއީ ކާކުހޭ އަހައިފިނަމަ ގިނަ ބަޔަކަށް ނޭނގިދާނެ އެވެ. އެކަމަކު އެއީ ވިލިމާލެއަށް އާ ނަމެއް ނޫނެވެ. އަދި ރާއްޖޭގެ ފުޓުބޯޅައާއި ފުޓްސަަލްގައި ވެސް މިހާރު އާ ނަމެއް ނޫނެވެ. އުމުރުން މިހާރު 21 ވެފައިވާއިރު އޭނާ އަކީ ކުރު މުއްދަތެއްގެ ތެރޭގައި ރާއްޖޭގެ ފުޓުބޯޅަ އަދި ވަކިން ހާއްސަކޮށް ފުޓްސަލް އިން ބޮޑު ކުރިއެރުމެއް ހޯދި ކުޅުންތެރިއެކެވެ. އަދި ގިނަ ޓީމުތަކާއި ކޯޗުންގެ ލޯތަށް އެންމެ ބޮޑަށް އަޅައިގަންނަ ކުޅުންތެރިންގެ ތެރޭގައި ހިމެނޭ އެކަކެވެ. ގިނަބަޔަކު ފާހަގަކުރާ ގޮތުގައި އެއީ ރާއްޖޭގެ ރޮނާލްޑީނިއޯ އެވެ. އެހާވެސް ކުޅުމުގެ ވައްޓަފާޅި އެއްގޮތެވެ.\nވިލިމާލޭގައި އުޅެ ބޮޑުވި، އަދި މިހާރުވެސް ދިރިއުޅެމުން އަންނަ ވިފާގަކީ އެންމެ ކުޑައިރުންސުރެއް ވެސް ފުޓުބޯޅައަށް ހާއްސަ ޝައުގެއް ބަހައްޓާ ކުޅުންތެރިއެކެވެ. ފުޓުބޯޅައިގެ އާއިލާއަކަށް ނިސްބަތްވާ ވިފާގުގެ ކެރިއަރުގެ އެންމެ ޅަ ދުވަސްވަރު ވެސް އޭނާއަކީ ބޮޑެތި މީހުންނާއި އެކު ކުޅެން ގޮސް ތަފާތު ދެއްކި ކުޅުންތެރިއެކެވެ. ކުޅިވަރަށް ހިތް ޖެއްސުމަށް އެންމެ ބޮޑު އެހީތެރިކަމެއް ވެދިން ބަޔަކީ އޭނާގެ ބޭބެ މުހައްމަދު ރަޝީދު (މަންޗު) އާއި ވިލިމާލެއަށް ނިސްބަތްވާ ކުލަބް ވިޔަންސާއިން ރާއްޖޭގެ ފުޓުބޯޅައިގައި ވިދާލި، އަދި މިހާރު ކުލަބް ވެލެންސިއާ އަށް ކުޅެމުން އަންނަ ފޯވާޑް އަހުމަދު ރިލްވާން (ރިލޭ) އެވެ.\nއިސްމާއިލް ވިފާގު ވަގުތު އަށް އިންޓަރވިއު ދެނީ- ވަގުތު އިމޭޖަސް- މުހައްމަދު އަފްޒަލް\nރިލޭ އަކީ ކުލަބް ވިޔަންސާއިން ރާއްޖޭގެ ފުޓުބޯޅައިގައި ވިދާލި ކުޅުންތެރިއެކެވެ. ބޮޑެތި ޓީމުތައް ސިއްސުވާލާ މުހިއްމު ލަނޑުތަކެއް ޖަހައިދީފައިވާ ހުނަރުވެރި މޮޅު ކުޅުންތެރިއެކެވެ. މަސައްކަތު ރޭޓު އެހާމެ ރަނގަޅު، ހަލުވި ކުޅުންތެރިއެކެވެ. މިހާރު ކުލަބް ވެލެންސިއާއަށް ކުޅެމުން އަންނަ ރިލޭ އޭ އެއްގޮތަށް ވިފާގުވެސް ދަނީ އެ ފިޔަވަޅުތަކުގެ މަތިން ކާމިޔާބީއާއި ހިސާބަށް ވާސިލްވަމުންނެވެ. ޅަ އުމުރުގައި ބޮޑެތި ކާމިޔާބީތަކެއް މިހާތަނަށް ހޯދިއިރު، މުސްތަގްބަލުގައި އޭނާގެ ބޭބެ ރިލޭ ހޯދި ފަދަ މަގްބޫލުތަކެއް ވިފާގް ހޯދުމަކީ ދުރުގައި އޮތް ކަމެއް ނޫނެވެ.\nވިފާގުގެ ޖޫނިއާ އުމުރުގައި އޭނާގެ ދެ ބޭބެ ކަމަށްވާ މަންޗު އާއި ރިލޭ ކުޅުނީ ވިޔަންސާ އަށެވެ. ދެ ބޭބެއިން ކުލަބް ވިޔަންސާގެ ފަރިތަކުރުންތަކަށް ދާއިރު ވިފާގު ގެންދެއެވެ. މިއީ ވިފާގުގެ ކެރިއަރުގެ ފެށުމެވެ. ވިލިމާލޭގައި އޮންނަ ފުޓުބޯޅަ ދަނޑުގައި ބޭއްވި އެ ފަރިތަކުރުންތަކަކީ އޭނާއަށް ގިނަ ކަންތައްތަކެއް ދަސްވި ކަމެކެވެ. އޭރު ރާއްޖޭގެ ނިސްބަތުން ބެލި ނަމަވެސް ހުނަރުވެރި މޮޅެތި ކުޅުންތެރިންތަކެއް ވިޔަންސާގައި ހިމެނެއެވެ. އަދި ރާއްޖޭގެ ފުޓުބޯޅައިގެ ބޮޑެތި ބާރުތައް ބަލިކުރި ޓީމެއްވެސް މެއެވެ.\nއިސްކޮޅުން ކުރުކޮށް އޭރު ހުރި ނަމަވެސް ވިލިމާލޭގެ ފުޓުބޯޅަ ކުޅެން ދާ އެންމެންވެސް ވިފާގު ބަލައިގަތެވެ. އެ ދޭންޖެހޭ އިހްތިރާމު އަބަދުވެސް ދެއެވެ. ނަތީޖާއެއްގެ ގޮތުން ފަހަރަކަށް ފަހު ފަހަރެއް އޭނާ ދިޔައީ ދަސްކުރަމުންނެވެ. ކުރިއަރަމުންނެވެ. ބޮޑެތި މީހުން ކައިރިން އެ ކުޅޭގޮތްތައް ދަސްކޮށް އޭނާ ދިޔައީ ފަހަރަކަށްފަހު ފަހަރެއް ތަފާތު ދައްކަމުންނެވެ.\nވިޔަންސާގެ ފަރިތަކުރުންތަކަށް ފަހު އޭރު ވިލިމާލޭގައި ބޭއްވި ބައެއް ކުދި މުބާރާތްތަކާއި ރައްޓެހިންނާއި އެކު ގިނަ ދުވަސްތަކަކަށް ކުޅެންދެއެވެ. އުމުރުން ދޮށީ ކުޅުންތެރިންނާއި އެއް ޓީމެއްގައި ހިމެނި ކުޅުނު ނަމަވެސް އެ ތަފާތެއް ދަނޑުމަތީގައެއް ނުފެނެއެވެ. އެންމެ ހަށިގަނޑުން ވަރުގަދަކޮށް ހުންނަ ކުޅުންތެރިޔާ ކައިރިން ވެސް ފަސޭހައިން ދެމިގަނެއެވެ. ދަނޑުމަތީގައި ތޫނުފިލިކަން އެހާ ބޮޑެވެ. މަސައްކަތު ރޭޓުވެސް އެހާމެ މައްޗެވެ.\nފުޓުބޯޅަ އާއި ފުޓްސަލްގައި ވެސް ފާހަގަކޮށްލެވޭ ވިލިމާލޭގެ ފާހަގަކޮށްލެވޭ ފުޓުބޯޅަ އަދި ފުޓްސަލް ތަރިން ވިފާގަށް ބޮޑު އެހީތެރިކަމެއް ދެއެވެ. ހާއްސަކޮށް ވިފާގު އާއެކު އުޅެ ބޮޑުވި "ޓީއެފްޓީ" އަށް ނިސްބަތްވާ އެންމެންވެސް އޭނާއަށް ބޮޑު ސަޕޯޓެއް ދެއެވެ. މީގެތެރެއިން ރާއްޖޭގެ ފުޓްސަލްގެ ތަރި ޝާކާ ފަދަ ކުޅުންތެރިން ވިފާގަށް ވެދެމުންދ އެހީތެރިކަން ފާހަގަކޮށްލެވެއެވެ.\nވިފާގު ނިސްބަތްވާ ޓީއެފްޓީގެ މެމްބަރުންނާއެކު\nވިފާގުގެ ފުޓުބޯޅަ ކެރިއަރުގައި ފާހަގަކޮށްލެވޭ ބޮޑެތި ކާމިޔާބީތަކެއް ހޯދިއެވެ. ވިލިމާލެ މުހްޔިއްދީން ސްކޫލާއި އެކު އިންޓަސްކޫލް ފުޓުބޯޅަ މުބާރާތުގައި ތަފާތު ގިނަ މެޗުތަކެއް ކުޅުނެވެ. އުމުރުން 15 އަހަރުގައި މާޒިޔާގެ 21 އަހަރުންދަށުގެ ޓީމަށްވެސް ކުޅުނެވެ. އަދި ޖޫނިއާ އުމުރުފުރާތަކުގެ ގައުމީ ސްކޮޑުގައިވެސް ހިމެނުނެވެ. އޭގެފަހުން ވިފާގު ވަނީ 2019 ވަނަ އަހަރުގެ އެފްއޭއެމް ޔޫތު ޗެމްޕިއަންޝިޕުގެ ޗެމްޕިއަންކަން ހޯދި ކުލަބް އީގަލްސްއަށް ކުޅެފައެވެ. އަދި ވިފާގުގެ ބޭބެ ރިލޭ އާއެކު ދެވަނަ ޑިވިޝަނުން ފުރަތަމަ ޑިވިޝަނަށް ކޮލިފައިވި ކުލަބް ވެލެންސިއާގެ ސްކޮޑުގައި ވެސް ވިފާގު ހިމެނުނެވެ.\nއީގަލްސްގެ ޔޫތު ޓީމުގައި ވިފާގު\nފުޓުބޯޅައިގެ އިތުރުން ފުޓްސަލްގައި ވެސް ވިފާގަކީ ތަފާތު ދައްކަމުން އަންނަ މޮޅު ކުޅުންތެރިއެކެވެ. އޭނާ އެންމެ ބޮޑަށް ވިދާލީ މިދިޔަ އަހަރުގެ ފަހުކޮޅު އައްޑޫސިޓީގައި ބޭއްވި ވަގުތު ފުޓްސަލް ޗެލެންޖުގެ ތެރެއިންނެވެ. ސްޕްރިންޓް ޓީމަށް ކުޅުނު ވިފާގު ވަނީ މުބާރާތުގެ އެންމެ މޮޅު ފަސް ކުޅުންތެރިންގެ ތެރޭގައި ހިމެނުމުގެ އިތުރުން މުބާރާތުގެ ލަނޑު ލިސްޓުގެ ދެވަނައިގައި ހިމެނިފައެވެ. އަދި މުބާރާތުގެ ލަނޑު ލިސްޓުގައި ވެސް ވިފާގު ވަނީ ދެވަނަ މަގާމު ހޯދާފައެވެ. އެފަހަރުގެ މުބާރާތުގައި ގިނަބަޔަކު ފާހަގަކުރާ ގޮތުގައި އެއީ ގޯލް މެޝިނެކެވެ. ގޯލާއި ރައްޓެހި ކުޅުންތެރިއެކެވެ.\nއެފްސީ ސްޕްރިންޓްގެ އިސްމާއިލް ވިފާގް -- ވަގުތު އިމޭޖަސް: މުހައްމަދު އަފްޒަލް\nއެ މުބާރާތުގައި އަބްދުﷲ މުއާޒް (އޮޓޯ) އަށް ލިބުނު އަނިޔާއާއި ގުޅިގެން އޭނާއަށް ނުކުޅެވުމަކީ ވިފާގަށް ލިބުނު މާޔޫސްކަމެކެވެ. ނަމަވެސް ހިތްވަރު އެލުވާނުލާ ކުރި މަސައްކަތުން މުބާރާތުގެ ކާމިޔާބީއާއި ހިސާބަށް ވާސިލްވީ އެވެ.\n"އަސްލު އޮޓޯ ނެތްތަން ވަރަށް ދެއްކި އެ މުބާރާތުގަ، ވަރަށް ރަނގަޅަށް ބޯޅަ ހިފަހައްޓާނެ، ވަރަށް އުނދަގޫވާނެ އޮޓޯ ފައިގަ އޮންނަ ބޯޅަ އަތުލަން، ޓީމުގެ އެހެން ކުޅުންތެރިންނަށް ފުރުސަތު ލިބޭ އޮޓޯ ހުރިއްޔާ، ގޭމް ވަރަށް ބޮޑަށް ބަދަލުވޭ،" އޮޓޯ އާއި ގުޅޭގޮތުން ވިފާގް ބުންޏެވެ.\nވިފާގް އާއި އޮޓޯ އަކީ ވަރުގަދަ ކޮމްބިނޭޝަނެކެވެ. މަޅި ފުޓްސަލް ޗެލެންޖުގައި ކުޑަހެންވޭރު ޓީމުގައި ވެސް އޮޓޯ އާއި ވިފާގް ހިމެނުނެވެ. އަދި އެހެން މުބާރާތަކުގައި ވެސް މި ދެ ކުޅުންތެރިން އެއް ޓީމެއްގައި ހިމެނޭތޯ އެކި ޓީމުތަކުން މަސައްކަތްކުރެއެވެ. ވަގުތު މުބާރާތުގައި ލިބުނު ބޮޑު ކާމިޔާބީއާއެކު އޭނާގެ މަގްބޫލުކަން ބޮޑުވެ އެހެން މުބާރާތްތަކުން ފުރުސަތު ލިބެން ފެށިއެވެ. ގިނަ ހުށައެޅުންތަކެއް ވެސް ލިބެއެވެ.\n"ވަރަށް ހިތްހަމަޖެހުނު އެންމެ ފަހުން ބޭއްވި ވަގުތު މުބާރާތުގައި، ސްޕްރިންޓް ޓީމުން ވަރަށް އެހީތެރިވެދިން، ވަރަށް އިތުބާރުކުރި ، އެއީ އަސްލު އެހާ ބޮޑު ކާމިޔާބެއް ލިބުނު ސަބަބަކީ، ވަރަށް އުފާވޭ އެ ކާމިޔާބީތައް ލިބުމުން" ވަގުތު އާއި ވާހަކަދައްކަމުން ވިފާގު ބުންޏެވެ.\nރެޑްބުލް ވިނިން ފައިވްގެ ޓީއެފްޓީ ޓީމުގައި ވިފާގު ގެ ވާތް ފަޅީގައި ޖެހިގެން އޮޓޯ\nމި ކާމިޔާބީތަކާއި އެކު ވިފާގުގެ ހުރިހާ ޝުކުރެއް އަދާކުރާ އެއް ބަޔަކީ އޭނާގެ އާއިލާ އާއި ޓީއެފްޓީ އެވެ. އަދި ކެރިއަރުގެ އެކި ހިސާބުތަކުގައި އެހީތެރިވެދިން އެންމެން ވެސް މި ޝުކުރުގައި ހިމެނެއެވެ.\nމި އިންޓަރވިއު ނިންމާލުމުގެ ކުރިން ވިފާގުގެ ކޯޗުކަމުގެ ދަށުން 8 ކުޅުންތެރިން ހިމެނޭ ޑްރީމް ފުޓްސަލް ޓީމެއް އެކުލަވާލުމުގެ ފުރުސަތު ދިނީމެވެ. މި ޓީމުގެ ފުރަތަމަ ފަހެއްގައި ހިމެނޭ ކުޅުންތެރިން އަދި ބެންޗުގައި ތިން ކުޅުންތެރިންގެ ނަން ހިމަނަން ފުރުސަތު ދިނީމެވެ. ތިރީގައި މި ވަނީ ވިފާގުގެ ނިންމުމެވެ.\nފުރަތަމަ ފަހެއް- ޝާކާ، ޝިޔާ، އޮޓޯ، އަޔާ، ތާޑޭ\nބެންޗު- އޮންލީ ، މުއްކި ، އައްޔަ\nމި ކުޅުންތެރިންނަކީ ކެރިއަރުގެ އެކި ހިސާބުތަކުގައި އެއްކޮށް ކުޅެފައި ތިބި ކުޅުންތެރިން ކަމަށް ވިފާގު ބުނެއެވެ. މިގޮތަށް އެތުރި ނަމަވެސް ވިފާގު ބުނާގޮތުގައި މިއިން ކޮންމެ ކުޅުންތެރިއަކީ ވެސް މުހިއްމު އަދި ހަަމަހަމަ ކުޅުންތެރިންނެވެ. ވިފާގަކީ ފުޓްސަލްގައި ކުރިމަގު އުޖާލާ ކުޅުންތެރިއެކެވެ. ވަގުތު ގެ އެދުމަކީ ވިފާގަށް ކާމިޔާބު ކެރިއަރެކެވެ.


އަޒަރުބައިޖާނާއި އަރުމޭނިއާ އިން ހަނގުރާމައެއް ފަށައިފި – DhiDaily\nއަޒަރުބައިޖާނާއި އަރުމޭނިއާ އިން ހަނގުރާމައެއް ފަށައިފި\nބޯޑަރުގެ މައްސަލައިގައި އަޒަރުބައިޖާނާއި، އަރުމޭނިއާ އިން ވަރުގަދަ ކުރިމަތިލުން ތަކެއް ބަދަލުކޮށް ހަނގުރާމައެއް ފަށައިފިއެވެ.\nދެގައުމުގެ މަސްރަހު ގޯސްވީ އަޒަރުބައިޖާންގެ ސިފައިން އަރުމޭނިއާގެ އިމުގެ ކައިރީގައި އަސްކަރީ ތަމްރީންތަކެއް ފެށުމުންނެވެ. ފުރަތަމަ ހަމަލާތައް ދިނީ އަރުމޭނިއާގެ ސިފައިންނެވެ. އަރުމޭނިއާ ސިފައިން ހަމަލާ ދިނުމުން އަޒަރުބައިޖާންގެ ސިފައިން ދަނީ ރައްދު ހަމަލާތައް ދެމުންނެވެ.\nއަރަބި ނޫސްތަކުން ރިޕޯޓު ކޮށްފައި ވާގޮތުން އަޒަރުބައިޖާނުން ވަނީ ވައިގެމަގުން އަރުމޭނިއާ އަށް ވަރުގަދަ ހަމަލާތަކެއް ދީފައެވެ. އަދި މި ހަމަލާތަކުގައި ސަތޭކައަށްވުރެ ގިނަ މީހުން ވަނީ ޒަހަމްވެފައެވެ. މީގެ އިތުރުން ރިޕޯޓު ތަކުން ބުނާ ގޮތުގައި ދެ ގައުމުގެ ދެމެދު ބަދަލުކުރެވުނު ހަމަލާތަކުގައި މިހާތަނަށް އާންމުންނާއި ސިފައިން ހިމެނޭހެ 23 މީހަކު ވަނީ މަރުވެފައެވެ. އަދި މީގެ ތެރޭގައި ކުޑަކުދިންނާއި އަންހެނުން ވެސް ހިމެނޭކަމަށް ވަނީ ރިޕޯޓު ކޮށްފައެވެ. މީގެ އިތުރުން އަރުމޭނިއާ އިން ދިން ހަމަލާ ތަކުގައި އަޒަރުބައިޖާންގެ އެއް އާއިލާއެއްގެ5މީހުން މަރުވެފައިވާ ކަމަށްވެސް އަރަބި ނޫސްތަކުން ވަނީ ރިޕޯޓު ކޯށްފައެވެ.\nމިކަމާއި ގުޅިގެން އެމެރިކާ ސަރުކާރުން ނެރުނު ބަޔާނެއްގައި ބުނެފައި ވަނީ، ދެގައުމުން ބަދަލު ކުރަމުންދާ ހަމަލާތައް ވަގުތުން ވަގުތައް ހުއްޓާ ލުމަށާއި، އެހެން އެއްވެސް ގައުމަކުން މި ހަނގުރާމައިގެ ތެރެއަށް ނުވަދުމަށެވެ. އަދި އެހެން ގައުމަކުން ހަނގުރާމައިގެ ތެރެއަށް ވަދެއްޖެނަމަ މުޅި މަންޒަރު އެއްކޮށް ބަދަލުވާނެ ކަމަށްވެސް އެބަޔާނުގައި ވަނީ ބުނެފައެވެ.\nއަޒަރުބައިޖާން އާއި އަރުމޭނިއާ އިން ހަނގުރާމަ ފެށުމުން އީޔޫ އިން ވަނީ ހަމަލާތައް ބަދަލުކުރުން ވަގުތުން ހުއްޓާލުމަށް ފަހު ދެގައުމުން ސުލްހައިގެ ވާހަކަތައް ފެށުމަށް ގޮވާލާފައެވެ. ދެގައުމާއި ވެސް އަވައްޓެރި ގައުމެއް ކަމަށްވާ އީރާނުން ވަނީ ދެގައުމުގެ ދެމެދުގައި ސުލްހަ ގާއިމު ކުރުމަށް މެދުވެރިއެއްގެ ރޯލު އަދާކުރަން ތައްޔާރަށް އޮތް ކަމަށް ބުނެފައެވެ.\nއީ ކޯޅުންބޮޑު މި ދެޤައުމުގެ ދެމެދުގައި 2016 ވަނަ އަހަރަށްފަހު މިހާތަނަށް ހިނގި ފުރަތަމަ ކުރިމަތިލުމެވެ.\nމޮސްކް އަތުން ދުނިޔޭގެ އެންމެ މުއްސަނދި މީހާގެ މަގާމު ގެއްލިއްޖެ\nކަމާލާގެ ދޮންދަރިކަނބަލުން ރަންވޭއަށް!\nނޭޕާލްގެ މަޖިލީސް އުވާލަން އެންގި އެންގުން ބާތިލުކޮށްފި


Emme bodu heydha eh kuranee meehun binaa kuran : Naibu\n"އެންމެ ބޮޑަށް ހޭދަ ކުރަނީ މީހުން ބިނާ ކުރަން"\nއެމްޕީއެލްގެ 35 ވަނަ އަހަރީ ދުވަހުގެ ޖަލްސާ: ނައިބު ރައީސް ވިދާޅުވީ ސަރުކާރުން އެންމެ ބޮޑު ހޭދައެއް ކުރަނީ މީހުން ބިނާ ކުރުމަސް ކަމަށް. އަދި އެމްޕީއެލްއިން ވެސް މީހުން ބިނާ ކުރުމުގެ މަސައްކަތްކުރާ ކަމަށް -- ފޮޓޯ: ރައީސް އޮފީސް\nސަރުކާރުން އެންމެ ބޮޑު ހޭދައެއް ކުރާ އެއްދާއިރާއަކީ ފަންނުތަކުން މީހުން ބިނާކުރުމުގެ ދާއިރާކަމަށް ނައިބު ރައީސް ފައިސަލް ނަސީމް ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ އެމްޕީއެލްގެ 35 ވަނަ އަހަރީ ދުވަސް ފާހަގަކުރުމަށްޓަކައި ތާޖުއްދީން ސްކޫލުގައި ރޭ ބޭއްވި ރަސްމިއްޔާތުގަ އެވެ. ނައިބު ރައީސް ވިދާޅުވީ ރައީސް އެންމެ އިސްކަމެއް ދެއްވާ އެއްކަމަކީ ޒުވާނުން ބިނާކުރުންކަމަށެވެ. އަދި ރައްޔިތުންގެ ފުދުންތެރިކަން އިތުރުކުރުމަށް ދިވެހިންގެ ހުނަރު އިތުރުކޮށް ކަންކަން ކުރެވޭނެ ބަޔަކަށް ދިވެހިން ހެދުމަށް ކުރައްވާ މަސައްކަތަކީ ރައީސް ގެންގުޅުއްވާ އެންމެ މުހިންމު އެއްކަންތައް ކަމުގައި ވިދާޅުވި އެވެ.\nސަރުކާރުން އެންމެ ބޮޑު ހޭދައެއް ކުރާ އެއްދާއިރާ އަކީ ފަންނުތަކުން މީހުން ބިނާކުރުމުގެ ދާއިރާ ކަމަށާއި އެމްޕީއެމް އިންވެސް އެކަމަށް މަސައްކަތްތަކެއް ކޮށްދެއްވާ ކަމަށް ނައިބު ރައީސް ވިދާޅުވި އެވެ. އެގޮތުން އެކުންފުނީގެ ފަރާތުން ސްކޮލާޝިޕްގެ ފުރުސަތު މުވައްޒަފުންނަށް ފޯރުކޮށްދެއްވާފައިވާތީ އެކަމަށް ޝުކުރު އަދާކުރެއްވި އެވެ.\nކޮވިޑްގައި އެމްޕީއެލްގެ ފަރާތުން ކުރެއްވި މަސައްކަތް ފާހަގަކުރައްވަމުން އެމަނިކުފާނު ވަނީ ރާއްޖޭގެ ރައްޔިތުންނަށް ބޭނުންވާ ޒަރޫރީ ހުރިހާ ތަކެއްޗެއް ފޯރުކޮށްދިނުމަށްޓަކައި އެ ކުންފުނީގެ މުވައްޒަފުން ކުރި މަސައްކަތަކަށް ޝުކުރު އަދާކުރައްވާފަ އެވެ. އަ\n" ހިޔާލުތަފާތުވުންތަކެއް ހުރިނަމަވެސް އެންމެން އެއްބައިވެގެން ގައުމަށްޓަކައި މަސައްކަތްކުރުމަށް މުހިންމު އަދި އެންމެން އެއްކޮށް އެއްސަފެއްގައި ތިބެގެން މަސައްކަތްކޮށްފިކަމުގައިވާނަމަ ކާމިޔާބުނުވާނެކަމެއް މާތްﷲ ގެ އިރާދަފުޅާއެކު ނޯންނާނެ." ނައިބު ރައީސް ފައިސަލް ނަސީމް ވިދާޅުވި އެވެ.\nނައިބު ރައީސް ވަނީ އެމްޕީއެލްއަށް އަށް 20 އަހަރަށްވުރެ ދިގު މުއްދަތަކަށް ހިދުމަތްކުރުމަށް ފަހު ރިޓަޔާކުރި ފަރާތްތަކަށް ޝަރަފުގެ އައްޑަނަ ހަވާލުކުރައްވާފައެވެ. އަދި އެމަނިކުފާނު ވަނީ އެމްޕީއެލްގެ ސްކޮލާޝިޕަށް ހޮވިފައިވާ މުވައްޒަފުންނަށް ސްކޮލާޝިޕް އެވޯޑް ހަވާލުކުރައްވާފައެވެ.\nމޯލްޑިވްސް ޕޯޓްސް ލިމިޓެޑް ރައީސް އޮފީސް ފައިސަލް ނަސީމް\nއެމްޕީއެލްގެ މަސައްކަތްތައް ކުރިއަށްދާ ގޮތް ބައްލަވާލައްވައިފި\nނައިބް ރައީސް ދެކުނަށް ފުރާވަޑައިގެންފި\nފަރުވާއަށް ނާއިބު ރައީސް ފައިސަލް އެޑްމިޓްކޮށްފި\nއަންހެނުން ބާރުވެރިކުރަންޖެހޭ: ނައިބް ރައީސް


Benzema ge goalun Atletico athun Real salaamaiyvejje | Mihaaru\nބެންޒެމާގެ ގޯލުން އެތުލެޓިކޯ އަތުން ރެއާލް ސަލާމަތްވެއްޖެ\n07 މާޗް 2021 - 22:51\nމެޑްރިޑް (މާޗް 7) - ސްޕެނިޝް ލީގުގައި މިރޭ ކަރިމް ބެންޒެމާ ޖެހި ގޯލުން އެއް ވަނައިގައި އޮތް އެތުލެޓިކޯ މެޑްރިޑާ 1-1 އިން އެއްވަރުވެ، ބަލިނުވެ އެންމެ ފަހުގެ ޗެމްޕިއަން ރެއާލް ސަލާމަތްވެއްޖެ އެވެ.\nމި ނަތީޖާއާ އެކު އެންމެ ބޮޑު ހިތްހަމަޖެހުމެއް ލިބޭނީ ދެ ވަނައިގައި އޮތް ބާސެލޯނާ އަށެވެ. އެތުލެޓިކޯ އެއް ވަނައިގައި އޮތީ 25 މެޗުން 59 ޕޮއިންޓާ އެކު އެވެ. ދެ ވަނައިގައި ބާސެލޯނާ އޮތީ 26 މެޗުން 56 ޕޮއިންޓް ހޯދައިގެންނެވެ. ރެއާލް ތިން ވަނައިގައި އޮތީ 26 މެޗުން 54 ޕޮއިންޓް ހޯދައިގެންނެވެ.\nއެތުލެޓިކޯ ދަނޑުގައި ކުޅުނު މެޗުގެ 15 ވަނަ މިނިޓްގައި އެ ޓީމަށް ލީޑުނަަގަައިދިނީ މި ސީޒަނުގައި ރަނގަޅު ކުޅުމެއް ދައްކަމުން އަންނަ ތަޖުރިބާކާރު ފޯވާޑް ލުއިސް ސުއަރޭޒް އެވެ. އޭނާ މި ގޯލު ޖެހީ މާކޯސް ލޮރެންޓޭ ދިން ބޯޅައަކުންނެވެ. މިއީ ބާސެލޯނާ ދޫކޮށް މި ފަހަރު އެތުލެޓިކޯ އަށް ބަދަލުވި ސުއަރޭޒް ލީގުގައި ޖެހި 17 ވަނަ ގޯލެެވެ.\nފުރަތަމަ ހާފުގައި ނަތީޖާ ހަމަހަމަކުރަން ރެއާލްގެ ކަސެމީރޯ ޖެހި ބޯޅައެއް އެތުލެޓިކޯގެ ކީޕަރު ޔެން އޮބްލަކް ވަނީ މަތަކޮށްފަ އެވެ.\nދެ ވަނަ ހާފުގެ ކުރީކޮޅުގައި އެތުލެޓިކޯގެ ޔަނިކް ކަރާސްކޯ ޖެހި ބޯޅައެއް ރެއާލްގެ ކީޕަރު ތިބައު ކޯޓުއާ ވަނީ މަތަކޮށްފަ އެވެ.\nމެޗުގެ 79 ވަނަ މިނިޓްގައި ބެންޒެމާ އަށް ވަނީ ލަނޑު ޖަހަން ރަނުގެ ފުރުސަތެއް ލިބިފަ އެވެ. އެތުލެޓިކޯ އޭރިއާތެރެއިން ބެންޒެމާ ދެ ފަހަރު ޖެހި ބޯޅަ ވެސް ކީޕަރު އޮބްލަކް ވަނީ ހުއްޓުވައިފަ އެވެ. އޭގެ ފަހުން ހިލޭ ޖެހުމަކުން ބެންޒެމާ ފޮނުވާލި ހަމަލާގެ ހުރަހަކަށް ވީ ވެސް މެޗުގައި މޮޅަށް ކުޅުނު އޮބްލަކް އެވެ. އެކަމަކު މެޗު ނިމެން ދެ މިނިޓަށް ވެފައި ވަނިކޮށް ބެންޒެމާ ވަނީ ލަނޑެއް ޖަަހައިފަ އެވެ. އޭރިއާތެރިން ކަސެމީރޯ މުޅިން ހުސްކޮށްލާފައި ބެންޒެމާ އަށް ދިން ބޯޅަ އޭނާ ވަނީ ގޯލުގެ ތެރެއަށް ފޮނުވާލައިފަ އެވެ.\nމި ނަތީޖާއާ އެކު 2016 ވަނަ އަހަރުގެ ފެބްރުއަރީ މަހަށް ފަހު ލީގުގައި ރެއާލް އަތުން މޮޅުވުމަށް އެތުލެޓިކޯ އިން ކުރަމުން އައި އިންތިޒާރު ދިގުވީ އެވެ.\nރިއަލް މެޑްރިޑް އެތުލެޓިކޯ މެޑްރިޑް ސްޕެނިޝް ލީގް


Manchester City Ge Veriyaa FA Cup Ge Trophy Eh Ganefi - Vaguthu\nމެންޗެސްޓާ ސިޓީގެ ވެރިޔާ އެފްއޭ ކަޕުގެ ޓްރޮފީއެއް ގަނެފި\nއިނގިރޭސިވިލާތުގެ ފުޓުބޯޅައިގެ ގަދަބާރު އަަދި ފުޓުބޯޅައިގެ އެންމެ މުއްސަނދި އެއް ކުލަބް މެންޗެންސްޓާ ސިޓ ވެރިޔާ ޝެއިހް މަންސޫރު ބިން ޒައިދު އެފްއޭ ކަޕްގެ ތާރީހީ ޓްރޮފީއެއް ނީލަމުގައި ގަނެފިއެވެ.\nޝެއިހް ޒައިދު ގަނެފައިވަނީ 1896 އިން 1910 ވަނަ އަހަރުގެ ނިޔަލަށް އެފްއޭ ކަޕްގައި ބޭނުންކުރަމުންދިޔަ ޓްރޮފީއެވެ. ޓްރޮފީ ގަތުމަށްފަހު އޭނާވަނީ އިނގިރޭސިވިލާތުގެ ނޭޝަނަލް ފުޓްބޯލް މިއުޒިއަމް އަށް މި ޓްރޮފީ ހަދިޔާކޮށްފައެވެ.\nޕްރިމިއަރ ލީގުގެ މުއްސަނދި ޓީމުތަކުން ފައިސާގެ ނަހަމަ ބޭނުން ކުރަމުންދާ ކަމުގެ ތުހުމަތުތައް ކުރަމުންދާ ދަނޑިވަޅެއްގައި ސިޓީގެ ވެރިޔާ އަގުބޮޑުކޮށް ޓްރޮފީ ގަތުމާއިއެކު އެޓީމަށް ވަނީ ގިނަ ބައެއްގެ ފާޑުކިޔުންތައް އަމާޒުވެފައެވެ. ބައެއް ފަރާތްތަކުން ވަނީ ކޮވިޑްގެ ސަބަބުން އެތައް ބަޔަކު ދަތިހާލުގައި ތިއްބާ ބޭކާރު ހަރަދެއްކޮށް ސިޓީއިން އެދައްކާ ދިނީ ނިކަމެތި ހާލުގައި ދިރިއުޅޭ މީހުންނަށް އެއްވެސް ގަދަރެއް އިހްތިރާމެއް ނުކުރާކަން ކަމަށެވެ.\nމި ތާރީހީ ޓްރޮފީ އަކީ 2005 ވަނަ އަހަރުން ފެށިގެން މެންޗަސްޓާގެ މިއުސިއަމް އެއްގައި ބެހެއްޓިފައި ހުރި ޓްރޮފީއެކެވެ. އެހެންނަމަވެސް 2019 ވަނަ އަހަރު އެ މިއުޒިއަމް އާއި ގައުމުން ބޭރު ފަރާތެއް ހަވާލުވުމާއި ގުޅިގެން އެ ޓްރޮފީ ގައުމުން ބޭރަށް ގެންގޮސްދާނެ ކަމުގެ ބިރަށް އެ މިއުޒިއަމް އިން ޓްރޮފީ ވަނީ ނަގާފައެވެ. މިއީ މިވަގުތު އިނގިރޭސި ފުޓުބޯޅައިގެ އެންމެ ދުވަސްވީ ޓްރޮފީ އަކަށް ފެންނަން ހުރި ޓްރޮފީ އެވެ.\nމި ޓްރޮފީ އަކީ މެންޗަސްޓަރ ސިޓީއާއި ތާރީހީގޮތުން ގުޅިފައިވާ އެޓީމަށް މުހިންމު ޓްރޮފީ އެކެވެ. އެއީ މި ޓްރޮފީ އަކީ ސިޓީއިން ބޮޑު މުބާރާތަކުން އެންމެ ފުރަތަމަ އުފުލާލި ޓްރޮފީ އަކަށް މި ޓްރޮފީ ވާތީއެވެ. އެޓީމުން މި ޓްރޮފީ ހޯދާފައިވަނީ 1904 ވަނަ އަހަރު އެފްއޭ ކަޕުގެ ފައިނަލުގައި ބޮލްޓަން ވޮންޑަރާސް 0-1 އިން ބަލިކުރުމަށް ފަހުގައެވެ.\nމިހާތަނަށް ޖުމްލަ ހަފަހަރަށް އެފްއޭ ކަޕް ކާމިޔާބު ކޮށްފައެވެ. އެންމެ ފަހުން އެޓީމުން މިމުބާރާތް ކާމިޔާބު ކޮށްފައިވަނީ 2019 ވަނަ އަހަރުއެވެ. ފާއިތުވީ 2020 ވަނަ އަހަރުގެ އެފްއޭ ކަޕްގެ ޗެމްޕިއަންކަން ހޯދާފައިވަނީ އާސެނަލް އިންނެވެ.\nޖެނުއަރީ 11, 2021 13:01\nމި ޓްރޮފީ ގަތް އަގެއްވެސް ޖަހާލި ނަމަ.


Beirut Govumun 8 Billion Dollar Ge Gellun Libifaivey - Vaguthu\nލުބުނާނުގެ ވެރިކަންކުރާ ބެއިރޫތުގައި އޮގަސްޓު މަހުގެ ހަތަރު ވަނަ ދުވަހު ގިވި ހާދިސާގައި ގާތްގަނޑަކަށް އަށް ބިލިއަން އެމެރިކާ ޑޮލަރުގެ ގެއްލުން ލިބިފައިވާ ކަމަށް ވޯލްޑް ބޭންކުން ލަފާކޮށްފިއެވެ.\nވޯލްޑް ބޭންކުން މިކަން ހާމަކޮށް ބުނެފައިވަނީ ގޮވުމުގައި ބެއިރޫތުގެ އިމާރަތްތަކާއި ތަކެއްޗަށް ގާތްގަނޑަކަށް 3.8 ބިލިއަން އާއި 4.6 ބިލިއަން ޑޮލަރާއި ދެމެދުގެ ގެއްލުން ލިބިފައިވާ ކަމަށެވެ. އަދި އެ ހާދިސާގެ ސަބަބުން 2.9 ބިލިއަން އާއި 3.5 ބިލިއަން ޑޮލަރުގެ ގެއްލުން އިޤްތިސާދީގޮތުން އެ ސިޓީއަށް ލިބިފައިވާ ކަމަށް ވޯލްޑް ބޭންކުން ލަފާކޮށްފައި ވެއެވެ.\nބެއިރޫތު ގޮވުމުގެ ނުރައްކާތެރި ހާދިސާ އާއި ގުޅިގެން އެ ސިޓީއަށް ވަގުތުން ވަގުތަށްވެސް 605 މިލިއަން އާއި 760 މިލިއަން ޑޮލަރާއި ދެމެދުގެ މާލީ އެހީ ބޭނުންވެފައިވާ ކަމަށް ވޯލްޑް ބޭންކުން ބުނެފައި ވެއެވެ. އެ ބޭންކުން މިގޮތަށް ބުނެފައި ވަނީ ޔޫއެން އާއި އީޔޫއާއި ގުޅިގެން ބެއިރޫތުގައި ކުރިޔަށް ގެންދިޔަ އެސެސްމެންޓަކަށްފަހު އެއްކުރި މަޢުލޫމަތުތަކުގެ އަލީގައެވެ.\nވޯލްޑް ބޭންކުން އިތުރަށް ބުނެފައިވާ ގޮތުން މި ހާދިސާގައި އެންމެ ބޮޑަށް ގެއްލުން ލިބިފައިވަނީ އެ ސިޓީގައި އާންމުން ދިރިއުޅޭ ގެދޮރާއި ދަތުރުފަތުރުގެ ނިޒާމާއި އާސާރީ ތަކެއްޗާއި ތަންތަނަށް ކަމަށެވެ. ހަމައެހެންމެ އާންމު ޚިދުމަތްފޯރުކޯށްދޭ ގިނަ ތަންތަނަށްވެސް މި ހާދިސާގައި އަރައިނުގަނެވޭ ވަރުގެ ބޮޑެތި ގެއްލުން ލިބިފައިވާކަން ވޯލްޑް ބޭންކުގެ އެސެސްމެންޓުން ފާހަގަކުރެވިފައި ވެއެވެ.\nއެ ބޭންކުން ބުނެފައި ވަނީ ބެއިރޫތު ގޮވުމާއި ގުޅިގެން ލުބުނާނަށް ލިބިގެންދިޔަ ގެއްލުންތަކުން އަރައިގަތުމަށް އެޤައުމަށް އަހަރުތަކެއް ހޭދަވާނެ ކަމަށެވެ. މިގޮތުން އަންނަ އަހަރުވެސް އެޤައުމަށް 1.18 ބިލިއަން ޑޮލަރާއި 1.46 ބިލިއަން ޑޮލަރުގެ އެހީ ބޭނުންވާނެ ކަމަށް އަންދާޒާކުރެވިފައި ވެއެވެ.\nސެޕްޓެމްބަރު 20, 2020 11:02\nބެއިރޫތުގެ ވިޔަފާރި ބަނދަރު ގޮއްވާލާފައިވަނީ ޗައިނާގެ ސިލްކް ރޫޓަށް ހުރަސް އެޅުމަށެވެ. ވަރަށް ސާފު!


Magumatheege Rahkaatheri Kamaai Gulhey Harakaatheh Mees Media Ga Fashaifi - Vaguthu\nމަގުމަތީގެ ރައްކާތެރިކަމާއި ގުޅޭ ހަރަކާތެއް މީސް މީޑިޔާގައި ފަށައިިފި\nމަގުމަތީގެ ރައްކާތެރިކަމާއި ގުޅޭ ޕްރޮގްރާމެއް މީސް މީޑިޔާގައި ފަށައިފިއެވެ.\nމިކަން ރަސްމީކޮށް ފެށުމުގެ ގޮތުން މިއަދު ހަވީރު ވަނީ މިކަމާއި ގުޅޭ ޚާއްޞަ ރަސްމިއްޔާތެއް އެއް ނަމްބަރު ޖެޓީ ސަރަހައްދުގައި ބާއްވާފައެވެ.\nމިރަސްމިއްޔާތުގައި ވާހަކަ ފުޅު ދައްކަވަމުން ނައިބު ރައީސް ފައިސަލް ނަސީމް ވިދާޅުވީ މާލެއަކީ ވަރަށް ކުޑަތަނެއް ކަމަށާއި ހުރިހާ ބޭފުޅުންވެސް މަގުމަތީގެ ރައްކާތެރިކަމަށް ވަރަށް ބޮޑަށް ސަމާލުކަން ދޭންޖެހޭ ކަމަށެވެ.\n”އެންމެ މުހިއްމު ސިޔާސަތަކީ ދިވެހި ރައްޔިތުންނަށް ސަލާމަތްތެރިކަމާއި ރައްކާތެރިކަން ކަށަވަރު ކޮށްދިނުން. އެއީ މި ސަރުކާރުގެ އެންމެ ބޮޑު ސިޔާސަތަކީ. ގިނަ އަދަދެއްގެ އެކްސިޑެންޓްތަކެއް މިއަދާއި ހަމައަށް އައިއިރު ވަނީ ހިނގާފަ. އެތައް ފުރާނަތަކެއް ވަނީ ދުނިޔެއާއި ވަކިވެފަ. މިއީ އަޅުގަނޑުމެންގެ އަތުގަ ކޮންޓްރޯލް އޮތް ކަމެއް. ވަރަށް ހިތާމަވެރި ކަންކަން އެބަހުރި ހިނގާފަ. ތިބޭފުޅުން ބައްލަވާ، ކަފި ހުރަހަކުން ޤަވާއިދުން ހުރަސް ކުރާ މީހެއްގެ ގައިގައި ސައިކަލަކުން ޖެހި އެމީހާ ދުނިޔެ ދޫކުރުމަކީ ކިހާ ހިތާމަވެރިކަމެއްތޯ. އަޅުގަނޑުގެ އިލްތިމާޞްއަކީ ހުރިހާ ބޭފުޅުންވެސް ސްޕީޑް ކޮންޓްރޯލް ކޮށްގެން ދުއްވުން. ކޮން މަޔަކުތޯ ބޭނުންވާނީ ނޫނީ ކޮންބަފަޔަކުތޯ ބޭނުންވާނީ އެމީހާގެ ދަރިފުޅު އެކްސިޑެންޓެއްގަ މަރުވެގެންދާން.” ފައިޞަލް ވިދާޅުވިއެވެ.\nމި ހަރަކާތަކީ ޔޫތު މިނިސްޓްރީ އިސްނަގައިގެން ކުރިއަށް ގެންދާ ހަރަކާތެކެވެ.\nގްލޯބަލް ޔޫތް ޕީސް އެމްބެސެޑާސް ޕްރޮގްރާމުގެ ސްޕޮންސަރުންނާ ޕާޓްނަރުންނާއި އެކު ސޮއިކޮށްފި\nއިތުރު 14 ރަށެއްގައި ޓާފް ފުޓުބޯޅަ ދަނޑު އަޅަނީ


BREAKING NEWS: Nasheed Ah Faadu Kiyaafai Kuri Tweet Gasim Dhifaau Kohfi - Vaguthu\nނަޝީދަށް ފާޑުކިޔާފައި ކުރި ޓްވީޓު ގާސިމް ދިފާއުކޮށްފި\nކުރީގެ ރައީސް މުހައްމަދު ނަޝީދަށް ފާޑުކިޔާފައި ކުރި ޓްވީޓް ޖުމްހޫރީ ޕާޓީގެ ލީޑަރު ގާސިމް އިބްރާހިމް ދިފާއުކުރައްވައިފިއެވެ.\nނަޝީދުގެ މައްޗަށް ޖަލު ޙުކުމެއް އިއްވާފައި ވަނިކޮށް ރާއްޖެ އަންނަން އުޅޭތީ އެކަމާއި ދެކޮޅަށް ރައްޔިތުންގެ މަޖިލީހުގެ ކުރީގެ މެންބަރު އަލްހާން ފަހްމީ ކޮށްފައިވާ ޓްވީޓެއް ގާސިމްގެ ރަސްމީ ޓްވިޓާ އެކައުންޓުން ވަނީ ރިޓްވީޓްކޮށްފައެވެ. އާންމު ގޮތެއްގައި ރީޓްވީޓް ކުރުމުގެ މާނަ އަކީ ޓްވީޓްގައި ހިމަނާފައިވާ ވާހަކަތަކަށް ތާއިދު ކުރުމެވެ.\nމިކަމާ ގުޅިގެން ގާސިމް އަށް ވަރަށް ބޮޑަށް ފާޑުކިޔުންތަކެއް އަމާޒުވަމުންދާއިރު، އެ ޓްވީޓު ދިފާއުކުރައްވާ ގާސިމް ވިދާޅުވީ އަލްހާންގެ ޓްވީޓު ރިޓްވީޓް ކުރީ އޭނާ ވިދާޅުވީ ގާނޫނީ ގޮތުންނާއި ދީނީ ގޮތުން ބެލިޔަސް ރަނގަޅު ވާހަކަތަކަކަށް ވާތީ ކަމަށެވެ.\nނަޝީދުއާ ދެކޮޅު ޓްވީޓެއް ގާސިމް މިއަދު ރީޓްވީޓް ކުރެއްވިއިރު ގާސިމްގެ ހަގު އަނބިކަނބަލުން އައިޝަތު ނަހުލާ އިބޫގެ ސަރުކާރުގެ ވަޒީރު ކަމަށް އައްޔަން ކުރަން އުޅޭ ކަމަށް ބުނެ އެމްޑީޕީ އެކްޓިވިސްޓުން ގެންދަނީ ވަރަށް ބޮޑަށް ނަހުލާ އަށް ފާޑުކިޔަމުންނެވެ. ބައެއް އެކްޓިވިސްޓުން ނަހުލާގެ ޒާތީ ކަންކަމާއި ބެހި ވަރަށް ދަށު ދަރަޖައިގެ ވާހަކަތައް ހިމަނައިގެން ޓްވީޓްތައް ކުރަމުން އެބަގެންދެއެވެ. އެމްޑީޕީގެ އެކްޓިވިސްޓުން އައިޝާ އަށް ފާޑުކިޔަމުން ގެންދާނީ ޖޭޕީގެ އެކްޓިވިސްޓުން ގެންދަނީ އެކަމަށް ވަރަށް ވަރުގަދަ އަށް ރައްދު ވެސް ދެމުންނެވެ.\nމި އެމް.ޑީ ޕ.ީ އަކީ އިންސާފަށް ލޯބި ކުރަން ދަންނަ ބައެއް ނޫން. ވަކަރުގެ ވައްތަރު އާއިޝާއަށް ކޮށްލި މަލާމާތް ނިކަން ދެކިބަލަ.\nދެއަތަށް އެބުރޭ ބުރުމާ.. މާ ދީން ދަންނަ މީހަކަށް ވެގެން.. މި ބުރުމާ ޖަލަށް ނުލައި އިބޫއަކަށް ވެރިކަމެއް ނުކުރެވޭނެ...\nއޮކްޓޯބަރ 10, 2018 15:01\nރޫޙާނީ ލީޑަރާއި ކުޅެންޏާ ދޯ\nއޮކްޓޯބަރ 10, 2018 15:03\nގާސިމް ބުރޯ މިބައިގަނޑާއި އެކު ކަލޭ ކޯލިޝަން ތިހެދީ.... ދެން ސައިޒުގަ އަނގަ ނުގަޅާ ހުރޭ.... އެމް.ޑީ.ޕީ އިން ރަސްކަން ކުރާނީ\nކޮންމެ އެއްޗެއްކިޔަސް ގާސިމް ބުނީ ރަނގަޅުވާހަކައެއް. އެކްޓިވިސްޓުން ކޮންމެކަމަކާ ތި ކެކިއަރަނީ ކިހިނެއް ވެގަނެގެންތަ؟؟؟؟؟ އަންނިއަކީ ކަލޭމެން މިހާރު ބަލަންޖެހޭމީހެއްނޫން!!!! އެއީ ބޭކާރުގޮލައެއް!!!!\nއޮކްޓޯބަރ 10, 2018 15:47\nޙަދީޘްގެ ރެފަރެންސް ކޮބާ؟\nއޮކްޓޯބަރ 10, 2018 17:43\nއެމްޑީޕީ އިން މަރުހަބާކިޔާ ޢިއްޒަތް ދޭންވީ އެމްޑީޕީއާ އެކު ގުޅިގެން މަސައްކަތްކުރި ޕާޓީތަކުގެ އިސް ފަރާތްތަކާއި ޢާންމު ދިވްހި ރައްޔިތުންނަށްތޯ؟ ނުވަތަ ނަޝީދަށްތޯ؟ ބަލަ7ފެބްރުވަރީން ފެށިގެން ނިކަމެތިވެ ހާލެއްގަ ޖަޒުބާތުގަ ވަޅުޖެހިފަ އޮތް ތިޔަ އެމްޑީޕީ އަށް މިދުވަސް ލިބުނީ އެ ނަޝީދުގެ ސަބަބަކުންނޫން. ހޭބަލިވެގެން ނޫޅޭ! އެތައް ބަޔަކު ވި ގުރުބާނީއަސް މިހާރު ތިޔަ ހަރާންކޯރުވެވެނީކަން އެނގޭތަ؟ ތިޔަފާޑަށް އުޅޭ އެމްޑީޕީ ނޫން އެތައް ބަޔަކު އިބޫއަށް ވޯޓުދިނީ ނަޝީދު ބުނެގެނެއްނޫން. އެއީ މިއަދު މިގައުމަށްޓަކާ ބަޔަކުވި ގުރުބާނީއެއް. މިކަން ހަނދާންނެތިއްޖެ ނަމަ އަނެއްކާވެސް ހިތި ރަހައެއް ލާފާނެ އަރުގަ.\nއޮކްޓޯބަރ 10, 2018 17:51\nއަލްހާންގެ ވާހަކަ އެއި ގާނޫނީ ބޮޑު ތެދު ވާހަކައެއް. ގާސިމްގެ ވާހަކަވެސް ރަނގަޅު. އެމްޑީޕީ ސައޮޒުވާންވީ.\nއޮކްޓޯބަރ 10, 2018 18:04\nނަސީދެއް ގާސިމެއް ނޯންނާނެ ދީނާނުކުޅޭތި\nއޮކްޓޯބަރ 10, 2018 21:25\nސޭޓުމޮޔަފުޅުވީތޯ އައިޝާ އާކައިވެނިކޮށްގެން އުޅޭކަމުގެ ޔަގީންކަން ދެިވިދާނެތަ ސޭޓުކައިރިންވަރިވެފައައިޝާ އިންމީޙާ ކޮބާބާ ޖަވާބެއްބޭނުން


Neymar ge bonus hifahahttan Barcelona in nimmaifi | Mihaaru\n02 އޯގަސްޓް 2017 - 10:12 1 comment\nނޭމާ ވަނީ މިދިޔަ ސީޒަނުގެ ތެރެއިން 2021 ވަނަ އަހަރުގެ ނިޔަލަށް ބާސެލޯނާގެ ކޮންޓްރެކްޓް އާ ކޮށްފަ އެވެ. އެ އެއްބަސްވުމުގައި ބުނާގޮތުން ފުރަތަމަ އަހަރު ފުރިހަމަ ކުރުމާ އެކު ނޭމާ އަށް 25 މިލިއަން ޔޫރޯގެ ބޯނަހެއް ދޭން ބާސެލޯނާ އިން ވަނީ ނިންމައިފަ އެވެ.\nއެއްބަސްވުމުގައިވާ ގޮތުން މިދިޔަ ހޯމަ ދުވަހު ބާސެލޯނާ އިން ނޭމާ އަށް ބޯނަސް ދޭން ޖެހެ އެވެ. އެކަމަކު ބާސެލޯނާގެ ބޯޑުން ނިންމީ ނޭމާ އޭނާގެ އެއްބަސްވުމުގައިވާ ބައެއް މާއްދާތަކާ ހިލާފުވެފައިވާތީ ބޯނަސް ހިފެހެއްޓުމަށެވެ. އެއްބަސްވުމުގައި ބުނާގޮތުން ފުރަތަމަ އަހަރުތެރޭ ބާސެލޯނާގެ ހުއްދަނެތި އެހެން ކްލަބަކާ މަޝްވަރާ ކޮށްފިނަމަ ބޯނަސް ނުދިނުމުގެ އިހުތިޔާރު ކްލަަބަށް ލިބިދެ އެވެ.\nބާސެލޯނާގެ ރައީސް ޖޯސެފް ބާޓޮމެއު ވަނީ ދާދި ފަހުން ނޭމާ ގެންދަން ޕީއެސްޖީން ކުރާ މަސައްކަތުގެ ތެރޭގައި އެ ޓީމުން ފައިނޭންޝިއަލް ފެއާޕްލޭގެ ގަވައިދުތަކާ ހިލާފުވޭތޯ ބެލުމަށް އެ މައްސަލަ ޔުއެފާ އަށް ހުށަހަޅައިފަ އެވެ.\nނޭމާ ވަނީ ބާސެލޯނާގެ ޓްރެއިނިންގައި މިއަދު ބައިވެރިވާން ފަށައިފަ އެވެ. ރަސްމީކޮށް ކްލަބް ބަދަލުކުރުމާ ބެހޭގޮތުން މިހާތަަނަށް ނޭމާ މީޑިއާގައި ވާހަކަ ދައްކާފައިނުވި ނަމަވެސް ރިޕޯޓްތައް ބުނާގޮތުގައި ނޭމާގެ އޭޖެންޓް ވެގްނާ ރިބޭރޯ އިއްޔެ ވެސް ވަނީ ދުބާއީގައި ޕީއެސްޖީގެ ރައީސް ނާސިރު އަލް-ހެލާފީއާ ބައްދަލުކޮށްފަ އެވެ.\nރިޕޯޓްތައް ބުނާގޮތުގައި ޕީއެސްޖީން މަސައްކަތް ކުރަމުން އަންނަނީ ނޭމާ ގަތުމުގެ ކުރިން އެ ޓީމުގެ ދެ ކުޅުންތެރިއަކު ދޫކޮށްލުމަށެވެ. އޭގެ ތެރޭގައި ޓޮޓެންހަމާއި މެންޗެސްޓާ ޔުނައިޓެޑުން ފާރަލަމުން އަންނަ ސާޖިއޯ އޯރިއޭ، އާއި ރޯމާ އިން ބިޑްކޮށްފައިވާ ހަވިއޭ ޕަސްޓޯރޭ އަދި އިންޓަ އިން ގެންދަން މަސައްކަތް ކުރަމުން އަންނަ ބްލައިސް މަޓުއިޑީ ހިމެނެ އެވެ.


Heart Attack Eh Jehi, Narendra Jha Maruvejje - Vaguthu\nހާރޓް އެޓޭކެއް ޖެހި، ނަރެންދްރަ ޖާ މަރުވެއްޖެ\nބޮލީވުޑްގެ މައްޝޫރު ތަރިއެއް ކަމުގައިވާ ނަރެންދްރަ ޖާ މަރުވެއްޖެއެވެ.\nއިންޑިޔާގެ ޚަބަރުތައް ބުނާގޮތުން، ނަރެންދްރަ މަރުވެފައިވަނީ މިއަދު ގާތްގަނޑަކަސް ފަތިހު 5:00 ގައި ވާޑާގެ ފާރމް ހައުސްއެއްގައެވެ. އޭނާ މަރުވީ ހާރޓް އެޓޭކެއް ޖެހިގެން ކަމަށްވެސް އާއިލާއާއި ހަވާލާދީ ރިޕޯޓްތައް ބުނެއެވެ.\nމަރުވިއިރު އުމުރުން 55 އަހަރުގެ ނަރެންދްރަ ދިޔައީ، މައިނާ އެޓޭކަކަށް ބޭސްފަރުވާ ކުރަމުންނެވެ. މުމްބާއީގެ ކޮކިލަބެން ހޮސްޕިޓަލްގައި ފަރުވާ ހޯދުމަށްފަހު، ނަރެންދްރަ އޭނާގެ އަންހެނުންނާއި އެކު ވާޑާއަށް ގޮސްފައި ވަނީ އަރާމުކޮށްލުމުގެ ބޭނުމުގައެވެ.\nކުޅަދާނަ މި ފިލްމީ ތަރި ވަނީ މީގެ ކުރިން ސެންޓްރަލް ބޯޑް އޮފް ސާރޓިފިކޭޝަންގެ ސީއީއޯގެ މަޤާމުވެސް އަދާކޮށްފައެވެ.\n'އޭކް ގަރު ބަނާއޫންގާ'، 'ސުޕަކޮޕްސް ވާސެސް ސުޕަވިލެންސް' ފަދަ ޓީވީ ސީރިއަލް ތަކުގައިވެސް އޭނާ ވަނީ މަސައްކަތްކޮށް އާންމުންގެ ތަރުޙިބު ހޯދާފައެވެ.\nއެންމެ ފުރަތަމަ ނަރެންދްރަ އާންމުންގެ ތެރެއަށް ފެނިފައިވަނީ މޮޑެލިންގެ ދާއިރާއިންނެވެ. ނަމަވެސް ފަހުން ފިލްމީ ދާއިރާގައި ފުންނާބު އުސް ތަރިއަކަށް ވެގެން ދިޔައެވެ. މިގޮތުން އޭނާ ކުޅިފައިވާ ބައެއް ފިލްމު ތަކުގެ ތެރޭގައި، 'ހަމާރީ އަދުނީ ކަހާނީ'، 'ފޯސް 2'، 'ކާބިލް' ފަދަ ފިލްމުތައް ވެސް ހިމެނެއެވެ.\nނަރެންދްރަ ގެ މި ހިތާމަ ވެރި ވަކިވެދިޔުމާއިއެކު، ބޮލީވުޑަށް އަނެއްކާވެސް މި ލިބުނީ ފުން ހިތާމައެކެވެ. މި ދިޔަ ފެބުރުއަރީ މަހުގެ 24 ވަނަ ދުވަހު މައްޝޫރު ފިލްމީތަރި ސްރީ ދޭވީ ވެސް ވަނީ ބޮލީވުޑާ ވަކިވެ ގޮސްފައެވެ.\nމާޗް 14, 2018 12:41\nމިހާރަކަށްއައިސް ލިއުންތަކުގާ ކުށް ވަރަށްގިނަ ކަން ފާހަގަ ކުރެވޭ.


ދަރިން ބެލެހެއްޓުން : ބުރަ މަސައްކަތެއް | ކުދިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ކުދިން ދަރިން ބެލެހެއްޓުން : ބުރަ މަސައްކަތެއް\nދަރިން ބެލެހެއްޓުން : ބުރަ މަސައްކަތެއް\nދަރިން ބަލައި ބޮޑުކުރުމަކީ ކޮންމެ މަޔަކާއި ބަފަޔެއްގެ މައްޗަށް ވާޖިބުވެގެންވާ ކަމެކެވެ. ދަރިން ބެލެހެއްޓުމަކީ ކުޅިފަސްގަނޑެއް ކަހަލަ ކަމެކެވެ. އޭގައި އެތަކެއް ކަންތައްތަކެއް ހިގާ އެތައް މަރުހަލާއެއް ކަނޑަތުވާ ކަމެކެވެ. ކޮންމެ މަޔަކާއި ބަފަޔަކުމެ އެމީހުންގެ ދަރިން ރަގަޅުގޮތުގައި ބޮޑުވެ، މުޖުތަމައަށް ބޭނުންތެރި ބަޔަކަށް ހަދަން ބޭނުންވާނެއެވެ. އަދި އެފަދަ ގޮތުގައި ދަރިޔަކު ބަލައި ބޮޑު ކުރެވޭ ހިނދު ބަޔާން ކޮށްދޭން ނޭގޭވަރުގެ އުފަލެއް ލިބިގެންދެއެވެ.\nދަރިން ބަލައިބޮޑުކުރުމަށް ޑިގްރީއެއް ނުވަތަ ސެޓްފިކެޓެއް ހޯދާކަން ނުޖެހެއެވެ. އެފަދަ ޑިގްރީދޭ ޔުނިވާސިޓީތަކެއް ނުހުރެއެވެ. އެއީ ހަޔާތަށް އަންނަ ތަމްރީނެއް ފަދަ ކަމެކެވެ. އެތަމްރީނުގައި އަންނަ ކޮންމެ ފަސޭހައަކާއި އުދަގުލެއް ތަހައްމަލުކުރަން ޖެހެއެވެ. ދަރިން ހެޔޮގޮތުގައި ބަލައި ބޮޑުކުރުމަކީ ވާދަވެރި ވަޒީފާއެކެވެ. ކިތައްމެ ދުވަހެއް އުމުރުން ވިޔަސް އެވަޒީފާއިން އިސްތިއުފާއެއް ނުދެވެއެވެ. އެއީ ނިމުމެއް ނުވާ އެންމެ ފަހުވަގުތާއި ޖެހެންދެން އަދާކުރަން ޖެހޭ ވާޖިބެކެވެ. އެއީ ލޯތްބާއި، ކުލުނާއި، އޯގާތެރިކަމާއި، އެކުވެރިކަމާއި، އެއްބައިވަންތަކަމާއި، ތެދުވެރިކަމާއި، ދީލަތިކަމާއި، ހިތްހެޔޮކަމާއި، މަތިވެރި އަޚްލާގުގެ މާތް ސިފަތައް ޝަރުތުކުރާ ވަޒީފާއެކެވެ. ކުއްޖަކު ދުނިޔެއަށް އުފަންވުމާއި އެކު އެކުއްޖެއްބެލުމުގެ ޒިންމާ މަންމައާއި ބައްޕަ ގެ ބޮލުގައި އެޅެއެވެ. ކުއްޖާ ބޮޑުވަމުން އަންނައިރު ފާއިތުވާ މަރުހަލާތަކުގައި މަންމައާއި ބައްޕަގެ ދައުރު އިތުރުވެ ފުޅާވެގެން ދެއެވެ. މިބުނި މަރުހަލާތަކުގައި ދިމާވާ ދަތިއުދަގޫތަކުގައި ކެތްތެރިކަމާއި އެކު ކުރިއަށް ދާންޖެހެއެވެ.\nކުއްޖަކު ބޮޑުވެ އެކުއްޖެއް މަންމައާއި ބައްޕައާއި ވަކިން އުޅެން ފެށުން ނުވަތަ މަތީތައުލީމު އުގެނުމަށްޓަކައި ބޭރު ގައުމަކަށް ދިއުމުން ބައެއް މައިންބަފައިންނަށް އެއީ ތަހައްމަލު ކުރަން އުދަގޫކަމަކަށް ވެއެވެ. ތިމާގެ ދަރިފުޅު ލޯމަތިން ގެއްލުމުން އެދަރިފުޅު ބީވެގެން ދިޔައީ އޭވެސް ހިތަށްއަރާ ފަހަރު އާދެއެވެ. ބައެއް ފަހަރު ދަރިފުޅު އޭނާގެ ނުރަގަޅު ރައްޓަހިންނާއި ގުޅި ނުބައިމަގަކުން ހިގައިދާނޭ ކަމުގެ ބިރުވެސް ހީވެއެވެ. މައިންބަފައިންގެ ތާއަބަދުގެ ދުޢާއަކީ އެމީހުންގެ ދަރިން މަތިވެރި އަޚުލާގުން ޒީނަތްތެރިވެފައިވާ ޒިންމާދާރު އެހެންމީހުންނަށް އަޅާލާ ބަޔަކަށް ވުމެވެ. ދަރިޔަކު މޮޅަށް ކިޔަވައިގެން އެބުރިއައުމުން އެދަރިފުޅު މުސްތަގުބަލަށްޓަކައި އިތުރު ހަރުފަތެއް ގިރާކޮށްފިކަމަށް މައިންބަފައިން ގަބޫލުކުރެއެވެ. ދިރިއުޅުމުގެ މައިދާނުގައި ދަރިން ކަނޑަތުކުރާ ކޮންމެ މަރުހަލާއަކާއި މެދު މައިންބަފައިން ގަބޫލުކުރާނީ މިބީދައިންނެވެ. ''މައެއްގެ ހައިސިއްޔަތުން އަހަރެންގެ ވާޖިބު އަދާކުރެވިއްޖެޔޭ ބުނެވިދާނެ. މިހާރު އެއީ އެކުދިންގެ ކަމެއް. އެކަމަކު އަދިވެސް ކަމެއްގައި ޚިޔާލުބޭނުންވެއްޖެނަމަ އެކުދިން އަހަރެންގެ ލަފާ ހޯދާ. އަހަރެންނަށް ހީވަނީ ކިތައްމެ އުމުރުން ދޮށިވިޔަސް މައިންބަފައިންނަށް ވުރެ ދަރިން ބޮޑެތި ނުވާނެހެން'' އެމް.އައި.އާރް.ސީއިން ބައްދަލުވި ސަރުކާރުގެ އޮފީހެއްގައި މަސައްކަތް ކުރާ އުމުރުން 43 އަހަރުގެ ހުވަފަތް އަންހެނަކު ބުނެފައި ވެއެވެ.\nކުއްޖާއުފަންވުމަށް ފަހު ދަރިންބަލައި ބޮޑުކުރުމުގައި މަންމައާއި ބައްޕަގެ މަސްއޫލިއްޔަތު ހަމަހަމަ އެވެ. ނަމަވެސް ބައެއް ބަފައިން ގަބޫލުކުރާގޮތުގައި ދަރިންބަލާ އެކުދިންގެ މަސްއޫލިއްޔަތު އުފުލުމަކީ ހަމައެކަނި މައިންގެކަމެކެވެ. މިއީ ވަރަށް ގިނަ ބަޔަކަށް ހީވެފައި އޮންނަ ކުށްހީއެކެވެ. ދަރިންބެލުމުގައި ދެމީހުން ހިއްޞާ ހަމަހަމަ ވާންޖެހޭނެއެވެ. އެހެނީ ދަރިންނަކީ ހަމައެކަނި މައިންނަށް ދެއްވި ހަދިޔާއެއް ނޫނެވެ. އެކަމަކު އެއީ އެކުދިންގެ މައިންބަފައިންނަށް ހަވާލުކުރެއްވި އަމާނާތެކެވެ. ކުއްޖާބޮޑުވަމުން އަންނަ އިރު ޚާއްޞަކޮށް ޓީންއޭޖްއޭ މިކިޔޭ ދުވަސްވަރު ކުއްޖާއަށް ވަރަށް ގިނަބަދަލުތައް އާދެއެވެ. ސުކޫލުތެރެއިން ތަފާތު ވައްތަރުގެ ރައްޓަހިންނާއި ބައްދަލުވެ އާކަންތައްތަކަކަށް ލޯހުޅުވިގެންދެއެވެ. މިދުވަސްވަރު ކުއްޖާގެ އުޅުމަށް އަންނަ ބަދަލުތަކަށް ވަރަށް ފަރުވާތެރިކަމާއި އެކު އަޅާލާން ޖެހޭނެއެވެ. ބައެއް ކުދިން އެކުދިންގެ އަމިއްލަ ނަފުސަށް އޮންނަ އިތުބާރުގެއްލި ދިރިއުޅުމުގައި ނާކާމިޔާބު މީހެއްގެ ސިއްކަ ޖެހިގެން ހުންނަށް ބޭނުންވާ ފަހަރުވެސް އާދެއެވެ. އެހެންކަމުން މައިންބަފައިން ކުއްޖާއާއި މެދު މި ދުވަސްވަރު އަޅާ ނުލައިފިނަމަ ނުބައިމަގަކުން ކުއްޖާއަށް ހިގުމަށް މަގުފަހިވެގެން ދިއުމަކީ ދުރުގައި އޮތްކަމެއްނޫނެވެ.\nދަރިންބަލައި ބޮޑުކުރުމުގެ ހަގުރާމައިގައި ބައިންބަފައިންނަށް ބޮޑެތި ޗެލެންޖްތަކާއި ކުރިމަތިލާން ޖެހެއެވެ. ކުއްޖާބޭނުންވާ ކޮންމެކަމެއް ބޭނުންގޮތަކަށް ނިންމަން ދޫކޮށްލުމަކީ ރަގަޅުގޮތެއް ނޫނެވެ. އޭގެ ބަދަލުގައި ކުއްޖާއަށް ކަންކަމުގައި ހެޔޮނުބައި ވިސްނައިދިނުމަކީ މުހިއްމު ކަމެކެވެ. ކުއްޖާ ކަންތައްތައް ބުނެދިމުގައި އަގަބަހުން ކިޔާދިނުމުގެ ބަދަލުގައި ކޮންމެ ކަމަކާއި ގުޅޭ މިސާލެއް ބޭނުންކޮށްގެން ކަންތައްތައް ދަސްކޮށްދެވިދާނެއެވެ. [ކުއްޖާބޭނުން ގޮތަކަށް އުޅެން ދޫކޮށްލުމަކީ ރަގަޅު ގޮތެއްނޫން. އެގޮތަށް ދޫކޮށްފިނަމަ ކުއްޖާގެ އަމަލުތައް ކޮންޓްރޯލްކުރަން އުދަގޫ ހިސާބަކަށް ހިގައިދާނެ] ދެކުދިންގެ ބައްޕައެއް އޭނާގެ ޚިޔާލު ހާމަކުރިއެވެ. [މާތް ﷲގެ ރަހުމަތްފުޅުން އަހަރެން އާއިލާ މިއުޅެނީ ވަރަށް އުފާވެރިކަމާއެކު. އަހަރެންގެ އަންހެނުންނަކީ ގެވެހި ކަންތައްތައް ދަންނަ މީހެއް. ދަރިން ވަރަށް ވިސްނުންތޫނު. އެކުދިންގެ މުސްތަގުބަލު އުޖާލާވެފައި އަލި] އޭނާ އިތުރަށް ބުނެފައިވެއެވެ.\nދަރިންބަލައި ބޮޑުކުރުމަކީ ޝަކުވާތައް ގިނަ މަސައްކަތެކެވެ. ތިމާ ހިތްހަމަނުޖެހޭކަމެއް ކުރަން ކުއްޖަކު ބޭނުންވެ، ކުރާނަމޭ ކިޔައި ގަދަހަދާ ގޮތްދޫނުކޮށް ހުންނަ ހާލަތްތަކުގައި ތިމާގެ ބަސް ހިފެހެއްޓުމަކީ މުހިއްމުކަމެކެވެ. ދަރިންގެ ކަންތައްތަކުގައި ގަރާރު ނެގުމުގައި ހަރުދަނާކަމާއި އެކު ސާބިތުވެ ހުރުމަކީ ކާމިޔާބު މައިންބަފައިންގެ ސިފައެކެވެ. ދަރިޔަކު ބަލިވެއްޖެނަމަ ނުނިދާހޭލާ ގާތުގައި ހުންނަށް ޖެހެއެވެ. ހަމަމިހެން މިފަދަ ހާލަތްތަކުގައި ތިމާގެ ދިރިއުޅުމަށް ކުރާ މަސައްކަތަށް ބުރޫނާރުވައި ވޭތޯ ބަލަންޖެހޭނެއެވެ. އެއީ ތިމާ މަސައްކަތްކޮށްގެން ލާރިހޯދަނީ ތިމާގެ ދަރިން ބަލަހައްޓައި ބޮޑުކުރުމަށްކަމުގައި ވާތީއެވެ. މިގޮތުން ދިމާވާ ކޮންމެ ކަމެއްގައި ދަރިންނަށްޓަކައި ކެތްތެރިކަމާއި ހިތްވަރާއި އަޒުމާއި އެކު ކުރިމަތިލާންޖެހޭނެއެވެ. [ދަރިންބެލުމަކީ އުދަގޫކަމެއް. އެއީ ނިމުމެއް ނުވާ ކަމެއް. އެއީ ތިމާގެ އަމިއްލަ ނަފުސަށްވުރެ އެކުދިންގެ ކަންތައްތަކަށް އިސްކަންދިނުން.] ހަތަރު ކުދިންގެ މައެއްކަމުގައިވާ އުމުރުން 35 އަހަރުގެ އަންހެނަކު ބުނެފައިވެއެވެ.\nމައިންބަފައިންނާއި ދަރިންނާއި ދެމެދު ކުރެވޭ މުޢާމަލާތް ވާންޖެހޭނީ އޯގާތެރިކަމާއި އިޙުތިރާމުގެ މައްޗަށް ބިނާވެފައި އޮންނަ އެއްޗަކަށެވެ. ތިމާ ހިތްހަމަނުޖެހޭ ކަމެއް ކުއްޖެއްގެ ކިބައިން ފެނުނަސް އެކަމެއް މަނާކުރުމަށް ހަރުއަޑުން އަމުރުކުރުމުގެ ބަދަލުގައި ކައިރިއަށް ގެނެސް އޯގާތެރި ބަސްތަކަކުން މަޑުމައިތިރި ކަމާއި އެކު ނަޞޭޙަތްދެވިދާނެއެވެ. ހަމަމިހެން ކުއްޖާ އަމިއްލަ އަށް ކުރާ ރަގަޅު ކަންތައްތަކުގެ އަގު ވަޒަން ކުރަން ޖެހޭނެއެވެ. އެހެނީ މިފަދަ ކަންތައްތަކުގެ އަގުވަޒަން ނުކުރާނަމަ އަދި ކުރިންބުނި ހާލަތުގައި ނަޞޭޙަތް ދިނުމުގެ ބަދަލުގައި ހަރުއަޑުން ކުއްޖާއާއި ދިމާއަށް އަޑުލައިހަދާނަމަ ކުއްޖާގެ ހަޔާތްކެނޑި، މައިންބަފައިންގެ ގަދަރު އެކުއްޖެއްގެ ކުރިމަތީގައި ގެއްލިގެންދެއެވެ. އަދި ކުދިން މައިންބަފައިންނަށް ކުރާ އިހުތިރާމު ކުޑަވެގެންދެއެވެ.\nމައިންބަފައިން އެބައިމީހުންގެ ދަރިންނަށްޓަކައި މުޅި ދިރިއުޅުން ގުރުބާންކޮށްލައެވެ. އެމީހުންގެ ވަގުތުތައް ދަރިންނަށްޓަކައި ހުސްކޮށްލައެވެ. ދަރިން އެމީހުންގެ ހަޔާތުގައި ކުރާ ކޮންމެ ކަމެއްގެ ޒިންމާދާރަކީ މައިންބަފައިންނެވެ. މައިންބަފައިންނަކީ އުޅުމެއްނެތް ވިޔާނުދާ ބައެއްކަމުގައިވާނަމަ އެމީހުންގެ ދަރިންނަށް ދަސްވާނީ އެސިފަތަކެވެ. އަދި އެކުދިންވެސް ވާނީ މައިންބަފައިން ފަދައިން ވިޔާނުދާ އުޅުމެއްނެތް ބަޔަކަށެވެ. ޝައްކެތްނެތް ގޮތުގައި މިއަދުގެ ޖީލުގެ ދަރިންތައް ހެޔޮގޮތުގައި ތަރުބިއްޔަތުވެގެން މެނުވީ އަންނަށް އޮތް ޖީލުތަކަކީ ބޭނުންތެރި މުޖުތަމަޢަށް ފައިދާހުރި ޖީލުތަކަކަށް ނުހެދޭނެއެވެ.\nވިހެއުމުގައި ފިރިމީހާގެ ދައުރު\nމާބަނޑުދުވަސްވަރު އަނބިމީހާގެ ވޭނުގައި ބައިވެރިވާނީ ކިހިނެއް؟\nހެނދުނު ޖިންސީ ގުޅުން ހިންގުމަކީ ބަލިވެ އިނުމުގެ ފުރުޞަތު އިތުރުވާ ސަބަބެއްތަ؟\nބަލިވެއިނުމާއި އުމުރު ....30 ގެ އުމުރު ފުރައިގައި ބަލިވެއިނުން\nބަލިވެއިނުމާއި އުމުރު ...20 ގެ އުމުރު ފުރައިގައި ބަލިވެއިނުން\nފުރިހަމަ ތަޢުލީމީ ނިޡާމެއް ބިނާވެފައި އޮންނަންޖެހޭނެ އަސާސްތައް\nދަރިން ތަރުބިއްޔަތުކުރުމުގައި ޢާއިލީ ހަމަޖެހުމުގެ މުހިއްމުކަން\nދަރިފުޅު މަދަރުސާއަށްދާ ފުރަތަމަ ދުވަސް


ކޮވިޑް19: އެންމެންގެ ތައުރީފް ލިބެމުންދާ ނަރުހުން – Dhen.mv\nކޮވިޑް19: އެންމެންގެ ތައުރީފް ލިބެމުންދާ ނަރުހުން\nކޮވިޑް19 ގެ ނުރައްކާ ވަނީ އިންތިހާއަށް އިތުރުވެފައެވެ. ސްކޫލުތައް ބަންދުކުރަނީއެވެ. އޮފީސްތަކާއި އާންމު ކޮށް މީހުން އެއްވެ އުޅެ ތަންތަނުން މީހުން ހުސްވެއްޖެއެވެ. އާންމު ދަތުރުތައް ހުއްޓާލައި މަގުތައްވަނީ ހުސްވެފައެވެ. އެއާޕޯޓުތައް ވެސް ހަަމަ އެފަދައެވެ. އިގްތިސާދީ އަޑިގަނޑަކަށް މުޅި ގައުމު ވެއްޓިފައިވާއިރު މުޅި ގައުމު އޮތީ ކަރަންޓީންކޮށްފައެވެ. މިއީ ކޮރޯނާ ވައިރަހުގެ ނުރައްކާ ދެވަނަ އަށް އެންމެ ބޮޑުވި އިޓަލީގެ ވާހަކައެވެ.\nއިޓަލީގައި ވަނީ 12000 ވުރެ ގިނަ މީހުނަށް ވައިރަސް ޖެހި ހާހަކަށްވުރެ ގިނަ މީހުން މަރުވެފައެވެ. މި ނުރައްކާތެރި ދަނޑިވަޅުގައި އެންމެ ބުރަކޮށް އެންމެ ގާތުން ހަރަކާތްތެރިވާ ބަޔަކީ ސިއްހީ ހިދުމަތް ދޭ ތަންތަނުގައި މަސައްކަތް ކުރާ މީހުންނެވެ. ޑޮކްޓަރުންނާއި ނަރުހުންނެވެ. ކޮވިޑް19ގެ ކޭސްތަކުގައި އުޅުނު އިޓަލީ ނަރުހުން ވަނީ އެމީހުންގެ ޝެޑިއުލް އޮންނަ ގޮތް މީޑިއާއާއި ހިއްސާކޮށްފައެވެ. އެއާއެކު ގިނަ ބައެއްގެ ތައުރީފު ވަނީ ނަރުހުންނަށް އޮހިފައެވެ.\nއިޓަލީގެ އެއް ނަރުސް ކުއްޖަކު ބުނި ގޮތުގައި ފާޚާނާއަށް ނުގޮސް ހަގަޑިއިރު ހަތް ގަޑިއިރު މަޑުކުރަންޖެހެއެވެ. ބަލި މީހުންގެ ޚިދުމަތުގައެވެ. ވައިރަހުން ރައްކާތެރިވުމަށް މާސްކު އަޅައިގެން ގިނަ އިރު ތިބުމުގެ ސަބަބުން މޫނުން ވެސް މާސްކު ފާހަގަ ކުރެވެއެވެ. ނިދާލަން ގެއަކަށް ނުދެވެއެވެ. 12 ގަޑިއިރު ޑިއުޓީ ނިންމާފައި އޮފީސް މޭޒު ކައިރީ އިނދެ ނިދާލާފައި އަނެއްކާވެސް އަނެއް ދުވަހުގެ ޑިޔުޓީއެވެ.\nބައެއް އެހެން ނަރުހުން ބުނި ގޮތުގައި ވަރުބަލި ވާކަމާއި ބަދަލު ކުރަންޖެހޭ އަންނައުނު ގިނަ އިރު ލައިގެން އުޅުމުގެ ސަބަބުން ގައިގެ ތަންތާގައި ރިއްސާކަމަށެވެ. ނަމަވެސް އެ ހުރިހާ ކަމެއް ހުރެވެސް އެ ވަޒީފާ އަދާކުރުމަށް ފަސްނުޖެހޭނެ ކަމަށް އެމީހުން ބުނެފައިވެއެވެ.\nރައްޔިތުންގެ ރައްކާތެރިކަމާއި ސަލާމަތަށްޓަކައި ނަރުހުން ވަާ ގުރުބާނީ އަށް ޝުކުރު ހައްގެވެ. އަމިއްލަ އާއިލާ އާއި ދުރުގައި އަމިއްލަ ނަފްސު ނުރައްކަލުގެ ތެރެއަށް ހުށަހަޅައިގެން ވެސް މަސައްކަތް ކުރަނީ ރައްޔިތުންގެ ހައްގުގައެވެ.އިންސާނިއްޔަތަށް ޓަކައެވެ.


Dhemafirin maruvefai thibee bahdhaalaigen!\nދެމަފިރިން މަރުވެފައި އޮތީ ބައްދާލައިގެން!\nމީގެ ކުރިން ގެއެއްގެ ތެރޭގައި މަރުވެފައި އޮތް މީހެއްގެ ހަށިގަނޑު ފުލުހުން ނެރެގެން ގެންދަނީ.\nރެއަކީ ތަފާތު ރެެއެކެވެ. ސަބަބަކީ ދިރާސީ އާ އަހަރު މިއަދު ފަށާތީ އާއި އެކަމުގެ އެންމެ ފަހުގެ ތައްޔާރީތައް ވާންޖެހޭތީއެވެ. ގާސިމް ޝާހިދާއި ރަޒީނާ އިބްރާހިމް ވެސް އިރާ ކޮޅުން ތައްޔާރުވަމުން ދިޔައީ ގްރޭޑް އެކަކަށް މިއަހަރު ދިޔަ އަންހެން ދަރިފުޅާއި މިއަހަރު ގްރޭޑް 10 އަކަށް ދިޔަ ފިރިހެން ދަރިފުޅުގެ ސްކޫލް ކަންކަމުގަ އެވެ. އަދި ދާދިފަހުން މޯލްޑިވިއަންގެ ވަޒީފާއާ ގުޅުނު 20 އަހަރުގެ ދޮށީ ފިރިހެން ދަރިފުޅަށާއި އަނެއް ދެބެންނަށް ނަސޭހަތް އަވަހާ ހެނދުނު ތެދުވަން ނިދަން ފޮނުވާށެވެ.\nއެހެންނަމަވެސް ހެނދުނު ސްކޫލް ކުދިން ފޮނުވާ ގަޑި ޖެހުނުއިރުވެސް މަންމައާ ބައްޕަގެ ހަބަރެއްނުވި އެވެ. އެ ކުދިންނަށް ލިބުނު ހަބަރަކީ މަންމަ އާއި ބައްޕަ އެކުގައި އުމުރަށް އެ ތިންބެއިންނާ ވަކިވެ ދުނިޔެ ދޫކޮށްދިޔަ ހިތާމަވެރި ހަބަރެވެ. -- އުމުރުން 50 އަހަރުގެ ގާސިމް ޝާހިދާއި އުމުރުން 40 އަހަރުގެ ރަޒީނާ އިބްރާހީމަކީ ތ. ވިލުފުއްޓަށް ނިސްބަތްވާ ދެމެފިރިންނެވެ. -- ރޭ އިރާކޮޅު 9:00 ޖަހާއެހާކަންހާއިރު ތިންބެއިން ނިންދެވި އިރު ރެއަކީ މަންމައާއި ބައްޕައާ ބައްލުވެ ވާހަކަ ދައްކާލެވޭ ފަހު ރޭކަމެއް އެއްގޮތަކަށްވެސް އެކުދިން ހީއެއް ނުކުރެ އެވެ. އެއާހިލާފަށް ތިންކުދިންނަށް މަންމައާ ބައްޕަ އެކުގައި އުމުރަށް ގެއްލުނީ އެވެ. މަންމަ އާއި ބައްޕަ ނިދަން ވަނީ 10:00 ޖެހި އިރު އެވެ.\nމަރުވި ދެމަފިރިންގެ ދޮށީ ދަރިފުޅުގެ ގައިގައި އާއިލާގެ މެންބަރަކު ބައްދަލާނީ: މުޅި އާއިލާ ވަނީ ހިތާމައިގެ ތެރޭގައި -- އަހުމަދު ޝުރާއު | އަވަސް\nހައިރާން ކުރުވަނި މިހާދިސާގެ މާގިނަ މައުލޫމާތެއް މިހާތަނަށް ތިލައެއް ނުވެ އެވެ. ހިތާމައިގެ ތެރެއަށް ގަންބާލާފައިވާ އާއިލާގެ ވެސްވަނީ ބަސް ހުއްޓިފަ އެވެ. އެހެންނަމަވެސް އެ އާއިލާއަށް ނިސްބަތްވާ ބައެއް މީހުން ކޮންމެވެސް ކޮންމެވެސް މިންވަރަކަށް ވާހަކަ ދައްކަ އެވެ. މައިގަނޑު ވާހަކައަކީ"އެއީ ވަރަށް ރަނގަޅު ދެމަފިރިން" ކަމަށް ބުނާ ވާހަކަ އެވެ.\n"އެކުދިންގެ މަންމައާ ބައްޕައަކީ ދަރިންގެ އަހުލާގަށް ވަރަށް ބޮޑަށް ބަލައިގެން ދިރިއުޅެމުން އައި ވަރަށް ރަނގަޅު ބައެއް. އެއް އިރެއްގައި ވެސް ޒުވާބޮކޮށް ވެސް ނުހަދާ. ރޭ ވެސް ވަރަށް އަވަހަށް ހުރިހާ ކުދިން ވެސް ނިދަން ފޮނުވި. އޭގެ ފަހުން އެ ދެމަފިރިންނިދީ ކޮން އިރަކު ކަމެއް މުޅިން ސާފެއް ނުވޭ. އެކަމަކު އެ ކުދިންގެ މަންމައާ ބައްޕަ އެކުގައި މިއަދު ނިޔާވެފައި އޮތްކަން އެނގުމުން އެކުދިންގެ ހިތް ހަމަ ފަޅައިގެން ދިޔަ،" އެ އާއިލާގެ ތިމާގެ މެންބަރަކު މިއަދު އައިޖީއެމްއެޗުގައި ހުރެގެން ކިޔައިދިނެވެ. އޭނާއަށް ވެސް ވާހަކަ ދެއްކޭ ވަރެއް ނުވެއެވެ.\nގާސިމް ޝާހިދު އާއި އާއިލީގޮތުން ގާތް ކަމެއް އޮންނަ ވިލުފުއްޓަށް ނިސްބަތްވާ ނޫސްވެރިޔަކު މިއަދު ބުނި ގޮތުގައި އެ ދެމަރިންނަކީ ވަރަށް ދުޅަހެޔޮ ސިއްހަތެއްގައި ވަރަށް ލޯބިން އުފާވެރިކޮށް އުޅެމުން އައި ދެމެފަރިންނެވެ. އަދި އެއީ މައްސަލަ އޮންނަ، ދުވަހަކު ޒުވާބެއްވެސް ކުރާ ބައެއް ނޫނެވެ. ސިއްހީ މައްސަލައެއްވެސް ނޫޅެ އެވެ. ގާސިމް ޝާހިދަކީ މަޝްހޫރު ވިޔަވާރިވެރިޔާ އެމްޔޫ މަނިކުގެ ލޯންޗު ޑްރައިވަރެވެ. އޭނާގެ ހަޔާތުގެ ބޮޑު ބައި ހޭދަކުރީ ކުރުނބާގަ އެވެ. އޭނާ މާލެ އައީ އިއްޔެ ހަވީރު އެވެ.\n"އެއީ ވަރަށް މަޑުމައިތިރި ވަރަށް އަހުލާގު ރަނގަޅު ދެމަފިރިން،" އޭނާ ބުންޏެވެ. " އެއީ ލޯބިން ވަރަށް ލޯބި އުޅުނު ދެމަފިރިން ... މިއީ ވަރަށް ހައިރާން ކުރުވަނިވި ގޮތަކަށް އައި މަރެއް،"\nއާއިލީ ގޮތުން ތިމާގެ އެ މެންބަރު މިއަދު ބުނިގޮތުގައި އެ ދެމެފަރިން ދިރިއުޅުނު މ. ލައިޓް ސިގުނަލްލްގައި އެމީހުން އުޅުނު ބައިގައި އުޅެމުން އައީ ކުޑަކުޑަ އެ އާއިލާ އާއި ރަޒީނާގެ އާއިލާގެ މެންބަރެކެވެ. ރެއިން ފެށިގެން އެމީހުން އުޅުނީ މިއަދު ހެނދުނު ކުދިން ސްކޫލަށް ފޮނުމުގެ ކަންކަމުގަ އެވެ. ނަމަވެސް މިއަދު ހެނދުނުވީއިރު ވެސް މަންމައާ ބައްޕައެއް ނުހޭލި އެވެ. ކަން ބޮޑުވާ ހިސާބަށް ދިޔައީ ނުހޭލައި ލަސްވުމުންނެވެ.\n"ސްކޫލް ގަޑި ޖެހިގެން ދިޔައިރު ވެސް ނުއެއް ތެދުވި، އެހެންނަމަވެސް އެ ދެމަފިރިން ނިދާ ކޮޓަރީ ދޮރު ތަޅުލާފައި ހުރުމުން މާބޮޑަށް އުނދަގޫ ކުރަން އެ ކުދިންނަކަށް ވެސް ނުކެރުނު... ނަމަވެސް މެންދުރުވާން ގޮސް 11:00 ޖެހުމުން މާ ލަސްވާތީ ކަންބޮޑުވެގެން ތަޅުދަނޑިން ދޮރު ހުޅުވީ،" ހާދިސާގެ ސަބަބުން އެއްވެސް ވާހަކައެއް ހިއްސާ ކުރެވޭ ވަރަށްވުރެ ބޮޑަށް ހިތާމަ އާއި ހިމޭންކަންވެރިވެފައިވާ އާއިލާ މެންބަރުންގެ ތެރެއިން ދުރަށް ޖެހިލައި އޭނާ ބައެއް ވާހަކަ ހިއްސާކޮށްލި އެވެ. އޭނާ ބުނި ގޮތުގައި ދޮރު ހުޅުވި އިރު މަންމައާ ބައްޕަ އޮތީ އާދައިގެ މަތިން ބައްދާލައިގެނެވެ. އެކަކަށް އަނެކެއްގެ ގައިގައި ހިފަހައްޓާލެވިފަ އެވެ.\nމެދުގައި މަރުވި ރަޒީނާ ދެން އޭނާގެ ދޮށީ ދެބެއިން\n"މާ ލަސްވާތީ ރަށަށް ވެސް ގުޅާފަ އެންމެން ކަންބޮޑުވާންފެށީމަ ދޮރު ހުޅުވީ. ވަރަށް ރީތިކޮށް ހިފަހައްޓާލައިގެން ބައްދާލައިގެން ކަހަލަ ގޮތަކަށް އޮތީ. އޮތް ގޮތުން ހީވެސް ނުވޭ ކަމެއް ވެފައިހެނެއް. ވަރަށް ގޮވިން... އެކަމަކު ގާސިމް އާއި ރަޒީނާ އޮތީ ހަރުވެފައި. އެހާ ހިސާބުން އެނގިއްޖެ ވަކިވެގެން ދިޔައީކަން،"\nއޭނާ ބުނި ގޮތުގައި އެ ދެ މީހުންގެ ހަށިގަނޑު ބޭރު ފުށުން އެއްވެސް އަނިޔާއެއް ވެސް އަދި ގެއްލުމެއް ވެސް ލިބިފައެއް ނުވެ އެވެ. ބޮޑަށް ބެލެވެނީ ގުދުރަތީ މަރެއްގެ ގޮތުގަ އެވެ. އެގޮތަށް ދުށްޓަސް ބޮޑީ ބޭގުގައި އެ ދެމަފިރިން އައިޖީއެމްއެޗްއަށް ގެންގޮސްގެން ގެންދަނީ ޓެސްޓުތައް ހަދަމުންނެވެ. އަދި ފުލުހުން ގެންދަނީ އިންވެސްޓިގޭޝަނެއް ކުރަމުންނެވެ. އޭނާ ބުނި ގޮތުގައި ދެމަފިރިންގެ ޕޯސްޓްމޯޓަމް ހެއްދުމަށް ފުލުހުން ވަނީ އެދިފައެވެ. ނަމަވެސް އެއިން އެއްވެސް ކަމަކަށްވުރެ ބޮޑަށް އާއިލާ އޮތީ ހިތާމައިގެ ތެރެއަށް ގެނބިފަ އެވެ. މިއަދަކީ އެ އާއިލާއަށް ކެތްނުކުރެވޭ ވަރުގެ ހިތާމަ ވަށާލާފައިވާ ދުވަހެކެވެ.


0 May 27th, 2019 - 10:24 PM\nމަޖިލީހުގެ ރައީސްކަމަށް އެމްޑީޕީން ހުށަހަޅާނީ މައްޗަންގޮޅީ މެދުދާއިރާގެ މެމްބަރު ރައީސް މުޙައްމަދު ނަޝީދުގެ ނަންފުޅުކަމަށް އެމްޑީޕީގެ ޕާލަމެންޓްރީ ގްރޫޕުގެ 64 މެމްބަރުންގެ އިއްތިފާާޤުން މިރޭ ފާސްކޮށްފިއެވެ.\nއެމްޑީޕީގެ ފަރާތުން މަޖިލީހުގެ ރައީސްކަމަށް ވާދަކުރައްވާނެކަމަށް ކުރިން ޢިއުލާންކުރައްވާފައިވާ ހިދަތޫ އުތުރު ދާއިރާގެ މެމްބަރު މުޙައްމަދު އަސްލަމާއި ވިލިފުށީ ދާއިރާގެ މެމްބަރު ޙަސަން އަފީފުގެ މެދުގައި މިރެއާހަމައަށް އޮތީ ވާދަވެރިކަން ވަރަށްބޮޑުވެފައެވެ. އެހެންނަމަވެސް މިރޭ ބޭއްވި އެމްޑީޕީގެ ޕާލަމެންޓްރީ ގްރޫޕުގެ ޖަލްސާގައި އަސްލަމްގެ ނަންފުޅު ހުށަހެޅުއްވުމާއެކު އޭނާވަނީ އޭނާގެ ބަދަލުގައި ރައީސް ނަޝީދުގެ ނަންފުޅު ހުށަހަޅުއްވައި އެކަމަށް އެއްބަސްވެވަޑައިގަތުމަށް ރައީސް ނަޝީދުގެ އަރިހުން އެދިވަޑައިގެންފައެވެ. އެހެންނަމަވެސް ރައީސް ނަޝީދު ފުރަތަމަ ތަނާޒުލު ވެވަޑައިގަތެވެ.\nއެއާއެކު ޙަސަން އަފީފުވެސް ވަނީ އަސްލަމްގެ ހުށަހެޅުއްވުން ޤަބޫލުފުޅުކުރެއްވުމަށް ރައީސް ނަޝީދުގެ ކިބައިން ވަރަށް އާދޭހާއެކު އެދިވަޑައިގެންފައެވެ.\nއަފީފުގެ އާދޭހާއެކު ރައީސް ނަޝީދުވަނީ ދެވަނަ ވިސްނުމަކަށް ވަޑައިގެން އެމަނިކުފާނުގެ ވަރަށް ގާތް ބޭފުޅަކަށް ފޯނުކޯލެއް ކުރައްވާފައެވެ. މި ފޯނުކޯލަށްފަހު އަސްލަމާއި އަފީފުގެ ހުށަހެޅުން އެމަނިކުފާނު ޤަބޫލުފުޅުކުރެއްވިކަން ޢިއުލާންކުރެއްވިއެވެ.\nއެއާއެކު އެމްޑީޕީގެ ޕާލަމެންޓްރީ ގްރޫޕުގެ ޖަލްސާއަށް ހުށަހެޅުނު ހަމައެކަނި ނަންފުޅުކަމަށްވާ ރައީސް ނަޝީދުގެ ނަންފުޅު ފާސްކުރުމަށް ނެގި ވޯޓު އެމްޑީޕީގެ ޕާލަމެންޓްރީ ގްރޫޕުގެ 64 މެމްބަރުންގެ އިއްތިފާާޤުން މިރޭ ވަނީ ފާސްކޮށްފައެވެ.\nމިވޯޓަށްފަހު މަޖިލީހުގެ ނާއިބުރައީސަކަށް މައްޗަން ގޮޅީ އުތުރު ދާއިރާގެ މެމްބަރު އީވާ ޢަބްދުﷲގެ ނަންފުޅު ހުށަހަޅުއްވީ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއެވެ. އައްޑޫ ހުޅުދޫ ދާއިރާގެ މެމްބަރު އިލްޔާސް ލަބީބުގެ ތާޢީދާއެކު އީވާގެ ނަންފުޅަށް ވޯޓަކަށް އެހުމުން، އެމްޑީޕީގެ ޕާލަމެންޓްރީ ގްރޫޕުގެ 64 މެމްބަރުންގެ އިއްތިފާާޤުން ވަނީ އީވާގެ ފާސްކޮށްފައެވެ.


Japan Ah Ciber Attack Dhin Kamuge Thuhumathu China Ah - Vaguthu\nޖަޕާނަށް ސައިބާ އެޓޭކް ދިން ކަމުގެ ތުހުމަތު ޗައިނާ އަށް\nޗައިނާ އިން ޖަޕާނަށް ސައިބާ އެޓޭކްތަކެއް ދިން ކަމަށް ތުހުމަތުކޮށްފިއެވެ.\nޓޯކިޔޯގެ ފުލުހުން ބުނާ ގޮތުގައި، އެ އަމަލު ހިންގި ކަމަށް ތުހުމަތު ކުރަނީ އިންޖީނިއަރެއްގެ މައްޗަށެވެ. އެމީހާގެ މައްޗަށް މައްސަލަ ހުށަހެޅި އިރު، އޭނާއަކީ ޗައިނާގެ ކޮމިއުނިސްޓް ޕާޓިގެ މެމްބަރެކެވެ. އޭނާގެ މައްޗަށް ތުހުމަތު ކުރަނީ ޖަޕާންގެ ސްޕޭސް އެޖެންސީ "ޖާޒާ" އާއި އެ ގައުމުގެ 200 ކުންފުންޏަކާއި ދިރާސާ ކުރާ އިދާރާތަކަށް ސައިބާ އެޓޭކް ދިން ކަމުގެ ތުހުމަތެވެ.\nމި މައްސަލައިގައި ތުހުމަތު ކުރާ މީހަކީ އުމުރުން ތިރީހަކަށް އަހަރުގެ ޗައިނާގެ ފިރިހެނެކެވެ.\nފުލުހުން ބުނާ ގޮތުގައި މި މައްސަލައިގައި ތުހުމަތު ކުރެވޭ މީހަކީ 2016 ވަނަ އަހަރު ކޮމްޕިއުޓަރުތަކުގެ ސާވޭތަކެއް ކުއްޔަށް ނަގައިގެން ޖަޕާންގެ ސްޕޭސް އެޖެންސީ އަށް ވެސް ސައިބަ އެޓޭކްތަކެއް ދިން މީހެކެވެ. އޭނާ އެ ފަހަރު އެ ކުއްޔަށް ނެގީ ފަސް ފަހަރެއްގެ މަތިން ފޭކް ނަންތަކެއް ހުށަހަޅައިގެންނެވެ.\nއެމީހާއަކީ ދައުލަތުގެ ޓެލެކޮމް ކުންފުންޏެއްގެ މެމްބަރެއް ކަމަށް ރިޕޯޓުތައް ބުނާ އިރު، މިހާތަނަށް ތަހުގީގުން ހާމަވެފައިވާ ގޮތުގައި އެއީ ކޮމިއުނިސްޓް ޕާޓީގެ މެމްބަރެކެވެ. އޭނާ ވަނީ 2016 ވަނަ އަހަރުން ފެށިގެން 2018 ވަނަ އަހަރުގެ ތެރޭގައި ވެސް ސައިބަ އެޓޭކްތަކެއް ދީފައެވެ.\nސައިބަ އެޓޭކްތައް ދިން އެމީހާއަކީ ހެކަރުންގެ ގްރޫޕެއް ކަމަށްވާ ޓިކްއާ ވެސް ގުޅުން ހުރި މީހެއް ކަމަށްވެއެވެ.\nތަހުގީގު ކުރާ ފަރާތްތަކުން ބުނި ގޮތުގައި ޗައިނާ އަށް އުފަން އެހެން މީހަކު ވެސް ކޮމްޕިއުޓަރު ސާވާތަކެއް ބޭނުންކޮށްގެން ސައިބަ އެޓޭކްތަކެއް ދިނުމަށް ވަނީ މަސައްކަތްކޮށްފައެވެ. އެމީހާއަކީ ޗައިނާގެ އަސްކަރިއްޔާ އަށް ނިސްބަތްވާ މީހެއް ކަމަށް ރިޕޯޓުތައް ބުނެއެވެ.\nފުލުހުން ބުނާ ގޮތުގައި މި ހަމަލާތައް ދީފައި ވަނީ ޗައިނާގެ ސަރުކާރުން ބޭނުންވާ މައުލޫމާތުތަކެއް ހޯދުމުގެ ބޭނުމުގައެވެ. އެހެންވެ ޖަޕާންގެ ކުންފުނިތަކުން މިހާރަށް ވުރެ ބޮޑަށް ފާރަވެރިވާން ޖަޕާން ފުލުހުން އެދެއެވެ.


ސަރުކާރުގެ އިދާރާތަކުން މި ކޯޕަރޭޝަނުން ކުރެޑިޓް އުސޫލުން ކުނިއުކާލުމުގެ ޚިދުމަތް ހޯއްދެވުމަށްޓަކައި ހުށަހަޅަންޖެހޭ ކްރެޑިޓް ފޯރމް ހުށަހަޅާފައިނުވާ ފަރާތްތަކުން 15 އޮކްޓޯބަރ 2019 ވަނަ ދުވަހުގެ ކުރިން ކްރެޑިޓް ފޯރމް ހުށަހެޅުމަށް އަންގަމެވެ. އަދި ދެންނެވުނު ތާރީޙުގައި ކްރެޑިޓް ފޯރމް ހުށަހަޅާފައިނުވާ ފަރާތްތަކަށް ކްރެޑިޓް އުސޫލުން ކުނި އުކާލުމުގެ ޚިދުމަތް ހުށްޓާލެވޭނެ ވާހަކަވެސް ދެންނެވީމެވެ.\nއިތުރު މަޢުލޫމާތު ހޯއްދެވުމަށް އަޅުގަނޑުމެންގެ ކުރެޑިޓް ކޮންޓްރޯލް އެންޑް ރިކަވަރީ ފޯން ނަންބަރ 3025805/3025826 އަށް ގުޅުއްވާލަ ދެއްވުން އެދެމެވެ. ނުވަތަ [email protected] އަށް އީމެއިލް ކޮއްލަދެއްވުން އެދެމެވެ.\n15 ސެޕްޓެންބަރު 2019\nޕަބްލިޝްކުރި ތާރީޚު: 15 ސެޕްޓެންބަރު 2019\nޕަބްލިޝްކުރި ގަޑި: 1549\nސުންގަޑި: 15 އޮކްޓޫބަރު 2019 0000\n- Application for credit approval form


Veri Meeha Aai Ekee Kuhthaa Eh Nashaa Manzarah Bodu Samaalu Kameh! - Vaguthu\nވެރިމީހާއާ އެކީ ކުއްތާއެއް ނަށާ މަންޒަރަށް ބޮޑު ސަމާލުކަމެއް!\nމީސްމީޑިއާގައި ބައެއް މީހުން ހިއްސާ ކުރާ ވީޑިއޯތަކަކީ ގިނަ ބައެއްގެ މެދުގައި މަގުބޫލުކަން ލިބޭނެ ކަހަލަ ވީޑިއޯތަކެވެ. އެފަދަ ފަރާތްތަކުން އެ ވީޑިއޯތައް ހިއްސާ ކުރަނީ ވެސް އެފަދަ މަގުސަދެއްގައި ކަން އެނގެއެވެ.\nމިހާރު މީސްމީޑިއާގައި އާއްމުވެފައިވާ ވީޑިއޯއަކުން ފެންނަނީ ވެރި މީހާ އާ އެކީ އޭނާ ގެންގުޅެމުން އަންނަ ކުއްތާ ނަށާ މަންޒަރެވެ. އިންޑިއާގެ އަވަށަކަށް ނިސްބަތްވާ އެ އަންހެން މީހާ ނަށާ އިރު، ކުއްތާ ފެންނަނީ ދެ ފައި މައްޗަށް ކޮޅަށް ތެދުވެ ނަށާ މަންޒަރެވެ.\nއެ ވީޑިއޯ ފޭސްބުކުގައި ހިއްސާ ކުރުމުން ގިނަ ބައެއްގެ ސަމާލުކަމަށް އެކަން ވަނީ އައިސްފައެވެ. އެގޮތުން 5000 އަށްވުރެ ގިނަ މީހުން މި ވީޑިއޯއަށް ލައިކް ދީފައިވާއިރު، 380،000 އަށްވުރެ ގިނަ ބަޔަކު ވަނީ މި ވީޑިއޯ ބަލާފައެވެ. މި ވީޑިއޯ ބެލި ގިނަ ބަޔަކު ބުނެފައިވަނީ އެ އަންހެން މީހާއަށްވުރެ ރީއްޗަށް އޭނަ ގެންގުޅޭ ކުއްތާ ނަށާ ކަމަށެވެ.\nމިފަދަ މަންޒަރެއް ފެންނަ ވީޑިއޯއެއް މީސްމީޑީއާގައި ދައުރުވަމުން އަންނައިރު، މީގެ ކުރިން 2019 ވަނަ އަހަރުގައި ވެސް ކުއްތާއެއް އުމުރުން ދުވަސްވީ މީހާކާއި އެކީ ނަށާ މަންޒަރު ފެންނަ ވީޑިއޯއެއް ވަނީ މީސްމީޑިއާގައި އާއްމުވެ ގިނަ ބައެއްގެ ސަމާލު ކަމަށް އައިސްފައެވެ.\nޖޫން 29, 2021 22:38\nކޮބާ ލިންކު.. ހަމަ ހަބަރެކޭ ކިޔާފަ އެއްޗެއް ލިޔެލީމަ ނިމުނީދޯ. ކޮބާހޭ ތި ނަށާ ވީޑިއޯ


Kaiveni cluster: 100 meehun positive, 300 meehun quarentine\nކައިވެނި ކްލަސްޓާ: 100 މީހުން ޕޮޒިޓިވް، 300 މީހުން ކަރަންޓީނަށް\nޝީ ބިލްޑިންގުގައި އޮތް ޕާޓީއެއްގައި ބައިވެރިވި މީހުންގެ ތެރެއިން އެ ކްލަސްޓާއާ ގުޅުންހުރި 100 މީހަކު މިހާތަނަށް ކޮވިޑް-19 އަށް ޕޮޒިޓިވްވެފައިވާ ކަމަށް އެޗްއީއޯސީން ބުނެފި އެވެ.\nމިދިޔަ ޑިސެންބަރު މަހުގެ 20 ވަނަ ދުވަހު ބޭއްވި އެ ޕާޓީން މީހަކު ޕޮޒިޓިވްވިކަން އެނގުނީ އޭގެ ހަތަރު ދުވަސް ފަހުންނެވެ. އޭގެ ފަހުން މިއަދާ ހަމައަށް އެ ނަންބަރު ވަނީ 100 އަށް އުފުލިފައެވެ. އެޗްއީއޯސީން ބުނީ 100 މީހުންގެ ތެރެއިން 68 މީހުންނަކީ އެ ޕާޓީއަށް ދިޔަ މީހުން ކަމަށެވެ. އަދި 30 މީހުންނަކީ ޕާޓީއަށް ދިޔަ މީހުން އުޅޭ ގޭގައި ދިރިއުޅޭ ބައެއް ކަމަށެވެ. އަނެއް ދެ މީހުންނަކީ ޕާޓީއަށްދިޔަ ބަޔަކާ އެއް އޮފީހެއްގައި މަސައްކަތް ކުރާ ދެ މީހުންނެވެ.\nމިހާތަނަށް އެ ކްލަސްޓާއާ ގުޅުންހުރި 300 މީހަކު ވަނީ ފާހަގަކުރެވިފައެވެ. އެ ހުރިހާ އެންމެންވެސް ވަނީ ކަރަންޓީން ކޮށްފައެވެ. އޭގެ ތެރޭގައި 71 މީހުންނަކީ ހައިރިސްކް ކެޓަގަރީގައި ހިމެނޭ މީހުންނެވެ. މިހާތަނަށް މި ކްލަސްޓާއިން 401 ސާމްޕަލް ވަނީ ނަގާފައެވެ.\nއެކަށީގެންވާ ގޮތެއްގައި ރައްކާތެރިކަމުގެ ފިޔަވަޅުތައް ނާޅާ ބޭއްވި ކައިވެނި ޕާޓީއިން ޕޮޒިޓިވްވާ މީހުންގެ އަދަދު އިތުރުވަމުންދާއިރު ޔޫކޭއިން އައި ދިވެއްސަކު އެ ބައްޔަށް ވަނީ ޕޮޒިޓިވްވެފައެވެ. އޭނާއަކީ އެ ހަފްލާއަށް ދިއަ އާއިލާއަކާ ގުޅުން ހުރި މީހެކެވެ. ނަމަވެސް، އޭނާ ރާއްޖެ އައިސްފައިވަނީ އެ ކައިވެނި ހަފްލާއަށްފަހުއެވެ.\nއައްޑޫ މީދޫން އިތުރު ދެ މީހަކު ޕޮޒިޓިވްވެއްޖެ\nއާބާދީގެ ހަތަރުބައިކުޅަ އެއްބައި މީހުން ވެކްސިން ޖަހައިފި\nނަންބަރު މައްޗަށް، 196 މީހަކު ޕޮޒިޓިވް\n20 އަހަރުން މަތީ މީހުންގެ ވެކްސިން ފަށަނީ


Facebook Nan “Meta” Ah: Dhivehin Bunanee Kaashi Meta Tho Dhiri Meta Tho! - Vaguthu\n6 މަސް ކުރިން ( އޮކްޓޯބަރ 29, 2021 )\nދުނިޔޭގެ އެންމެ މަޝްހޫރު މީސް މީޑިއާ ވެބްސައިޓް ކަމަށްވާ ފޭސްބުކްގެ ނަން މެޓަ އަށް ބަދަލުކުރުމާއި ގުޅިގެން ގިނަ ބަޔަކު އެނަމަށް ފާޑުކިޔައި މީސްމީޑިއާ މީމްސް އިން ފުރާލައިފިއެވެ.\nފޭސްބުކް ރީބްރޭންޑްކޮށް ނަން މެޓަ އަށް ބަދަލު ކުރަން ނިންމިކަން އިއުލާން ކޮށްފައިވަނީ ރޭގެ ވަގުތެއްގައެވެ. އެއާއި އެކީ ގިނަ ބަޔަކު ވަނީ އެއީ ނުގުޅޭ ނަމެއް ކަމަށް ބުނެ ނަން ބަދަލު ކުރުމަށް ވެސް ގޮވާލާފައެވެ.\nމި މަންސާގެ ނަން ބަދަލު ކުރުމަށް ޑިވެލޮޕާސް ކޮންފަރެންސްގައި ބޭއްވި ބައްދަލުވުމުގައި ފޭސްބުކްގެ ވެރިޔާ މާކް ޒުކަބާގް ވިދާޅުވީ ފޭސްބުކް އަކީ މީސް މީޑިއާ ވެބްސައިޓެއް ނަމަވެސް ފޭސްބުކްގައި ޑީއެންއޭ އަކީ އެކަކު އަނެކަކު ގުޅުވައި ދިނުމުގެ މަސައްކަތް ކުރުން ކަމަށެވެ.\nމެޓާއަށް ނަން ބަދަލުކޮށް ކުންފުނީގެ އެންމެ ބޮޑު އަމާޒަކީ "މެޓަވާސް" ނުވަތަ ކޮންމެ މީހަކަށް ވެސް ޑިޖިޓަލް ދުނިޔެއެއް ތަރައްގީ ކޮށްދިނުން ކަމަށް ޒުކަބާގް ވިދާޅުވިއެވެ. ވާޗްއަލް މާހައުލެއްގައި މުއާމަލާތްކޮށް ވީއާރް ބޭނުން ކޮށްގެން ގޭމްތައް ކުޅުން ފަދަ ކަންކަން ކުރިއަށް އޮތްތަނުގައި މެޓާ އިން ތަރައްގީ ކުރާނެއެވެ.\nމިކަމާއި ގުޅިގެން މިވަގުތު މީސްމީޑިއާގައި އެންމެ ގިނަ ބަޔަކު މީމްސް ހަދާފައިވަނީ ވެރިޔާ މާކް ޒުކަބާގް އަށެވެ. މިކަމުގައި މުޅި ދުނިޔޭގެ އެންމެން ގޮތަކަށް މީމްސް ހަދަމުން އަންނައިރު، ދިވެހިން ވެސް އަންނަނީ އެކި ކަހަލަ މީމްސް ހަދައި މީސްމީޑިއާގައި އާއްމު ކުރަމުންނެވެ.\nފޭސްބުކުގެ ނަން މެޓާއަށް ބަދަލު ކުރުމުން ދިވެއްސަކު ހަދާފައިވާ މީމްއެއް--ފޮޓޯ؛ ޒާހީ\nއެގޮތުން ބައެއް ދިވެހިން ހަދާފައިވާ މީމްސް އިން ފެނިގެން ދަނީ ވިއްކަން ހުންނަ މެޓާއެވެ. އެއީ މެޓާ ދިވެހިން ސިފަ ކުރަނީ އެގޮތަށެވެ. ދިވެހިން ބުނަނީ މެޓާ އަކީ ދިވެހިންނަށް އާ ނަމެއް ނޫން ކަމަށެވެ. އެގޮތުން މިހާރުވެސް ދިވެހިން ދަނީ "ކޭންޑީ" އެމޯޖީ ބޭނުންކޮށް މަލާމާތް ކުރަމުންނެވެ.\nފޭސްބުކް ނަން ބަދަލު ކުރުމުން ދިވެހިން ކޮށްފައި ހުރި ކޮމެންޓްތަކުގެ ސްކްރީންޝޮޓެއް\nއަދި ދިވެހިންގެ ތެރޭގައި އެންމެ އާއްމު މެޓާގެ ބާވަވްތައް ކަމަށްވާ އެއީ ދިރިމެޓާތޯ، ކާށިމެޓާތޯ ގެރި މެޓާތޯވެސް ބައެއް ދިވެހިން ވަނީ އަހާފައެވެ.\nފޭސްބުކްގައި ދިވެއްސަކު ކުރި ޕޯސްޓެއްގެ ސްކްރީންޝޮޓެއް\nމިފަދަ ގޮތަކަށް އެތައް ދިވެހިންނެއް ވާހަކަދައްކަމުންދާއިރު، އެކި ނޫސްތަކުގެ ފޭސްބުކްގެ ނަން މެޓާއަށް ބަދަލު ކުރި ހަބަރުތަކަށް ދިވެހިން ކޮމެންޓްކޮށްފައި އެބަހުއްޓެެވެ.\nމެޓާ އިން ކުރިއަށް އޮތް އަހަރު ދުވަސް ތެރޭގައި ދިހަ ބިލިއަން ޑޮލަރު ޑިޖިޓަލް މާހައުލެއް ވެބްސައިޓް ބޭނުން ކުރާ މީހުންނަށް ގާއިމު ކޮށްދިނުމަށް ބޭނުންވާ ޓެކްނޮލޮޖީ ތަރައްގީ ކުރުމަށް ހޭދަކުރާނެއެވެ.\nމެޓާގެ އުފެއްދުންތަކާއިއެކު ވާޗުއަލް ދުނިޔެއެއްގައި މީހުން އުޅޭނެ ގޮތުގެ ޑެމޯއެއް ޒުކަބާގް ރޭ ވަނީ ދައްކާލާފައެވެ.\nއޮކްޓޯބަރ 29, 2021 15:33\nއެއިޓް މެޓާ ހެން ހީވަނީ\nއޮކްޓޯބަރ 29, 2021 17:18\nގަމާރުކަން. އެއީ ޓެކްނޮލޮޖީ ނަމެއް. “މެޓަ”. މެޓާއެއްނޫން. މޮޅެތި ފޯނުގެންގުޅުނަކަސް ސިކުނޑިއެއް ތަރައްޤީއެއް ނުވާނެ\nއޮކްޓޯބަރ 29, 2021 18:17\nދެން ޒަކް އުފެއްދި އެޕެއްތާ އެވެ.\nއޮކްޓޯބަރ 29, 2021 23:11\nކަލޭ ނުވޭ ދިވެއްސަކަށް ވެސް. އަހަރުމެން މިކިޔަނީ އަށެއް މެޓައޭ.\nއޮކްޓޯބަރ 30, 2021 03:56\nއާސްބުކު،ތިއެއްގެ ސަބަބުން އެތައްބަޔަކު އަމިއްލަޔަށް މަރު ވެ، މިީހުން މޫނުކެޑި،ތިމާގެ ކަންކެޑި،މީހުންގެ ދިރިއުޅުމަށް އައި ބޮޑު މުސީބާތެއްތީ، ނަންބަދަލު ކުރިޔަސްވާނެކަމެއްނެތް،ބޭކާރު އެއްޗެއް☠☠☠\nއޮކްޓޯބަރ 30, 2021 04:50\nފޭސްބުކްގެ ނަމެއް ބަދަލެއްނުކުރޭ. ފޭސްބުކް ޕޭރަންޓްކޮމްޕެނީގެ ނަން ބަދަލުކުރީ. ގޫގުލްގެ ޕޭރަންޓް ކޮމްޕެނީއަށް މިހާރު ކިޔަނީ އެލްފޮބެޓް. ކުންފުނިތައް މާބޮޑަށް ޑައިވާސް ވީމަ ހޯލްޑިން ކޮމްޕެނީ ނަން ބަދަލުކުރުމަކީ އާއްމު ކަމެއް. މެޓަގެ ދަށުން ފޭސްބުކް، އިންސްޓާގްރަމް، އެއްޗެހި ހަމަ އެ ނަންނަމުގަ ހުންނާނީ


India Ga Beys Gannan Nukuiy Muslim FIriheneh Maraalaifi - Vaguthu\nއިންޑިއާގައި ބޭސް ގަންނަން ނިކުތް މުސްލިމް ފިރިހެނެއް މަރާލައިފި\nއިންޑިއާގެ ރައްޔިތެއް ކަމުގައިވާ އުމުރުން 25 އަހަރުގެ އާސިފު ޚާނާއި އޭނާގެ ދެ ބޭބެއިން ކަމުގައިވާ އުމުރުން 30 އަހަރުގެ ރާޝިދުއާއި އުމުރުން 31 އަހަރުގެ ވާސިފު ބޭސް ގަނެގެން އެނބުރި ގެއަށް އައި މަގުމަތީގައި ބަޔަކު އަނިޔާކޮށް، އެ ތަނުން އެކަކު މަރާލައިފިއެވެ.\nރިޕޯޓުތައް ބުނާ ގޮތުން މި ތިން ބެއިން ދަތުރު ކުރަމުން ދިޔަ ކާރު ބަޔަކު ވަށާލައި ހަޑި ހުތުރު ބަހުން އެމީހުންނާ ވާހަކަ ދެއްކިއެވެ. ކާރުތަކުގައި އައި އެމީހުން މި ތިން ބެއިންނަށް އަނިޔާ ކުރި ކަމަށްވެއެވެ. އަދި ރާޝިދު އާއި ވާސިފް ކާރުގައި ބެހެއްޓުމަށް ފަހު އާސިފް ރަހީންކޮށްގެން ގެންދިޔައެވެ.\nއާސިފުގެ މަރުވެފައިވާ ހަށިގަނޑު ފެނުނީ އޭގެ އެއް ދުވަސް ފަހުން ހަރިޔާނާގެ ސަރަހައްދަކުން ކަމަށް ފުލުހުން ބުނެފައިވެއެވެ. އޭރު ވެސް ރާޝިދާއި ވާސިފުގެ ޒަހަމްތަކަށް ދަނީ ހޮސްޕިޓަލުގައި ފަރުވާދެވެމުންނެވެ.\nވާސިފު ބުނެފައިވާ ގޮތުގައި އެމީހުންނަށް އަނިޔާކުރި މީހުންނަކީ ކުރިން ވެސް އެނގޭ ބައެއް ކަމަށާއި ވަރަށް ކުރިއްސުރެ ވެސް އެދެބައިމީހުންގެ މެދުގައި ނަފުރަތު އުފެދިފައިވާ ކަމަށެވެ.\nމިކަމާއި ގުޅިގެން އާއިލާގެ ފަރާތުން ބުނެފައިވަނީ އާސިފްމެންނަށް އަނިޔާ ކުރި މީހުން އެމީހުން ލައްވާ ''ޖެއި ޝްރީ ރާމް'' ކިޔުއްވުމަށް މަޖުބޫރު ކޮށްފައިވާ ކަމަށެވެ. ނަމަވެސް މުސްލިމެއްގެ ހައިސިއްޔަތުން އާސިފު އެހެން ކިޔުމަށް އިންކާރު ކޮށްފައިވާ ކަމަށް ވެސް އާއިލާގެ ފަރާތުން ބުނެފައިވެއެވެ.\nފުލުހުން ބުނެފައިވާ ގޮތުގައި މިއީ ދެ ގުރޫޕެއްގެ ދެމެދުގައި އޮތް ރުޅިވެރިކަމެއްގެ ނަތީޖާއެވެ. މި ހާދިސާއަށް ފަހު އެ އަވަށުގެ މަގުތަކުގައި މުޒާހަރާ ކުރަން ފަށާފައިވެއެވެ. އެއީ އެމީހުންނަށް އަނިޔާ ކުރި ބަޔަކު ހޯދައި އެބަޔަކަށް އަދަބު ދިނުމަށް ގޮވާލައެވެ.\nސަރުކާރު ނެޓްވޯކް ބީޖޭޕީ އާ ހަވާލު ކުރަން ތާއީދެއް ނުކުރަމެވެ. މުސްލިމުން މަރަނީ އެވެ.\nނުލަފާ އިންޑިއާ މީހުން\nމެއި 22, 2021 12:43\nއަދިވެސް މިމީހުންގެ ބާރު މިތަނަށް ގަދަކުރެވޭތޯ މިސަރުކާރުން އުޅެނީ.\nމެއި 22, 2021 17:14\nއިސްލާމުންގެ ލެއައްފެންބޮވާފާވާ ގެރި މޮޑީ މިގައުމުވެސް އޭނަގެބެލުމުގެދަށުގައި؟؟\nމެއި 22, 2021 19:38\nރާއްޖޭގަ މިއުޅޭ ހަރުކަށި ފިކުރުގެ ބުދުވާޝަންގެ ގުރޫޕެއްތީ އެމީހުން އެބުނާ ގޮތަކަށް ބޯނުލަނބައިފިއްޔާ ބޮލެން ނީންނާނެ އިންނަންވާތަނުގައެއް\nމެއި 23, 2021 01:31\nއެއީ މަޑުކަށި ފިކުރުގެ މީހުން. ނަޝީދަށް އަދި އެމްޑީޕީ ބައިގަނޑަކަށް އެކަން ވާނީ ކޫލް ކަމަކަށް. އެއީ އެލެކްސް ނަޝީދުގެ ލަޝްކަރާ ގުޅުން އޮންނަ މަޑުކަށި މީހުންވީމަ


Mi aharuge Bigg Bossge Season Thafaathu Vaane\nމިއަހަރު ބިގް ބޮސްގެ ސީޒަން ތަފާތުވާނެ - ސަލްމާން ޚާން\n- 10 months ago0- ފާތިމަތް ޝިމްނާ\nމިއަހަރުގެ ބިގް ބޮސްގެ ސީޒަން ތަފާތުވާނެ ކަމަށް ސަލްމާން ޚާން ބުނެފިއެވެ.\nބިގް ބޮސްގެ މިއަހަރުގެ ސީޒަން ފަށާއިރު، މިއަހަރުގެ ސީޒަން އެެހެން ސީޒަން ތަކާއި، ތަފާތު ވާނެ ކަމަށް އެ ޝޯގެ ހޯސްޓް ސަލްމާން ޚާން މިވަނީ ބުނެފައެވެ.\nބިގް ބޮސްގެ މިފަހަރުގެ ސީޒަން އާއި ބެހޭ ގޮތުން ވާހަކަ ދައްކަމުން ސަލްމާން ބުނެފައިވަނީ މިފަހަރުގެ ސީޒަންގައި ވަރުގަދަ ބައިވެރިންތަކެއް ފެނިގެންދާނެކަަމަށެވެ. އަދި އެހެން ސީޒަން ތަކާއި މުޅިން ޚީލާފަށް މިފަހަރުގެ ސީޒަން ގައި ދެ ފިނާލޭ ބާއްވާނެ ކަމަށް ސަލްމާން ބުނެފައިވެއެވެ.\nއޭގެ މާބޮޑު ތަފްސީލެއް ނުދީ ސަލްމާން ބުނެފައިވަނީ މިފަހަރުގެ ޝޯ ފެށިގެން ހަތަރުވަަނަ ހަފްތާގައި ފުރަތަމަ ފިނާލޭ ބާއްވާނެ ކަމަށެވެ. އަދި އޭގެ ދެމަސް ފަހުން ޝޯގެ އަސްލު ފިނާލޭ ބާއްވާނެ ކަަމަށްވެސް ސަލްމާން ބުނެފައިވެއެވެ.\nމިފަހަރުގެ ޝޯގައިވެސް މަޝްހޫރު ތަރިން ތަކެއް ފެނިގެންދާއިރު އޭގެ ތެރޭގައި ހިންދީ ކްރައިން ޝޯ "ސީއައިޑީ" އިން މަޝްހޫރު ކަން ހޯދި ދަޔާ، މަޝްހޫރު ޑާންސާރ ޕުނީތު، ލަވަކިއުންތެރިއާ އަދިތުޔާ ގެ އިތުރުން މަޝްހޫރު ޑްރާމާ ތަކުން ފެނިގެން ގޮސްފައިވާ ރަޝްމީ ދެސާއީ އަދި "ގޯޕީ ބަހޫ" ގެ ނަމުން މަޝްހޫރު ކަން ހޯދާފައިވާ ޑެވޮލީނާ ވެސް ފެނިގެންދާނެ ކަމަށް އިންޑިއާގެ ނޫސްތަކުގައިވެއެވެ.\nމިއަހަރު ބިގް ބޮސްގެ ސީޒަން ތަފާތުވާނެ - ސަލްމާން ޚާން010 months ago\n"ދަ އަންބްރެއްލާ އެކެޑަމީ"ގެ ދެވަނަ ސީޒަން އަންނަ މަހުގެ 31ވަނަ ދުވަހު ނެޓްފްލިކްސްއަށް އަންނަނީ02 months ago\nބައިސްކޯފުން މިފަހަރު ދިވެހިން ގެންގޮސްދެނީ މަލިކަށް!03 months ago\nއިކްއޭޓިކް ވައިބްގެ "މަގޭ އީޕީ" މިރޭ ނެރެނީ03 months ago\nމަނީ ހެއިސްޓްގެ ރޯލްތައް ދިވެހި ފިލްމީ ތަރިން ކުޅެފިނަމަ ކުޅޭނީ މިތަރިން! 83months ago\nބައިސްކޯފަށް އަހަރެއް: ދިވެހި މުނިފޫހިފިލުވުމުގެ ދާއިރާގެ ޒަމާނީ އިންގިލާބު!08 months ago\nޑާކް ރެއިނަށް 13 އަހަރު: ދިވެހި ފިލްމީ ދާއިރާ އާ އުސްމިންތަަކަށް!010 months ago\nއަކާލާގެ މިރޭގެ ޝޯވގަައި ސައިނާ! 1 1 year ago


SunOnline: Indonesia meehaku raajje ah dhookolli kujjehge rayyithukan kanda neylhi gina dhuvasthakeh!\nއިންޑޮނޭޝިއާ މީހަކު ރާއްޖެއަށް ދޫކޮށްލި ކުއްޖެއްގެ ރައްޔިތުކަން ކަނޑަނޭޅި ގިނަ ދުވަސްތަކެއް!\nޝަފްނާ ހުސައިން 24 Dec 2019, 16:13\nވިލިމާލޭގައި ހުންނަ ކުޑަކުދިންގެ ހިޔާ --- ސަން ފައިލް ފޮޓޯ\nދެހާސް ބާރަ ވަނަ އަހަރު ދައުލަތުގެ ބެލުމުގެ ދަށަށް ނެގި ކުޑަ އަންހެން ކުއްޖެއްގެ ރައްޔިތުކަން ކަނޑައަޅައިދިނުމަށް އެދި ޖެންޑާއިން ކޯޓަށް ހިނގައްޖެއެވެ.\nދައުލަތުގެ ފަރާތުން ސިވިލް ކޯޓަށް މައްސަލަ ހުށަހަޅާފައި ވަނީ ޖެންޑާ މިނިސްޓްރީގެ ބެލުމުގެ ދަށުގައި ހުރި 11 އަހަރުގެ އަންހެން ކުއްޖަކީ ދިވެހި ރައްޔިތެއް ކަމުގައި ކަނޑައަޅާ ދިނުމަށާއި، ދިވެހި ރައްޔިތެއްގެ ހައިސިއްޔަތުން ގާނޫނު އަސާސީއާއި ގާނޫނުތަކާ ގަވާއިދުތަކުގެ ދަށުން ލިބެންޖެހޭ އެންމެހާ ހައްގުތައް އެކުއްޖާއަށް ލިބިގެންވާ ކަމަށް ކަނޑައަޅައި ދިނުމަށެވެ.\nދައުލަތުން ސިވިލް ކޯޓަށް ހުށަހެޅި މައްސަލާގައި ކޮށްފައިވާ ހުކުމުން އެނގޭ ގޮތުން އެއީީ ދިވެހި ފިރިހެނަކާއި އިންޑޮނޭޝިއާ އަންހެނަކަށް ލިބިފައިވާ ކުއްޖެކެވެ. އަދި ދެމީހުން ކައިވެނިކޮށްފައި ވަނީ ސްރީލަންކާގެ މުސްލިމް މެރިއެޖް ރެޖިސްޓްރާރ މެދުވެރިކޮށް 2007 ވަނަ އަހަރުގެ އޭޕްރީލް މަހުގެ ތެރޭގައިކަން ހުކުމުން އެނގެ އެވެ. ދެމީހުންނަށް ކުއްޖަކު ލިބިފައި ވަނީ ކައިވެނި ކުރިތާ ހަތަރު މަހާއި 20 ދުވަސް ފަހުން، ސެޕްޓެމްބަރު މަހު ކަމަށްވެސް ހުކުމުގެ ހުލާސާ ރިޕޯޓުގައި ވަނީ ބުނެފަ އެވެ.\nކުއްޖާ ވިހޭތާ ކުޑަ ދުވަސްކޮޅެއްގެ ތެރޭގައި އޭނާގެ މަންމަ ޕާސްޕޯޓު އާކުރުމަށް ކަމަށް ބުނެ، ރާއްޖެއިން ފުރައިގެން ގޮސްފައިވާ ކަމަށް ހުކުމުގައި ބުނެފައިވެ އެވެ. އަދި މިހާތަނަށް ވެސް އޭނާ އެނބުރި އައިސްފައި ނުވާތީ، އެކުއްޖާ ބަލަމުން ގެންދިޔައީ އެކުއްޖާގެ މާމަކަން ހުކުމުން އެނގެ އެވެ.\nނަމަވެސް 2012 ވަނަ އަހަރުގެ ނޮވެމްބަރު މަހު އެކުއްޖާގެ މާމަ އެކުއްޖާ ނުބެލޭނެ ކަމަށް ބުނެ ހުށަހެޅުމުން ކުއްޖާއަށް ރައްކާތެރިކަން ފޯރުކޮށްދިނުމުގެ ގޮތުން އެކުއްޖާ ދައުލަތުގެ ބެލުމުގެ ދަށަށް ނެގިކަން ދައުލަތުން ކޯޓުގައި ދައްކާފައިވާ ވާހަކަތަކުން އެނގެ އެވެ.\nކުއްޖާ ދައުލަތަށް ނެގި ފަހުން މިހާރު ހަތް އަހަރު ވެފައިވީ ނަމަވެސް އެކުއްޖާގެ ނަސަބު ސާބިތުނުކޮށް އޮތުމުންނާއި 2010 ވަނަ އަހަރު ކުއްޖާއަށް ހަދާދީފައި އޮތް ވަގުތީ އުފަންދުވަހުގެ ސެޓްފިކެޓުގައި ކުއްޖާއަކީ ދިވެހި ރައްޔިތެއްކަން ނުވަތަ ދިވެހި ރައްޔިތެއްގެ ދަރިއެއްކަން އެނގެން ނެތުމުން އެކުއްޖާއަށް ދާއިމީ އުފަންދުވަހުގެ ސެޓްފިކެޓެއް ނުވަތަ އައިޑީ ކާޑެއް ހައްދާދީފައި ނުވާ ކަމަށް ދައުލަތުން ވަނީ ކޯޓުގައި ބުނެފަ އެވެ.\nއަދި މިހާތަނަށް އެއީ ދިވެހި ރައްޔިތުކަން ނުވަތަ އެހެން ގައުމެއްގެ ރައްޔިތުކަން ވެސް ލިބިފައިވާ ކުއްޖަކަށް ނުވާތީ، މިކަމުގެ ހާލަތާއި ޒާތަށް ރިއާޔަތްކޮށް އެކުއްޖާއަކީ ދިވެހި ރައްޔިތެއްކަން މަދަނީ މިންގަނޑުން ސާބިތުވާކަމަށް ބަލައި ދިވެހި ރައްޔިތެއްގެ ހައިސިއްޔަތުން ގާނޫނު އަސާސީއާއި ގާނޫނުތަކާ ގަވާއިދުތަކުގެ ދަށުން ލިބެންޖެހޭ އެންމެހާ ހައްގުތައް އެކުއްޖާއަށް ލިބިގެންވާ ކަމަށް ކަނޑައަޅައި ދިނުމަށް ޖެންޑާ މިނިސްޓްރީގެ ފަރާތުން ދައުލަތުން ވަނީ ހުށަހަޅައިފައެވެ.\nއެކުއްޖާގެ ވަގުތީ އުފަންދުވަހުގެ ސެޓްފިކެޓުގައި ކުއްޖާގެ ބައްޕަ ބަޔާންކޮށްފައި ނުވާތީ ކުއްޖާގެ ނަސަބު ސާބިތުކުރުމަށްޓަކައި ޑީއެންއޭ ޓެސްޓް ހަދާފައިވާކަން ދައުލަތުން ހުށަހެޅި މައްސަލައިގެ ހުލާސާ ރިޕޯޓުން އެނގެ އެވެ.\nއެ ރިޕޯޓުގައި އެކުއްޖާގެ ޑީއެންއޭ ޕްރޮފައިލް އަކީ ދިވެހި ފިރިހެން މީހާގެ ބަޔޮލޮޖިކަލް ދަރިއެއްގެ ގޮތުގައި ހުންނާނެ ކަމަށް ބެލެވޭ ޑީއެންއޭ ޕްރޮފައިލް އެއް ކަމަށާއި އަދި އެ ޕްރޮފައިލް ލިބުމުގައި ދެ ހާލަތެއް ވާކަމަށް ބުނެފައިވެއެވެ. ފުރަތަމަ ހާލަތަކީ ކުއްޖާގެ ޑީއެންއޭ އައިސްފައި ވަނީ ދިވެހި ފިރިހެން މީހާގެ ފަރާތުން ކަމަށްވުމެވެ. އަނެއް ހާލަތަކީ އެކުއްޖާގެ ޑީއެންއޭ އައިސްފައި ވަނީ ކާކުކަން ނޭނގޭ ފިރިހެނެއްގެ ޑީއެންއޭ އިން ކަމަށް ވުމެވެ.\nއަދި ދިވެހި ފިރިހެން މީހާގެ ދަރިއަކަށް ވުމުގެ ފުރުސަތު ބޮޑުކަމަށާއި އެގޮތުގެ މައްޗަށް ކުއްޖާގެ ނަސަބު ސާބިތުކުރަން ޖެހޭ ކަމަށް ޖެންޑާ މިނިސްޓްރީގެ ރިޕޯޓުންނާއި ފުލުހުންގެ ޑީއެންއޭ ތަހުލީލު ރިޕޯޓުން އެނގެން އޮންނަ ކަމަށް ހުކުމްގައިވެއެވެ.\nކުއްޖާގެ ނަސަބު ސާބިތުކުރުމުގެ މައްސަލަ މިހާރު ދައުލަތުގެ ފަރާތުން ވަނީ ފެމިލީ ކޯޓަށް ހުށަހަޅައިފައެވެ. އެހެންކަމުން ސިވިލް ކޯޓުން ހުކުމްކޮށްފައި ވަނީ ފެމިލީ ކޯޓުން އެ މައްސަލައިގައި ވަކިގޮތެއް ނުނިންމަނީސް، ދައުލަތުން ސިވިލް ކޯޓަށް ހުށަހަޅާފައިވާ ކުއްޖާގެ ރައްޔިތުކަން ކަނޑައެޅުމުގެ މައްސަލައިގައި ވަކި ގޮތެއް ކަނޑައެޅޭނެ ތަނެއް ނެތް ކަމަށެވެ.\nމި މައްސަލަ ކޯޓަށް ހުށަހަޅާފައި ވަނީ މިދިޔަ އަހަރުގެ ނޮވެމްބަރު މަހުގެ ހަވަނަ ދުވަހުއެވެ.\nރަސްމީ ގަޑީގެ ބޭރުން ކުރާ މަސައްކަތަށް އޯޓީ ދޭން ނިންމައިފި